
Dvorana amerikanskih uredskih namještaja 

NOTTER I DRUG 

Ilica 25. ZAGREB Ilica 25. 

(nad kavanom „Corso”) 

Preporučuje pisaće strojeve raznih sus¬ 
tava sa latinicom i ćirilicom. Vlastita 
mehanička radionica 



OPĆI U. I KRALJ. GLARROGA GRADA ZAGREBA 

Mala elektrotehnika 

(s 99 slika) od profesora Antuna 
Vukasovića, sastoji se od 2 sv. 
1. sv. Teoretski deo: Strojevi i 
aparati. II. sv. Praktični deo: 
Primena (Mala rasveta, galvano- 
stegija. telegrafija, i t. d.) Svaki 

M. Vukasović, Split, 

Brankov prilaz 5a. 

Cena je po svesku Din 7'— s poštarinom Din 7*50, 

; M. Vukasović, Split, Brankov prilaz 5a. 































MRAV. 

ŠILAR 


Ne volim grad. Sve to gomilanje ljudi, sva ta mo¬ 
derna prometila, navike gradskoga života, sve to vri¬ 
jeđa moju nutrinu. Bježim iz ureda, bježim od kavana, 
čeznem za seoskim životom, a ne može mi biti. Zato, 
čim samo osjetim časak slobodnoga vremena, kao da 
me same noge ponesu ili prama sjeveru ili prama 
istoku, da što prije izađem iz te teške gradske atmo¬ 
sfere, koja me steže i sapinje. A najradije krećem k 
sjeveru. Odmah s Jelačićeva trga počinje uspon, pa si 
brzo u zelenilu, u slobodi. 

I danas idem tim pravcem, i što više ostavljam 
grad, sve sam vedriji, sve kao da nešto spada s mene, 
što tišti i zamračuje mi dušu. A gore, tamo, gdje je ona 
skrovita klupica s lijepim izgledom na dolinu i crkvicu 
sv. Xavera sjednem i po običaju puštam misli, da slo¬ 
bodno lete i u daljinu i oko mene. Nije da sam baš ja 
gospodar njihov, najčešće je to vrlo neposlušna vojska, 
koja se razleti čas ovamo, čas onamo i ponajviše puta 
ja ni ne znam, o čem sam mislio. Malo čudno, ali je 
baš tako. 

I sad bih tako, da mi oko ne zapne o nešto sitno bi¬ 
jelo na tlu pored klupe. Gledam pozornije, što je. Re¬ 
bra su riblja. Nekii kumek mora da se tu častio možda 
sat dva ili možda i dan prije mene. Sladio se pečenom 
ribom bjelicom, kako ih naši ribići prodavaju na trgu. 
a on s brda pohlepan za takovim pečenjem. Hrptenica 
i rebra ostatak su te gozbe. No i za odbačeno našlo 
se ljubitelja. Oko jednog rebarca vrze se stonoga. Čas 
je ispod njega, čas na njemu, a dobro ga je oglodala. 
sjaji se rebro kao ulašteno. I ona je sjajna, stakli se 
sva. To su one sitne žljezdice po njoj, koje izlučuju 
mast, inače ona, kao i sve slične životinjice, ne bi mo¬ 
gla izdržati u svojim vlažnim skrovištima. Onako, ako 
ju i poliješ vodom, ne ostaje na njoj ni trag kapljice, 
sve samo sleti s nje. Ona je i lijepa u svojoj osebini, ali 
se moje oči mrzovoljno odvraćaju od nje, a iz nutrine 
diže se ona neodređena, ali nesavladiva odvratnost 
spram svega, što plazi i gmiže. 

Samo malo podalje vidim mrava, gdje i on posluje 
oko jednog rebra. Nešto drugačije. Ne glođe ga, ma¬ 
da na debljem kraju rebarca ima još i nešto ribjega 
mesa. Nema kada. Kliješticama svojim zakvačio se za 
mesni dio rebra i upeo se, te vuče rebro natraške. Čas 
posrče, čas uspije da ga pomakne. Kuda li će? Pobudio 
mi pozornost, pratim ga očima, a on neumorno povlači 
rebro sve u nekom stalnom pravcu. Valjda će s njim 
u mravinjak. Od ceste dijeli nas jarak, baš je do njega 


stigao. Hoće li pored njega? Ne, baš preko hoće. Di¬ 
gao sam se i pažljivo motrim toga čudnog poslenika. 

A njega ni brige, malo stane, kao da će da odahne, 
vrdne malo par puta svojim ticalima, pa opet se pri¬ 
hvati posla. Lako ćeš, moj brajne, u jarak, ali kako ćeš 
gore uz drugu stranu? Ali spretno i mirno je sišao do¬ 
lje, dnom jarka prispio i do protivne strane i počeo, 
da uzvlači svoj teret uz strminu. Ide sporo. Počešće 
staje i odmara se. No do polovine kosine uspio je da 
uzvuče rebro, ali tada mu se dogodi nesreća. Izmače 
mu rebro iz kliještica i omače niz strminu. Ne sasvim 
na pod jarka. Zaustavi se o neki korjenčić. Što li će 
sad? Zaista je nešto malo premišljao, malo se 
opet savjetovao sa svojim ticalima, a onda junački sade 
niže i opet prihvati rebro, te poče ponovo da tegli. Ja 
gledam i bi me ponešto i stid. Taj ne preza. A ja? Sve 
neki izgovori: mračnost, tjeskoba, i sve tako. Sve ko¬ 
ješta! Utvare! Zgrabi i vuoi svoje rebro kao i taj tu, a 
za drugo se ne brini. 

A on je zaista mukom i nategom postigao da digne 
rebro i na drugi kraj jarka, ma da mu se još jednom 
okliznulo u dubinu. Sad ga već pratim, kao da mi je 
stari znanac i dobar prijatelj, a u sebi osjećam neku 
čudnu vedrinu i raspoloženje. Sav sam nekud jači i 
čvršći. A moj priša samo tegli i tegli sve natraške idući 
i kao da će preko cijele ceste, valjda mu je tamo u li¬ 
vadi mravinjak. 

Malo nagnuta strana ceste do jarka isprana je če¬ 
stim ljetnim kišama, i voda je odnijela između tih sitnih 
kamenčića tučenca zemlju tako, da je između tih gru¬ 
menčića čitava mreža putića, malo koji širi se u de¬ 
bljini dječjega prsta. I baš u taj labirint uperio je moj 
priša svoj put. Ali kad dospije sa svojim teretom u te 
tjesnace, dogodi se ono, što sam predviđao. Sabljikasto 
rebro zavalilo se u jednu uvalicu i ni makac dalje. Vidi 
moj mali prijatelj, da mu ne pomažu nikakovi napori, 
pa otvorio raljice i isputio rebro, a ticalima sve maše 
i maše, kao da će mu ona što pametno svjetovati. A 
onda odjednom kao da se odluči, pošeta unapred, 
zgrabi rebarce kliješticama po sredini, odiže ga iz uva- 
lice i prenese preko tih provalija. 

Osupnut stojim. Ta ni moja toli hvaljena ljudska 
pamet ne bi mogla svjetovati ništa pametnije. Nagon li 
je samo to? Ako nije, kakovo li je to tajnovito ustroj¬ 
stvo, koje može da stvara pametne odluke u toj gla¬ 
vici ne većoj od osrednje gumbašnice? 

A on je međutim opet prihvatio rebro s debljega 
kraja i pomalo hvata već i sredinu ceste, a ja ustopice 

idem za njim, da ga motrim, da mu se divim, da ga 
čuvam, ako je do potrebe . . . 

Hrn . . . 

Izvrsno je moderna tehnika pogodila pravi glas, da 
te upozori, da se čuvaš. Čim čuješ taj čudni, duboki 
hropac, osjećaš, da ti se valja skloniti od nečesa, što 
prijeti, što je kadro, da smlavi, ubije. Nagonski odsko¬ 
čili preko jarka, a hip poslije projuri pored mene auto. 
Časkom bijesnu pred mojim očima puna obla nasmijana 
lica, zatim prašina, vonj sagorenog ulja .... 


A moj priša? Naglo skočih do mjesta, gdje ga osta¬ 
vili. Tjeskobno se sagnuh i počeh da ga tražim. Ali niti 
kraj najpomnijega pretraživanja nigdje traga njemu ni 
njegovu teretu. Zgažen, satrt u prah . . . 

Uspravih se pogledom punim mržnje i ugledah još 
od auta samo lepršanje prozirnih zelenkastih koprena, 
a zatim nehotice skidoh šešir. 

I taj poginu vršeći svoju dužnost. 


ZMAJ U ŠKRIPCU. 

(Svršetak.) 


J. TRUHELKA. 


Kad se Dragoš treći put vraćao niz polje, a to 
vjetar jače zahvati zmaja, pa ga pred Dragošem ponese 
sve brže i brže, da ga je Dragoš jedva mogao da stigne. 
Leti zmaje kao zmaj, a Dragoš kao bez duše. Najednoć 
izmakne mu se konopac iz ruke i zmaj onako slobodan 
zavitla u visine kao suri vrle pa ravno na kesten među 
najviše granje i tu se namjesti. 

— Ode zmaj! vrisnu svi u jedan glas. 

— Moj zmaj! Pomozite! Držite! Odleti mi zmaj, 
vrišti Dragoš, ruke k nebu diže. 

Vojnici se smiju, dječaci viču, zapomažu, bubnji 
sviraju, trublje ječe, pravi urnebes. 

Stane Dragoš pod kesten, bulji u vis, zaskakuje se, 
lama rukama, hoće zmaja da skine. Sve uzalud, zmaj se 
zadio upravo o najdulju granu, što se mimo ostale da¬ 
leko u polje isturila, pa okrenuo strašno svoje lice dole 
spram očajnoga Dragoša, izbečio zube, isplazio jezik, 
krevelji se, strahota ga gledati, čisto mu se vidi sila i 
kako se prijeti i ruga. 

Dragoš je blizu da zaplače od očajanja. Tako divan 
zmaj pa da ostane na sramoti. Vojnici bezdušnici samo 
se smiju, stoje i gledaju. Gledao i mladi oficir, što je 
nadzirao vježbanje. Dragoš ga je poznavao, to jest vi¬ 
đao ga je počesto na čelu njegove čete, kad bi se vra¬ 
ćala sa vježbe, a viđao ga pred kazinom, gdje je pio 
pivu ili kavu. Mladi poručnik držači ruke naopako 
strašno se dosađivao jednoličnim svojim poslom oko 
vježbanja vojnika, pa je zato pri prvoj pojavi zmaja 
sa zanimanjem motrio njegov junački let. Ta zar je baš 
tako i odavna, što se i sam gonio sa zmajevima? Još mu 
se pod nosom nijesu uhvatile ni prve dlačice, pa mu je 
ova izmjena upravo dobro došla. Videći zmaja u nevo¬ 
lji, namigne dvojici momaka, a ovi jedva dočekali, da 
se časom izmaknu dosadnome sagibanju i pružanju ko¬ 
ljena, te kao iz puške upute se pod kesten, da skinu 
zmaja. Stanu pod stablo, da izmjere visinu očima. 

— A uteče li? jedan će pa se nasmije Dragošu. A 
drugi će za njim: 

— Baš se visoko popeo, ko zmaj. Kako da ga 
skinu? 

Nije to tako laka stvar. Ne skida se zmaj šale, kad 
se jednom popeo tako visoko. To i sam Dragoš vidi. 
Uzalud dohvaćaju momci granu, ne mogu da je uhvate. 
Tresu donjim granama, vuku. Zaludu. Zmaj se samo 
pokadšto malo potresa, pa ništa. 

Pošto su pokušavali i ovako i onako, odjednom 
Dragošu svane u glavi ponosna misao. Zar on sam ne bi 
mogao da skine svoga zmaja? 

I ni pet ni šest k debelom stablu, pripije se uz hra¬ 
pavu koru, pa da će puzati gore. Sad momci razu- 


mijevši i oni, što je Dragoš naumio, pomognu mu na 
drvo, guraju ga odozdola i eto ti ga, dohvati se grane 
pa s jedne strane na drugu, dok ne stigne na zmajevu, 
legne po njoj potrbuške i stane da puže, granje po 
njemu struže, lišće šušti, grana se pod njim ljulja. Već 
može da razabere zmaja kroza splet grančica. 

— Još bliže, viču odozdola i nebrojene se ruke 
ispružile, da dočekaju zmaja. 

I grana se počela svijati k zemlji. 

— Još bliže, zadreknula djeca, tresi granom. 

Dragoš trese, što bolje može. Na to zmaje nije bio 
spreman, zaljulja se i on, beči oči, krevelji se straho¬ 
vito. Pod njim urnebes dječji, skaču amo tamo, ruke se 
ustalasale, da hvataju zmaja. Na Dragoša niko više i 
ne misli i ne gleda. A ipak on visi na tankome kraju 
grane, visi kao prezrela jabuka, koju će najmanji vjet¬ 
rić da otrese i obori na zemlju. I nitko ne mjeri, kolika 
je visina od grane do zemlje. Nitko ne misli, da tu Dra- 
goševe sitne kosti, čitav njegov mali život visi o jednoj 
tankoj grani. Stenje i huče, da samo zmaj stigne zdrav 
i čitav dolje, a ne stenje niti misli, hoće li i on zdrav i 
čitav stići na tvrdu zemljicu. Srećom znamo, da svako 
dijete, i ono dobro pa i ono zločesto, ima svoga anđela 
čuvara, po potrebi i dva, te tako se i Dragošu našao u 
nevolji, da ga prihvati i sretno skine s drveta. U času, 
kad se svi zagledali u zmaja, kako se strašno kreve- 
ljeći i šušteći prebacivao s grane na granu, mladi po¬ 
ručnik napeto promatrao, kako će za njim da se spusti 
junački izbavitelj gizdavoga zmaja. I doista nekakvo 
veliko crno klupko stane se kotrljati među granjem i 
sad . . . sad će ... U to brže bolje časnik potrči pod 
drvo i vikne raširivši ruke: 

— Skoči, more! 

Klupko skoči i Dragoš se sretno nađe na zemlji, 
razmota se i nađe, da osim ljudski izgrebena lica i ruku, 
pa pocijepana tura i koljena sve ostalo našlo se zdravo 
i čitavo. 

— Kao pravi junak iza bojnog okršaja, pozdravi 
ga poručnik. 

Gore prošao zmaje. Lice mu na sve strane izde¬ 
rano, vise s njega krpe kao s bojna barjaka iza topov¬ 
ske vatre. Kroz one rupe prolazio vjetar i ne će više 
da ga nosi. A ni zmaj više ne će da leti. Zato četa nema¬ 
jući više šta da gleda, spremi se kući. U zadnji se čas 
Dragoš sjeti svoje dužnosti, vrati se poručniku, skine 
šešir i rekne učtivo i bez smetnje: 

— Gospodine lajtnande, i lijepa hvala, što ste me, 
što ste me . . . 

— No, što sam te? 

— Što ste mi spasli život, dovrši Dragoš slavno. 

— No baš nijesam život, ali možda koju ruku ili 
nogu, odgovori poručnik i pruži Dragošu ruku. 

A Dragoš vas pocrveni od tolike časti, gdje se s 
njim rukuje jedan oficir, pa pogleda u svoju pratnju, 
vide li ga. Vide oni, ali više gledaju u zmaja, gdje se 
lelujao više Dragoševe glave. 

Kad povorka s Dragošem na čelu stigne blizu 
grada, padne Dragošu na pamet, da udari preko bedema 
i da makar još jedamput kuša, ne bi li zmaj ipak.još po¬ 
letio i onako ranjen i sakat. Dosta ga je nosio, možda 
se i odmorio. 

To je drugima pravo bilo. Samo djevojčice odoše 
cestom u grad, jer se mali braco u kolicima strašno de¬ 
rao i iskao, da ga kući voze mami. 

Svi pokušaji, da zmaja još jednom dignu u zrak, 
ostali bez uspjeha. Ni poklici ni prijetnje, ništa ga nije 
moglo sklonuti, da se digne sa zemlje. Čisto kao da ga 
je stid, što je ovako ružno ograjisao i lice nagrdio. 

Najednoč neko iz družbe vikne: 

— Eto šancfrajta,*) bjež'te! 

I što bi dlanom o dlan, dječaci prhnu i razlete se 
na sve strane. Poleti i Dragoš glavom bez obzira vukući 
za sobom ostatke svoga zmaja. Tako se odjednom nađe 
potrbuške u jarku, a zmaj na njemu pokri ga svega. Tu 
se ušuti i neda znaka od sebe u sebi misleći: 

— Sada šta Bog da i sreća junačka! 

I čekaše sa zebnjom, ali ne dočeka ništa. Straži ni 
traga ni glasa. Prođe ovako neko vrijeme. Dragoš pod 
sobom osjeti nemilu vlagu. To je na dnu jarka bilo nešto 
blata i on sa strepnjom pomisli na svoje haljine. I ako 
baš i nijesu bile najnovije, ali trebalo ih je svakako 
čuvati. I koliko je tu mama bila posrijedi, toliko i on 
sam nije volio prljava i zamazana odijela. 

U to odjednom ču nekakovo tiho jecanje i stenja¬ 
nje. Prividi mu se, kao da dolazi nekuda odozdola, iz 
zemlje, odakle li. Digne oprezno glavu i proviri ispod 
zmaja. Pošto razvidi okoliš svoj, utvrdi, da je bio blizu 
bedemskoga ruba, a oni glasovi dolazili iz samoga 
šanca. 

Odmah pomisli, da je jedan od dječaka zaostao na 
kordonu,**) pa ne može naprijed ni natrag. A po glasu 
prepoznao je svoga prisnoga prijatelja Stipicu. 

Dragoš isturi glavu oprezno povrh šanca. Jest Sti- 
pica je bio. Na tri metra pod Dragošem prilijepio se 
Stipica uza stijenu zida, ruke raširio kao raspet, no¬ 
gama se odupirao i gotovo upijao u uski kameni trak 
a licem pritisnuo uza zid pa ječao i tiho jaukao tako bi¬ 
jedno i nevoljno, da bi isti kamen proplakao. 

Dragoš je odmah bio na čistu, da se tu mora nešto 
učiniti! Treba prijatelja izbaviti pošto poto. 

— Stipica, zovne Dragoš u po glasa, Stipica, šta 
radiš tamo dole? 

Sad, i to je bilo dakako glupo pitanje, ali Sti- 
pici je već i sam ljudski glas u njegovoj nevolji bio 
utjeha. Htio bi da vidi, otkuda dolazi taj glas, ali ne 
smije ni da se makne ni da dahne. Jer da se samo i 
makne, mogao bi natraške da sleti niza zid u dubinu, 
a ta je još bila i puna vode. On zato samo tiho zastenje 
i zacvili. 

— Zašto nijesi s drugima utekao? pitao Dragoš. 

No i to je pitanje bilo suvišno. I Dragoš kao i svaki 
drugi mogao je znati, šta znači, kad kogod sleti niz be- 

*) straža bedemska. **) kordon, kamena izbočina 

na bedemu. 


demski zid, pa se nogama nađe na kordonu. Dragoš je 
znao, da Stipica od pustoga straha nije mogao za dru¬ 
gima. Kordon, brate moj dragi, nije mačji kašalj ili ko 
kakva god promenada. Treba samo da pogledaš pa da 
vidiš onu jedno po rifa izbočenu kamenu stazu, što je 
uzduž sredine opasala zid pa se vije oko čitave utvrde, 
i odmah ćeš shvatiti, kako je onome pri duši, koji se po 
kakvoj nevolji našao, da se po toj stazi šeta. Više njega 
s jedne strane strmina u visinu, niže njega s druge 
strane strmina u dubinu i ta još ima suviše i vode i 
bara s kreketavim žabama i drugim strahotama. Valja 
da je srca junačkoga i glave bistre i čvrste, koja se ne 
će zavrtjeti na pogledu provalije pod sobom. Pa i on 
oprezno steraće stopu pred stopu, rukom se hvatati zida 
s jedne strane i oči ravno na put pred sobom upirati, 
jer ne dao Bog pogledati na stranu, gdje nema ništa 
osim zraka i praznine. Smjesta povukao bi ga k sebi 
dolje. Ko je manje junačkoga srca, početveronožiće se i 
pužući prevaljivaće neizrecive putove dječjih pustolo¬ 
vina, punih željene strave i slatkoga straha. Mnoga bi 
se majka obezumila, da zna za te pustolovine i vratolo¬ 
mije, na kojima sinak traži prvo svoje junačko lovorje. 

Dragoš i ne pita dalje, zašto Stipica nije s drugim 
otišao. Dok su ti drugi smjeliji, jači, neustrašivi sretno 
prevalili opasni put, pa sretno zaobišli svekolike be- 
demske okuke do onoga mjesta, koje je valjda samo 
djeci poznato i gdje su vremenske nepogode i dječije 
noge iizrovale u zidu jame, pa će se tu kao po ljestvama 
spustiti u šanac i onda poznatim stazama kući — dotle 
se jadni Stipica stao na kordonu, gdje se našao, noge 
raskračio, ruke raširio te tako kao raspet čitavom se 
prednjom stranom prilijepio, pripio uza zid, da mu se 
čisto i nos spljoštio na vlažnoj lišajem obrasloj cigli i 
tako čekao svoju sudbinu. Dragoš sve to zna, kao da 
gleda očima, a isto zna, da ne smije druga ostaviti na 
cjedilu. Ali kako da mu pomogne? 

No brzo se zamisli. Naokolo je sve tiho, moći će se 
nešto da preduzme. Nagne glavu nad bedem i rekne 
utješljivo: 

— Šuti, Stipica, šuti i čekaj. Otrčat ću u grad i 
dozvaću pomoć. 

— Nemoj da odeš, mene je strah! propišti Stipica 
i još se tješnje pripije uza zid. 

— Ne budi lud. Kako ću ti pomoći, ako ne odem? 
odrešito će Dragoš. Da vidiš, brzo ću se vratiti. Bez ko¬ 
nopca i motke ne možeš napolje. 

To je Stipica vidio, pa samo uzdahne. 

Nato se Dragoš izmota iz jarka, brže bolje očisti se 
od blata, koliko se već dalo, a onda strugne preko tra¬ 
ve kao strijela pa na cestu. Zatrča se, što je bolje mo¬ 
gao, prestigne i Miču sa njenim kolicima i rasplakalim 
bracom i tako stigne u grad pred prvu kasarnu. Tu su 
vojnici u dvorištu oko bunara prali ruho i odijelo. Po 
klupama i stolovima razastrli bijele kapute i modre 
hlače pa ih trljali kefama, da je voda štrcala na sve 
strane. Na vrhu stepenica stajao debeli stražmeštar i 
nadzirao posao. Dugački, kao koplje zafrknuti brkovi 
presijecali mu rumeno lice u dvije pole. Donju polu is¬ 
punio potdvaljak, a> gornju zapremio nos, jer se oči jedva 
i vidjele, kako su bile propale u salo. 

Odmah stane Dragoš pred gospodina stražmeštra, 
skine smjerno šešir, kićenom besjedom javi pokorno 
nezgodu svoga druga i zamoli za pomoć. 

Stražmeštar naduo obraze, da su zasjali kao uljem 
namazani, brk nakostrušio, podbočio se i strašno mr¬ 
štio obrve. Kad Dragoš svrši i opet namjesti šešir, straž- 

meštar zamahne štapom po zraku i zarokće kao ugo¬ 
jen prasac: 

— Niks kravatiš, abtreten!*) 

Ali Dragoš se ne da smesti. Stipica čeka u sto 
strahova i ne smije da ne dočeka pomoć. Zato Dra¬ 
goš okrene njemački: 

— Melde gehorsamst... * 

Kad svrši njemačku besjedu, kako je već ljepše 
znao i mogao, opet zauče silnik brkati: 

— Niks tajč! Abtreten, marsch!** 

Sad, šta će tu Dragoš? Ovaj čovo tu gore ne umije 
hrvatski, ne zna njemački, a Dragoš osim ova dva jezika 
ne umije nijednoga više. Podbije ga znoj od brige, kako 
da kaže, šta mu treba. I još ga odavle gone. Kamo će, 
na koju li stranu? 

U tom času niz trijem vojarne zazvekeću sitne ma- 
muzice časničke, zazveči sabljica. Stražmeštar kao 
lopta odskoči u stranu, ukoči se i metne ruku na kapu. 
Pojavi se mlad časnik. Tanak u pasu, malo ne golo- 
bradast, lijep i sjajan od pete do glave. Crveni pantaloni 
liče mu, da ga je milota gledati. Dragoš ga pozna, kao 
što pozna sve oficire gradske posade. Vidio ga i na čelu 
satnije i na konju i pred kazinom. 

I ako se s njim još nije lično razgovarao, on sad bez 
straha pristupi korak bliže, uzvine svoje neodoljivo 
plave oči gore spram časnika i ponovi s mnogo srdač¬ 
nosti svoju prijavu i molbu, ovaj put zbog sigurnijeg 
uspjeha pola hrvatski, pola njemački. 

Gospodin se časnik držao vrlo važno i strogo. Ali 
kad je razumio, stane najprije palicom da tucka po pre- 
sjajnim sarama čizme, a onda mu preko lica preleti lu¬ 
kav osmijeh. Mahne dvojici momaka i zapovjedi im, da 
skinu ljestve i debeo konopac pa neka pođu s ovim 
dječakom, treba da skinu zalutalo dijete s kordona. 

Vojnici poslušaju. Dragoš se pred oficirom ispruži, 
što je više mogao, digne ruku k rubu šešira i pozdravi 
po vojničku tako pravilno, ko da se rodio vojnikom. 
Poručnik isto tako ozbiljno otpozdravi, a onda se na¬ 
smije i rukom veselo zamahnu na Dragoša. Ta Bože 
moj, koliko je tome vremena, što se i on ovako ustu- 
marao s drugovima po gradskim bedemima i drugim 
zabranjenim stazama pa zapadao u ovakove đačke ne¬ 
volje. Možda je tome jedva pet šest godina, jedva koja 
više. Pa zato je on sasvim dobro shvatio položaj Dra- 
gošev i njegova druga. A osim toga poznao je i Dra¬ 
goša a ko Dragoša nije poznao? Nema ga u čitavom 
gradu od jednih vrata do drugih, ka ga ne*bi znao i po 
dobru i po zlu, samo to zlo nije bilo i rđavo. 

Međutim se Dragoš s vojnicima otputi na »lice 
mjesta«. Išao je pred njima, da ih vodi. I taman mu bi, 
kao kad se igra vojnika, a on na čelu zapovijeda četom. 
Ali ovo su bili odrasli ljudi, brkati, stari. I zato mu se 
čitavo to poslanstvo učinilo izvanredno važno i da¬ 
bome i on sam sebi nekuda neobičan, kao da to i nije 
on, već neko drugi, a opet je on, samo mnogo, mnogo 
veći, čisto kao odrastao. I to ga je napunjalo takim 
zadovoljstvom, da nije znao, kako bolje da to istakne 
držanjem svojim. Isprsi se, što je bolje mogao, nadme 
obraze, a što je snažno i tvrdo noge premetao, sva je 
kaldrma pod njima ječala. Vojnici su poslušno išli za 
njim i nimalo se nijesu začudili malome vođi svome. Be- 


*) Ne znam hrvatski, nosi se! 

Javljam pokorno. 

Nema tu njemački. Nosi se, marš! 


fel je befel ) a njima je njihov mladi starješina zapo¬ 
vjedio, da pođu za ovim dječakom i eno oni pošli, pa 
sad bilo baš na kraj svijeta. A nije im baš ni bilo krivo, 
da s ovo malo šetnje zamijene budalasto pranje haljina, 
što je zapravo ženski posao. 

Putem oni ipak pored svega rešpekta za ovoga 
svoga maloga vođu pomalo zametnu razgovor s njim, da 
saznadu, kamo i pošto ih on to sada vodi. Dragoš im 
drage volje ispriča svu priču o zmaju i njegovu letu i o 
svemu, što se poslije toga dogodilo. 

Vojnici se čude i naizmjence se uzvikuju: 

— Aula! Vidi ga, bolan! Naopako, 

Pošto iziđu na posljednja vrata, ukaže im se po¬ 
strance, daleko na dnu bedema Stipica, gdje još vazda 
visi na zidu kao ogroman pauk ili kukao. 

Loza mu njegova, rekne jedan od vojnika, kako 
je samo dospio onamo. 

— Pa, Boga ti, ko i svaki drugi, što bi dospio, na- 
traške i potrbuške kao rak, odgovori drugi momak. 

Pošto jos zaobiđu bedem, Dragoš potrči preko 
livade pa se nad vije nad šanac i pita: 

Stipica, jesi li još živ? Evo, došla je pomoć! 

Stipica samo zastenje, od straha sav je već izne¬ 
mogao. 

Vojnici se odmah dadu na posao. Spuste ljestve, 
načine od konopca petlju i bace dole. 

Zabaci petlju preko glave, provuci ruke kroz 
nju, pa je stegni u pasu, viknu mu odozgora. 

— Ne mogu, vrišti Stipica nevoljnički. 

— E, ako ne možeš ti, ne možemo ni mi, da te iz¬ 
vučemo, viču vojnici. 

A Dragoš prijateljski i uvjereno bodrio: 

— Ne boj se, to nije teško, samo glavu malo od- 
makni od zida, mi ćemo ti petlju prebaciti preko glave, 
i onda ti jednu po jednu ruku provuci. 

Još nekoliko puta ponavljalo se odozdola očajno 
»ne mogu, ne mogu«, ali najposlije ipak opaše se Sti¬ 
pica užetom. 

— A sad se popni na ljestve, zapovjedi Dragoš, 
koji se pun zanimanja i bez straha potrbuške glavom 
nada vio nad zid. 

— Ne moigu, vrištao Stipica, ponovo krijući ne¬ 
prestance lice na stijeni zida. 

— Pa onda ostani gdje si, ako ne možeš, razljuti se 
Dragoš i od nestrpljivosti najvolio bi, da je on na Sti- 
pičinu mjestu i sve mu ruke i noge svrbjele, da se ne 
spusti niz ljestve. 

Najposlije se Stipica ipak odvaži i ne krećući gla¬ 
vom napipa rukom ljestve, pa stišćući oči nekako ga 
sretno izvuku. 

Sad sjednu svi na travu, da malo otpočinu od na¬ 
pora i straha. Stipičino je lice bilo podbulo od plača, 
od zelene mahovine išarano, izgrebeno, jadno i ne¬ 
voljno. Ali i on je sio pa trljao rukama koljena, što ih 
je zdravo nažuljao, kad je ono niza zid spuznuo. 

— Sva sreća, da je nos ostao čitav i da se na tome 
tociljanju nije s lica sastrugao, rekne jedan od vojnika. 

— A jao, kakav bi bio bez nosa! nasmije se Dragoš. 

Vojnicima se nimalo nije žurilo natrag u kasarnu 
i ne bi im bilo krivo, da se ovdje malo odmore od ka- 
sarnskoga posla. Stali da razgledavaju zmaja i da mu 
se čude. 

— Ih, Bog ga ubio, kako se to fino nakinđurio. 
Pravi pravcati zmaj. A ko ti ga načini? 


*) Zapovijed je zapovijed. 

—Moja baka, odgovori Dragoš. 

— Pa baš baka. Očiju mi, mora da je prava vješ¬ 
tica, dovrgne drugi vojnik. 

— Molim ,uvrijedi se Dragoš, moja je baka gospoja 
i ona zna sve načiniti, sve, razumijete li? 

— Razumijemo; e pa čast, kad zna. 

— Bio je ljepši, nježno Dragoš pogladi zmaja po 
cjepotinama, i tako je krasno letio, dok ga nije po¬ 
grabio kesten pa ga zapleo među granje i tu se po¬ 
trgao. 


— Vidi kestena. Pa baš pograbio, ozbiljno će momci 
i legoše na travu. 

Ali Dragošu se žurilo kući, jedno tamo sunce već 
zapalo, a drugo osjeti neugodnu vlagu na svojem tijelu 
i još neugodniju zebnju u svojoj duši, kad pogleda na 
svoje haljine. Samo da ne vidi mama, prije nego što se 
sastane s Kristinom. Zato rekne momcima: 

— Treba ići natrag. Kertajh *) marš! 

— Aula, vidi ti ovog starmaloga, kako umije da 
zapovijeda. Kao da se sa sabljicom rodio, smiju se voj¬ 
nici. | ~ ;-<£j 



Branko Šenoa: Osijek, Dravska vrata. 


—Pa ja i hoću biti oficir, pa ću nositi sablju, isprsi 
se Dragoš. Imam ja kod kuće i svoju sablju, pravu prav- 
catu oficirsku. A imam i čako i bubanj i vojnikaaa! 
Ih — svakakvih i od drveta i od gvožđa i od papira. 
Imam ih i živih, je li, Stipica, da ih imam. I ti si iz moje 
kumpanije. 

Stipica bijedno klimne glavom, da jest tako. Bilo 
mu je tužno i ružno pri duši. Tu ipotrgane haljine, tu na- 
žuljana koljena, krvave ruke. 

— Da nam je sada lula duhana među zube, ne bi 
bilo na odmet, rekne jedan od vojnika. Ima li možda 
u tebe koji cigarčić? 


Dragoš se zgrane. Njega pitaju, ima li cigaru? 

Nu nema, odvrati preko srca. Ja još ne pušim. 

I bješe mu u taj čas od srca žao, što još nije počeo 
da se sprijatelji s ovim zabranjenim voćem. Drugovi 
njegovi svi već pomalo zapušili, kad se moglo od sta¬ 
rijih, samo Dragoš još nije. Još mu je suviše ljut list 
duhanov i nemilo štipa u nosu. Osim toga još mu je živo 
na pameti Ćirin prvi pokušaj u tom junačkom poslu. 
Bogo moj, kad se samo sjeti, kakov ti se one večeri 
braco vratio kući! Vuče se uza zid nemoćan, nevoljan, 


*) Kreni se. 

u licu žut kao limun, oči izvraćene od strašne muke. 
Sva se kuća štrcala. Krista nosi umivalo, baka moči 
krpe, mama drži Ćiri glavu. I to sve poradi jednoga 
cigarčića! Baš se isplatilo! Ne Dragoš ne mari još za 
ovakovo veselje. Ali to on ne će da pokaže. Šta više, 
u ovaj čas, šta bi dao, da može posegnuti u džep i dije¬ 
liti duhan i cigare među nove prijatelje. Da zabašuri 
porazni fakat, da u njega još nema toga bilja, rekne 
brzo: 

— Ja ću vam donijeti cigara, u moga tate ima 
puna kutija. Ali sad moramo natrag. 

— Evala, ta ti valja, povesele se momci, pa ajdemo 
de, kad zapovijeda naš mali oficir. 

U svakojakom razgovoru upute se u grad d na vra¬ 
tima se rastanu. Dragoš odjuri kući, hrupi u sobu 
k mami, ali se sprijeda mudro pokrije potrganim zma¬ 
jem, pa vikne: 

— Mama, mama, molim, daj mi od tatinih cigara 
dvije, ali odmah, molim. • 

— Kakve cigare? Zar ništa drugo? Što će tebi 
cigare? 

— Meni doduše ne trebaju, ogradi se Dragoš sve¬ 
čano, ali ja sam obećao dvojici vojnika, jer su izbavili 
Stipicu. Ali znaš, mama, od onih finih mi daj, što je 
tata dobio za imendan. 

— Kako obećao, kako ti dolaziš do toga? Kakova 
ti imaš posla s vojnicima? Šta je sa Stipicom? gomilala 
mama pitanje na pitanje — u čudu i zabrinutoj sumnji. 
Jer Dragoševi su putovi gdjekada neispitljivi i nedo- 
sežni i nikada se ne zna, kamo će najposlije odvesti. 

Uzme Dragoš na dušak da priča, šta je i kako je i 
najposlije i o nezgodi Stipičinoj. Tu se najdulje zadržao, 
jer je bila najzanimljivija i puna živopisnih momenata. 

Sluša mama, pa kad je počela da shvaća, i kosa joj 
se počela da ježi. Uzme sinka šuteći i dok on veselo 
pričaše, ona ga opipavala, da vidi, jesu V mu kosti či¬ 
tave i pri tome nije dakako mogla da ne opazi mokro 
i zablaćeno odijelo i po njemu porasute rupe i ožiljke. 
Najposlije kliče: 

— Nesretno dijete! A kuda mi se to sve promećeš? 
Hoćeš jednom da izgubiš glavu. 

— Ali mama, pa ja nijesam bio na kordunu. Sve 
sam vrijeme ležao u parku i pokrio se zmajem, mirio je 
sinak zabrinutost majčinu. 

— Ao, jadni sine, vidi se, gdje si bio. Ko će ovo 
očistiti, zakrpati? 

— Mama, nemoj da se ljutiš »slatka mamice, ja ću 
to već očistiti i — i ti ćeš zakrpiti, uze ugursuz da mi¬ 
luje mamu po obrazima, samo daj mi sada cigare, 
molim te, odmah mi ih daj. Obećao sam, pa moram sva¬ 
kako da održim riječ. 

Ko je ikada mogao da odoli, da uskrati Dragošu, 
kad je on štogod htio i molio? Sve prigvore mamine, 
sve razloge za uskratu Dragoš je još jačim razlozima 
suzbijao. Ako su cigari i tatini, ali mama smije od njih 
da uzme i onda neka kaže tati, i tata joj ne će ništa. 

I Dragoš umije tako vješto da dokazuje, tako slatko da 
moli, i tako uvjerlivo da prevraća modrim očima, da 
mama prosto nije mogla drugojačije, nego da mu poda, 
što je iskao. 

— Zar mi nijesi sama uvijek rekla, da se obećanje 
mora izvršiti? 

Na taj argumenat dakako nije bilo daljega go¬ 
vora. 

— Ali odmah da si se vratio! zaprijeti maminski, 
kad je sinak sa cigarama izletio kao vijor. 


— Odmah! jekne već iz veže. 

U vojarni nađe sretno svoja dva vojnika i poda im 
obećano. Odmah se sjati hrpa momaka oko Dragoša i 
stotina se ruku ispruži spram njega. Svaki hoće toga 
blaga. 

— Pa ja nemam više, branio se Dragoš. 

I snažno razmakne laktove i progura se kroz gomilu 
pa jurne kući. 

Ovdje je međutim već bio došao tata iz kazine i 
prvo mu je pitanje bilo, jesu li svi kod kuće, kao svaki 
dan, što pitaše. I naopako, ako koje usfali. Ali malokad 
bi se to desilo, jer su svi znali, da treba na vrijeme da 
se nađu kod kuće. Ovaj put baš pitao tata još napose 
za Dragoša i eto nevolje, Dragoša nema. Jedva mama 
umiri tatu, rekavši, da je sinak malo čas prije bio kod 
kuće i da mora odmah da dođe. 

— Djeca treba da su sva kod kuće, čim zađe sunce, 
reče tata i stane nemirno da šeta amo tamo po sobi. 
Uopće, suviše su slobodna i razularena, pa to vrludanje 
ponapolju samo ih navada na svakakve pustolovine i 
opasnosti. Evo što se maloprov dogodilo. Joso je Jaro- 
šev pao s korduan. i nasukao se na gvozdenu kuku ka- 
zamatskoga prozora. Donijeli ga kući s rasporenim tr. 
buhom. 

— Isuse, zavapi mama i problijedi: Ta nije li se 
danas i njen sinak prometao po zlosretnome kordunu? 

— Sirota mati! rekne i požali u duši roditelje une¬ 
srećenoga djeteta, hvaleći uza to Bogu, što joj je sa¬ 
čuvao njeno dijete. 

Stade da razmišlja, bi li tati pričala današnje zgode 
sinovlje ili bi čekala do sjutra, dok stvar malo ishlapi? 

U to eto ti Dragoša. On je čuo tatine posljednje 
riječi i jako se uplašio. Da su dječaci pokadšto na 
vratolomnoj šetnji po kordonu sletjeli niza stijenu pa 
nažuljali i izgrebli lice i ruke, to se događalo. Ali lice i 
ruke brzo opet zacijelile, pa nikom ništa. Ali zapeti o 
kuku na onoj strahovitoj zračnoj vožnji u dubinu, to se 
još nije čulo. Dragošu se naježi koža na glavi, kad je 
počeo da zamišlja, kako se to moglo desiti. I Joso je 
bio u zmajevoj povorci i bio je prvi, koji je skočio niz 
bedem. 

Dragoš se šulja u kuću i onoga večera malo ga je 
bilo čuti. Ćutio se nekako kriv, makar mu se čitava 
zgoda, pa i Josina nesreća činila vrlo zanimljiva kao 
kakova priča o junačkim i viteškim pustolovinama. U 
jutru, još nije pravo ni svanulo, Dragoš se probudi i ču 
tatu gdje se zakašljao. Sad Dragoš brzo skoči iz kreveta 
pa k tati. Nije to bilo ništa neobično, ali se ipak već 
poodavna nije desilo. 

— A gle, šta ćeš ti tu? pitao tata, ali nije branio, 
da se Dragoš udobno namjestio kraj njega. I Dragoš 
brzo počne najumiljatijim i najkrotkijim glasom: 

— Tata, nemoj da se ljutiš. Ali zbilja ja nijesam 
kriv. Dečki su sami pošli za mnom, kad sam nosio 
zmaja. I da znaš, ja nijesam bio na kordonu. . . 

— No, još bi nam i to trebalo! prene se tata od¬ 
jednom, pošto je za Dragoševih riječi počeo opet malo 
da drijema. 

— Ne, zbilja, brzo prihvati Dragoš riječ i nastavi 
na dušak: Ja sam samo pomogao Stipici, da je izišao. 
Jer on nije mogao sam. Da si ga samo čuo, kako je 
tužno jecao. Bilo bi ga i tebi žao. Pa onda nije bilo 
nikoga osim mene. Svi su drugi bili već utekli. Ja 
sam onda trčao po dvojicu vojnika i oni su donijeli 
ljestve i konop i tako smo ga izvadili. I ja sam njima 
obećao dvije cigare od tvojih i molio sam mamu i dala 

mi je. Je li tata, ti se ne srdiš. I oni su te lijepo po¬ 
zdravili i zahvalili. Je V de, tata, ja nijesam kriv, što se 
siroma Joso unesrećio? I meni ga je jako žao. Ja ga 
nijesam zvao, da ide sa mnom, kad sam išao sa zmajem 
na ledinu. Samo da znaš, kako je divno letio. Ali sada 
je sav potrgan. Ah samo da Joso ne umre. Molio sam 
se dragome Bogu, da ozdravi. Je li, tata dragi, ti se ne 
srdiš? 

I Dragoš završi s velikim uzdahom. 

Šta će sada tata? Da je Bog te pita kako srdit, ovoj 
ispovijedi sinovljoj ne bi mogao da odoli. Ali ipak rekne 
strogo, tatinski: 

Hm, ja mislim, da tebi ne bi nimalo škodilo, da ti 
se ljudski ispraši tur, ne bi li ti ise iz glave istresle 
takove opasne pustolovine. 

— Dragi tata, molim te, nemoj. Ja nikada više ne 
ću sa zmajem ma bedeme ... 

Taj dan imale su sve tri škole i sve kuće gradske 
pune ruke posla oko izviđa jučerašnje kordonske ne¬ 
sreće. Ista se vojnička vlast umiješala i izdala strogu 
zabranu, da se nijedno dijete ni đak ne smije pokazati 
ni u blizini bedema, kamoli na bedemima ili u šanče- 
vima. Koga uhvate, zatvoriće ga u »štokaus«. U ško¬ 
lama se držale stroge istrage i svi sudionici bili su kaž¬ 
njeni zatvorom od više sati. Gimnazijalci dobili su čak 
i karcer. To znači zatvor u crnoj, tamnoj samici. Ni 
Dragoša nije minula gorka čaša, makar on nije razumio 
zašto. Jer niti je on koga zvao, da pođe s njim, niti je 
skakao po kordonu, šta više, spasio je čak život pri¬ 
jatelju. I to mu je sada nagrada, da je morao pored 
Stipice i još nekolicine odsjediti u zatvoru. Još su mo¬ 
rali pisati strašno dugačke račune. Sve same brojke 
sabirati i to bez kraja i konca. Sve vrvi od brojki na 
teki. I mi riječi nije se smjelo govoriti. Prosto ni dah- 
nuti. 

Jer tamo za stolom sjedio je tata i tata je u školi 
bio sasvim drugi čovjek nego tata kod kuće. I kad nije 
bilo ništa, pri čistome miru, kad se samo učilo, tata je 
bio sasvim, sasvim drugačiji. I svi su strepili pred ovim 
tatom učiteljem, pa dabome i Dragoš. 

Ni glaska nije bilo čuti u školskoj sobi. Tata učitelj 
piše na svome stolu, tinta prska na sve strane, guščije 
pero škripa a papir cvili. Dječačke olovke stružu, nižu 
brojke i kite njima bilježnice uzduž i poprijeko. 

Bilo je već podne prošlo. Mali krivci počeli da 
klonu. Nije šale od doručka se nije okusio ni zalogajak; 
klupa tvrda, a danas je četvrtak. Bože, što bi se sve 
moglo poduzimati na tome blagom danu đačke mladeži! 
A ništa, sjedi i piši i dosađuj se. Doleti kadgod muha 
kroz otvorena vrata, ustumara se zvrndajući po školi pa 
opet izleti. Blago njoj, napolju joj sja sunce, drveće se 
zeleni, a ovdje u sobi mračljivo je i neprijatno. 

Đaci sve čekaju, kada će gospodin učitelj da ustane 
i iziđe. Ta i njemu valjda već treba odmora. Pa onda 
i ručak. Zar nije već podne prošlo? Tata sigurno za¬ 
boravio i na ručak i na tu gladnu djecu. Raspisao se 
zdravo, pero mu samo tako leti. Valjda piše kakovu 
pripovijetku, pa će je štampati u Smilju. Dragoš voli 
da čita u Smilju, ali sada bi još više volio da jede. 

Tužno pogleda napolje. Kako to samo kokoši slat¬ 
ko čeprkaju i birkaju. Blago njima, one vazda štagod 
izgrću iz zemlje. Što je samo vrijeme dugačko! Svaki 
trenutak kao sat. Eto ti i Ćire od nekale. Što on treba 
da namiguje i da im tare prste? Dragoš nehotice stisne 
pesnicu pa se bratski prijeti. 

— Mir! zagrmi tata i blijesne preko naočara oči¬ 
ma po krivcima. Oblije ih znoj, jer kud su zadaće i 


same teške, tud se s praznim želucem još mučnije rje¬ 
šavaju. K tomu još čulo se iz stana zveckanje suda, a 
iz kuhinje dolazili svakojaki preugodni mirisi. I Dragoš 
pomisli, kakvi bi to mogli biti mirisi, da li od palači- 
naka ili drugoga kakova peciva. Sad bili kakovi mu 
drago, od njih samo su rasle zazubice, a želuci se od 
želje svijali kao prazni mijehovi. Gleda u tatu, ne bi 
li ga željom i pogledom nekako potakao, da se jednom 
diže i iziđe. Ali tata, izgleda, i ne misli, da izide prije 
reda i vremena. 

I nije izišao. Ovaj put izdržao je zajedno s đacima. 
Presjedio s njima čitavo vrijeme i kad isteče rok za¬ 
tvoru, otpusti ih, pošto im prije očita malu opomenu. 

— Ko se suviše ustumara po svijetu, lako nagraisa! 

S tim riječima u ušima ode svaki svojoj kući. 

Od toga dana prestalo je za dugo vremena tu- 
maranje po gradskim bedemima i šančevima. Nekoliko 
se dana ni o čem nije govorilo, nego o jadnome Josi, 
kojemu su liječnici morali da sašiju trbuh. Sašili živo 
meso pravom pravcatom iglom i koncem. To se nije 
čulo, otkad je Dragoš pamtio. Da je koji slomio nogu 
ili ruku, to se događalo. Onda se oštećeno udo sapelo 
u sadru i bolesnik poslije malo vremena mogao opet 
da hoda ili da radi. Najobičnije nezgode bili su razbi¬ 
jeni nosovi, ogrebena lica, natučena čela, modrice gdje 
god hoćete, ali rana, koje je trebalo šivati, to je da se 
pripovijeda. 

Dragoš je od svih drugova najrevnije vodio brigu 
o bolesnom drugu. Svaki je dan odlazio pred Josinu 
kuću i tu šetao gore dole i stražario, dok se ne bi ko- 
god pokazao na prozoru, da pita, kako je Josi i hoće li 
skoro ozdraviti. Ali mnoga je nedjelja prošla, i niko 
ga nije smio vidjeti, jer je dugo nad njim lebdjela crna 
šmrca. 

To je Dragošu vrlo mučno bilo. On se strašno bo¬ 
jao, da Joso ne bi umro. Joso je doduše bio stariji od 
Dragoša, ali je bio smjela i junačka prkonjica i to je 
Dragoša silno privlačilo. Osim toga u Jose je bilo igra¬ 
čaka kao ni u kojega drugoga dječaka. Samo njegov 
zmaj nije valjao ništa, bio je malen i nije visoko letio. 

Tu se sada Dragoš sjetio, kako bi bilo, da iskrpi 
svoga zmaja i dotjera tako, da će biti kao nov, a onda 
da ga pokloni Josi. Tim darom ispoštio bi Dragoš svu 
svoju krivnju, ako je uopće bio i najmanje kriv Josi- 
noj nezgodi. 

Kako smisli, tako i učini. Njegov se zmaj ponovio 
i pomladio, da je bila milina gledati ga. Ali nije se s 
njime igrao, jer je nastupilo kišno doba, pa ga je spre¬ 
mio na tavan više drvarnice. 

Iza nekoliko nedjelja Dragoš jednoga dana ugleda 
Josu na prozoru. Sav se od radosti uskakao na ulici, 
šešir u vis bacao i pitao Josu: 

— Jesi li ozdravio? Kada ćeš opet doći da se 
sigramo? Da znaš, kako je sada lijep moj zmaj. Iskrpao 
sam ga i ništa se ne vidi, da je bio pocijepan. Kao nov 
je. I svega sam ga ofarbao. Strašno je lijep. Vidjećeš 
ti već! završi Dragoš lukavo radujući se, kako će iz¬ 
nenaditi druga. 

Kad je Dragoš svršio, Joso zaokruživši rukama 
oko ustiju načini kao trubu i vikne Dragošu dolje: 

— Slušaj! Tvoj zmaj, pih, to je jedno ništa. Ali 
ja sam, dok sam ležao bolestan, izmislio zmaja, kakvo¬ 
ga nigdje više nema. I čim ozdravim, načiniću ga. Svi 
ćete samo tako zinuti od čuda. 

Dragoš je već i sada zinuo. Bio je na svašta spre¬ 
man, ali to ga je prenerazilo. Prošla ga sva radost s 

njegovim zmajem. Šta će mu sada, kad će Joso sam 
sebi napraviti i to takova, kakova svijet još nije vidio. 

Kad dođe kući, odmah se zavuče u drvarnicu, 
skine zmaja s tavana i svega ga isprelomi i pocijepa. 
Onda natre šibicu i zapali ga u jednome kutu pa s 
tugom i srdnjom gledaše, kako je gorio i izgarao. 

I sad da je to znala baka, ponovila bi svoju često 
spominjanu rečenicu, da djetetu pogdjekada treba i 
više nego jedan anđeo čuvar. Jer i u ovome je času 
Dragošev sigurno morao da dozove u pomoć sveko¬ 
like svoje krilate drugove, koji su iole bili besposleni, 
da zaklone nesamo Dragoša nego i šupu i tavan i či¬ 
tavu kuću. I da po slučaju ono veče Kristina mije tre¬ 
bala triješća ispod večere, za ovo se Dragoševo nedjelo 
kao i za mnogu drugu pustolovinu njegovu ne bi sa¬ 
znalo, ili tek tako kasno, kad bi već postala pričom. 

No Kristini je, kako rekoh, trebalo iverja i ona 
tražeći ga po drvarnici amo tamo naiđe i na zlokobno 
mjesto. Odmah je ona znala, čije je to djelo. Ali jer je 
voljela mir u kući a voljela je i Dragoša, nije odmah 
kazala mami. Nego uzme Dragoša preda se pa mu šap¬ 
ne s puno prikora u glavu: 

— Kako si smio da napraviš vatru u drvarnici? 
Zar ti ne znaš, kako su se drva i triješće mogli lako 
zapaliti, da je samo jedna iskra na njih skočila, pa bi 
izgorjela i drvarnica i sva kuća i svi mi u njoj? 

Dragoš se strašno uplašio Kristinih riječi. Čisto 
mu počela kosa da raste od prepasti. Pa zato uzme 
da taji: 

— Nijesam ja, nijesam, Bogami, Kristina, ja ni- 
jesam bio. 


— Šuti, da te grlo ne zaboli, što uzimaš ime božje 
u usta za laž. A čiji je ovo rep? 

Tu sada Dragoš nije više mogao dalje. Ovaj kra¬ 
jičak zmajskoga repa, što je bio malo nagorio, izdao je 
istinu. I Dragoš se zaplače: 

— Draga Kristina, molim te, samo nemoj mami 
ništa da kažeš. 

Nesrećom u taj hip iziđe mama iz sobe d ču po¬ 
sljednje riječi. 

— Što, da meni Kristina ne kaže? 

Tako iziđe djelo na vidjelo .U kući nastane graja. 
Došao tata sa šetnje pa čuo i on. Učini se sudnji dan. 
Dragošu dosudiše davno već obećane i namijenjene 
šibe. Samo se nije odmah znalo, ko će mu ih podijeliti. 
Baka odmah pobjegla u sobu. Ona ne pača u te stvari, 
doklegod su roditelji tu. Onda će mama tati: 

— Ti si otac ... 

A tata mami: 

— A ti si mati. Imam ja dosta posla i s tuđom 
djecom . 

Tako je ostalo na mami. Mama s teškim uzdahom, 
sinka za ruku pa u sobu. Sinak zaurliče kao da je već 
na kocu. Mama dohvati onu tanku šibicu, što je bila 
zataknuta za ogledalom, svuče grješniku hlače pa za¬ 
mahne rukom. 

Dragoš čvrsto stisne oči, diže ruku, da ustavi šibu 
i zajauče, da ti se srce cijepalo: 

— Mama, slatka mamice, samo nemoj jako . . . 


Duge im zlaćane vlasi 
Zvijezdama protkane, 

Čelo im kruna krasi — 
Koprene tanane. 

Tijelo im ruže kriju 
I velo mjesečnog sjaja, 
Ritmom se plesa viju 
Vile jezerskog kraja. 


VILE. 

KATICA AGIĆ. 

Sitne im nožice gaze 
Po uspavanoj travi... 

Sa usana im slaze 
Pjesmice ljubavi... 

Cvijeće mirisno niče, 

Kuda će one proći, 

I priča slatke priče 
O malim kraljicam noći.... 


BOLANI DOJČIN. 

MARKO VRANJEŠEVIĆ. 


Razapeo čador pokraj Vetrenika, 

Pa pomaman bjesni crni Arapine; 
Bolno cvili roblje pod mačem krvnika; 
Dok bolestan leži Bolani Dojčine. 


Leži Dojčin: — teški bol mu slama grudi, 
Al’ kad začu vrisak robija pogažena 
U junaku tad se Osveta probudi 
I zasja u oku ko munja plamena. 


Zadrhto je smrtno crni Arapine, 

Kad zatutnja tutanj topuzine teške, 
Zaori se poklič bojni kroz planine — 
Stegao je Dojčin bolove viteške. 


Bihač 1920. 

LUČEKOVE RUŽICE. 

VIF M4RJANOVIĆ 


Toiraica Luček bio je ružan i žalostan dječak. 

Ali ne uvijek. 

Kad bi mu se oči zakrijesile od unutrašnjeg uzbu¬ 
đenja i poprimile neki zagonetni izraz, kao da žele 
upiti u sebe svu tajnu ovog svijeta, mogao bi nam se 
Tomica Luček pričiniti lijepim. 

A katkad je bio i veseo. 

Tako na primjer onda, kad je nekog jutra ugledao 
pred ravnateljskom kancelarijom muškog liceja u Z. 
malu princesu. Bila je vitka i lagana kao mala ptičica 
i imala na sebi crne lakovane cipelice, modru haljinicu 
s bijelim obrubom i bijelu kapicu. Na licu je držala 
rupčić, koji je sakrio još i ono, što su crni uvojci njene 
kose ostavili otkrito. A ne, nešto je ipak ostalo. Ostale 
su još crne očice, koje su se krijesile kao dvije žera¬ 
vice. 

No velim vam — prava pravcata princesa! 

Tomica Luček promatrao ju je izdaleka. Nije joj 
se usudio priližiti, jer se bojao, da bi ptičica mogla 
odletjeti. 

Toga dana imao je Tomica Luček još prilike, da 
se veseli! Kad je mala princesa napokon napustila rav¬ 
nateljsku kancelariju, prhnula je pravo u onaj razred, 
u kojem je Tomica Luček zobao mudrost ovoga svijeta. 

Kako je onda u razredu postalo veselo! Svi dje¬ 
čaci sjatiše se oko male princese, koja je bila sa svima 
jednako ljubezna. A tek kako je bila pametna! 

— Dakle ... — tako je prviput počela da odgo¬ 
vara psihologiju — mi ćemo uzeti, da su naša ćutila 
ono sredstvo, preko kojega izvanjski podražaji djeluju 
na našu dušu. 

Njezin tanki glasić postajao je sve tanji i tanji. Sad 
će, na, ugasnuti! Tako je plaha, samo da ne zaplače. 

Mala princesa dijelila je svoju milost pravedno: 
sad bi bio jedan počašćen, da joj smije posuditi mate¬ 
matičku bilježnicu, sad bi se od drugoga dala ispitati 
kemiju. Onda bi opet s jednim polazila zajedno pri¬ 
vatne francuske satove, a s drugim čavrljala o literaturi. 

A Tomica Luček zadovoljavao se, da može malu 
princesu iz kuta neopaženo promatrati. 

Tada je došao dan, kad je mala princesa bila oso¬ 
bito živa. Oči su joj se krijesile jače nego obično, a lice 
joj je gorjelo. Svaki čas je morala rukom vraćati uvojke 
kose, koji su joj padali na čelo. 

Nitko nije znao, što je maloj princesi; vidjeli su 
samo, da je ljepša nego ikada prije. Kako su dječaci 
gledali svoju malu princesu, koja nije hodala kao obič¬ 
na djevojčica, već tako lagano, kao da lebdi! 

Tomica Luček bio je toga dana tako sretan, da je 
maloj princesi smio prstom u čitanki pokazati, gdje su 
kod njemačkoga stali; a kad nije znao lekcije, mala ga 
je princesa tješila: 

— No, pa kaj ćete, može se svakome dogoditi. .. 

A kad mala princesa veli »kaj«, onda to nije isto, 
kao da ga običan smrtnik izgovori. 0 ne! To vam je, 
kao da odjedared uzleti lastavica, kao . .. kao da vas 
netko pogladi po glavi. . . no, naprosto kao kad mala 
princesa veli »kaj«. 

No drugi dan poslije toga male princese nije bilo u 
razredu, a treći dan bila je zatvorena škola: mala prin¬ 
cesa oboljela je na škrletu. 


Čudnovato, nikada se dječaci nijesu tako malo ve¬ 
selili tom dogođaju kao toga dana. Najprije su htjeli 
svi skupa poći u šetnju; no kod prvog ugla su se već 
razišli. 

Teško se veseliti na račun našega bližnjega. 

Tek kad je prošlo mnogo, mnogo dana, a škola 
bila već odavna opet otvorena, zaboravili su dječaci 
na svoju malu saučesnicu. 

Mala princesa ležala je na Zelenom Brijegu. A kako 
ipak i princese imadu svoje ime, koje je zabilježeno u 
kalendaru, to se i ona doskora pripremala, da proslavi 
svoj imendan. 

Tomica Luček sjetio se tek u predveče samoga do¬ 
gađaja, da bi maloj princesi trebalo poslati cvijeća, i 
bilo mu žao, što nije na to upozorio dječake. Kako bi 
se oni veselili tome! 

Tomica Luček nije bio samo ružan i žalostan, već 
i plah. A pošiljanje darova jednoj mladoj dami bio je u 
njegovoj uobrazbi tako smion čin, da ga mogu uči¬ 
niti samo savršeni kavaliri. Kako je pak ova zadaća 
ipak ostala na njemu samome, — no, to je Tomica 
Luček teško uzdahnuo i pošao u grad, da izvrši neiz- 
bježivo. 

Ide on tako po ulici i sve mu se glavom pletu misli, 
što da učini. Ružna, jesenska kiša je sipila i zablatila 
ulice. Tomicu je tresla vlažna studen. Bilo mu je teško 
birati. Da kupi bonbone — smiju li male dame u škrletu 
jesti bonbone? —, lijepu, u crvenu kožu uvezanu knji¬ 
gu sa zlatnim napisom — da li bi tako darivao pravi 
kavalir? —, crvene karanfile — može li ih gdje sada 
dobiti? — zlatnu iglu? — oh, kako neukusno! — da 
vi samo znate, kako je bilo teško razveseliti jednu 
malu princesu! 

Tomica je ugledao u jednom dućanu odjedared tri 
crvene ruže. I sad je išlo sve kao po uzici. Gospođa sa 
sijedom kosom i izblijedjelo-modrim shawlom zamotala 
je Lučeku tri crvene ruže u svileni papir, ukrasila ih 
zelenilom i svezala ih zlatnom vrpcom, — no sve onako 
kako to već biva kod pravih kavalira. Luček se čudio 
samome sebi: kako je kupio najprije jednu kartu sa 
zlatnim rubom i napisao: 

»Maloj kolegici za imendan drugovi iz osmog raz¬ 
reda«. 

Kad j*e telefonirao, da li je mala princesa još na 
Zelenom Brijegu i dobio jestan odgovor, uputio se ona¬ 
mo. Nije se ništa, a ma baš ništa prestrašio — samo 
mu je srce malko brže zakucalo — onih mrkih baraka 
rasvijetljenih petrolejskim svjetiljkama i napokon je 
nekom činovniku s velikim crnim brkovima predao po¬ 
šiljku za malu princesu. 

Sve je proteklo glatko, sasvim glatko. Tomica Lu¬ 
ček je zatvorio vrata i od veselja potrčao. 

No tada se zbilo nešto neugodno. 

Baraka je Bila na brežuljku sa zavijastim putelj- 
kom, a Tomica je htio ravno dolje. Vani je bilo tamno; 
jedna udaljena svjetiljka davala je dosta svijetla, da 
čovjeka zaslijepi, a premalo, da jasno prikaže situaciju. 
Tomica je Luček dakle svom svojom brzinom dotrčao 
do obronka brežuljka; tu ga je granična žica odjedared 
zaustavila u bijegu, Tomica se Luček prevalio i lupio 
o tvrdi kamen ceste. 

Čitava utroba mu se stresla. Kako je rukama tom 
zgodom nekako zaplivao, stala ga je po glavi i rukama 
oklijevati krv. 

Napokon je ustao i stao tiho da fućka. Doteturao je 
do bunara i isprao rane. A onda je iz rupčića načinio 
nekakve nezgrapne povoje, kojima su uglovi stršili da¬ 
leko na stranu. 

Onda mu je stalo nešto zujati po glavi, da mu je 
sve mučno došlo. 

Pošao je kući i ne mogavšii sakriti rana, pokušao 
je nekakvom laži iskriviti čitavu stvar. 

Jedan dan je Tomica izostao iz škole, a onda do¬ 
šao u razred sav ranjen i izgreban. I kad su se dječaci 
sjatili oko njega i počeli zapitkivati, on se samo po¬ 
bjedonosno smiješio i odgovarao: 

— Moja tajna. Dogodilo se ... 

A kako se i što se zapravo dogodilo, ne bi Tomica 
Luček odao ni za živu glavu. 

Drugovi su koješta nagađali, ali Tomica ne će da 
pisne. 

— Nazdravlje! rugao se zlobno sam sebi, — sad 
mi još treba, da mala i ne voli cvijeća ... Stavit će ih 
nekamo na praonik u čašu s lizoformom. Onda će doći 
jedna stara teta i opaziti ih tamo . . . Da, baš tako će 
se dogoditi. Razljutit će se stara — stare tete su sve 
konzervativne — i potužiti se ravnatelju zbog imper- 
tinentnosti njegovih đaka. Tomica Luček imao je već 
gotovu čitavu sliku u glavi: stara teta s crnom kapicom 
i staromodnim kišobranom stoji pred ravnateljem. Taj 
će pak istražiti čitavu stvar i pronaći krivca. Tad će 
ga dozvati u kancelariju i dokazati mu, da je nepristo¬ 
jan deran. 

— Da, baš tako će se dogoditi, na pikniicu tako, 
pomišljao je Tomica Luček. — A onda će moguće jed¬ 
noga dana mala pogledati milo Drageca i tvrdo uvje¬ 
rena, da samo jedan savršeni kavalir može izvesti 
takvo šta, zahvaliti mu se za poslane ruže. 

Na koncu konca zaboravio je Tomica Luček čitav 
taj događaj. Rane su mu zacijelile; ostale su mu na 
ruci samo lagane, ružičaste mrlje. 

Onda je došao dan, kad je mala princesa ozdravila. 

Dječaci su bili van sebe od radosti, kad su je opet 
ugledali. Nije mogla gotovo doći na do svoga mjesta od 
silnog pripovijedanja i zapitkivanja. 


Tomica Luček zurio je u knjigu od stida, što se 
ljutio na malu prancesu. No kad je stala življe čavr¬ 
ljati s dječacima, a njega nije niti opazila, Tomica je 
pomislio sarkastični: 

— No, sad će me na koncu ravnatelj ipak pozvati 
k seba ... 

Ali za odmora se Tomica Luček odjedared okre¬ 
nuo i protrnuo; sukobio s očicama male princese, koja 
ga je ljubezno promatrala. 

Tomica Luček stao je lagano drhtati od neke slat¬ 
ke, neizvjesne uzbuđenosti. 

A mala ga je princesa još nekoliko puta pogledala 
tako, da je Tomica htio pobjeći kući. 

Napokon se oglasilo zadnjiput električno zvonce. 

Tomica je dohvatio maloj princesi kapicu. Ona je 
otvorila ustašca, da nešto reče, ali nije izustila ni ri¬ 
ječi. Onda je pak strašno, strašno dugo zakapčala svoje 
rukavice; tako dugo, da je većina đaka već izašla, kad 
je bila gotova. 

Tomica Luček nije znao, što radi. Uzeo je knjige 
ispod klupe, složio ih, onda ih opet stavio natrag pod 
klupu i obukao kaput. A kad je pak bio sasvim gotov 
i spreman da pođe, skinuo je šešir i bacio ga na stolac. 

Mala princesa imala je opet nešto da reče. Narav¬ 
nala je rukom kosu i započela: 

— Luček . . . hvala vam na ružice. 

— Za ...? 

— Za ružice, koje ste mi poslali... 

Lučeku se zamaglilo. 

— Nisam ... 

— Prepoznala sam vaše pismo, Luček. . . Spre¬ 
mila sam ih, njihove latice imadem još u knjizi. Hoćete, 
da vam ih pokažem? 

Lučeku je samo pljuskala krv u obraze. 

— Nemojte biti samo tako melankolični, Luček, 
poučavala ga dalje mala princesa. — Hodite amo, čisto 
ste musavi na nosu. 

I ona je izvadila iz rukava svoje bluzice rupčić i 
stala lagano da briše Lučeku nos. 

Onda je otišla i ostavila rupčić na klupi. 

Tomica Luček spremio ga brižljivo u džep svoga 
kaputa. 


DJECA I STARCI 

I. CANKAR. Preveo M. G. 

(Iz knjige »Podobe iz sanj.«) 


Djeca su imala običaj da čavrljaju prije nego će 
poći spavati. Posjedala su po širokoj peći i pripovije¬ 
dala, što bi im baš palo na um. Kroz mutne je prozore 
virio u sobu večernji mrak s očima punima snova, iz 
svih su se kutova izvijale tihe sjene i nosile sa sobom 
prečudne priče. 

Pripovijedala su, što dm je baš palo na um, ali na um 
su im padale same lijepe zgode, spletene od sunca i 
topline, od ljubavi i nade. Sva je sadašnjica bila sam 
jedan dugi i svijetao blagdan; među Boždćem i Uskrsom 
nije bilo Pepelnice. Tamo se negdje iza šarena zastora 
sav život trepečući i raspršujući se prelijevao. Riječi su 
bile napola razumljivo šaputanje; nijedna priča nije 
imala početka ni jasna lika, nijedna bajka konca; začas 
bi govorilo sve četvero djece najednom i nijedno nije 


drugoga smetalo; sva su zanesena gledala u onu ča¬ 
robnu nebesku svjetlost, tamo je bila svaka riječ zvonka 
i istinita, svaka je priča imala svoj posve živ i jasan lik, 
svaka bajka svoj sjajan konac. 

Djeca su bila jedno drugom tako slična, da se u 
mraku nije baš nimalo razlikovao obraz najmlađega, 
četvorogodišnjega Tončeka od obraza desetogodišnje 
Lojzke, najstarije među njima. Svi su bili uska lica i 
sitni i svi su imali velike, širom otvorene oči, utonule u 
sebe i u daljinu. 

Te je večeri nasilnom rukom segnulo u nebesku luč 
nešto neznano iz tuđih krajeva i udarilo nesmiljeno 
među blagdane, priče i bajke. Pošta je obavijestila, da 
je otac »pao« u Italiji. »Pao je«. Nešto se nepoznato, 
novo, tuđe, posve nerazumljivo ustobočilo pred njima i 

stajalo tamo visoko i široko, nije imalo ni lica, ni očiju, 
ni usta. Nije nikamo ni pripadalo; ni u žagor života 
pred crkvom i na cesti, ni u taj mrak na peći a ni među 
bajke. Nije bilo ništa veselo, ali ni žalostivo baš nije 
bilo; mrtvo je bilo, ta nije imalo ni očiju, da bar pogle¬ 
dom razotkrije, odakle je i čemu je, ni usta, da riječju 
kaže. Misao je stajala pred silnim mrkim zidom i nije 
mogla nikamo. Približila se k zidu, tamo se ustavila i 
zanijemila. 

»A kad će se onda vratiti?« zamišljeno upita 
Tonček. Lojzka ga ošine ljutitim pogledom. 

»Kako bi se vratio, kad je pao!« 

Svi su šutjeli, sve je četvero stajalo pred silnim 
mrkim zidom i nijedno nije moglo da prozre kroza nj. 

»I ja ću u vojnu!« iznenada se oglasi Matić od 
sedam godina, kao da je hitrom rukom pograbio pravu 
misao i sve, što treba reći. 

»Premalen si!« upozori ga dubokim glasom Tonček, 
od četiri godine, koji je još u košuljici hodao. 

Milka, najmanja i najslabašnija od njih, zavita u 
preveliku majčinu maramu, da je bila slična putničkom 
zavežljaju, molila je tihim, mekim glaskom, kao negdje 
ispod sjene: 

»A kakova je vojna, to mi reci, Matiću ... prapo¬ 
vijest pričaj!« , 

Matić razloži: 

»Ta je vojna takova, da se ljudi noževima kolju, 
sabljama sijeku i strijeljaju puškama. Što ih više poko- 
lješ i posiječeš, to je bolje, nitko ti ne će ništa reći; jer 
tako mora biti. To je rat.« 

»Pa zašto se kolju i sijeku?« zapita dalje siroče 
Milka. 

»Za cara!« reče Matić, a svi zaćutaju. U nedo- 
glednoj se daljini prikazalo pred njihovim očima nešto 
silno, ožareno svijetlim trakom. Nijesu se ni makli, dah 
im se jedva usudio iz usta; kao u crkvi o velikom blago¬ 
slovu. Nato Matić i drugi put zamahne naglo rukom i 


pograbi svoju misao, možda samo zato, da na obje 
strane razmakne tišinu, što je mrka ležala nad njima. 

»I ja ću ići u vojnu ... na neprijatelja ću poći!« 

»Kakav je neprijatelj . . . ima li rogove?« iznenada 
zapita tanki Milkin glas. 

»Dabome da ima, kako bi inače bio neprijatelj?« 
potvrdi ozbiljno, gotovo ljutito Tonček. 

A ni sam Matić nije imao pravoga odgovora. 

»Mislim, da ih nema«, reče polagano, a riječ kao 
da mu se na usnama zaustavila. 

»Kako bi imao rogove . . . čovjek je kao mi!« 
oglasi se nevoljko Lojzka; a nato se zamisli i reče još: 
»Samo duše nema!« 

Iza duge stanke zapitkuje Tonček: 

»Kako je, kad čovjek padne u ratu . . : ovako, 
nauznak?« 

Pokazao je, kako čovjek nauznak pada. 

»Zatuku ga . . . namrtvo!« razloži mirno Matić. 

»Otac je obećao, da će mi sobom pušku donijeti!« 

»Kako bi je donio, kad je pao!« osorno ga pre¬ 
kine Lojzka. 

»Pa zar su ga ubili. . . namrtvo?« 

»Namrtvo!« 

Osmoro je mladih, širom otvorenih očiju zamuk- 
nulo i plaho zurilo u mrak . . . zurilo u nešto teško i 
srcu i duši neshvatljivo. 

U taj su čas sjediti i djed i baka pred kućom na 
klupi. Posljednja se rumen žarila iza tamna lišća u 
vrtu. Bilo je tiho veće; samo je od hlijevi dopiralo 
dugo pridušeno jecanje miješajući se s lelekom; zaci¬ 
jelo je tamo mlada mati, pošla je da dade blagu krme. 

Dvoje je staraca sjedilo duboko pognuto, tijesno 
jedno uz drugo držeći se za ruku, kako već davno 
prije nisu; gledali su u večernju rumen na nebu očima 
bez suza i bez ijedne riječi na usnama. 


POJAVA KOD RAJSKIH VRATA. 

Češki spjevao: Jaroslav Vrhlicky. Preveo: Roko Klaić. 


Kroz tamu noćnu tinja grimiz crven, 
a k njemu natrag pogled si satrven 
na bijegu svraća Adam tužna lica. 

Ko sjajna duga, divna, repatica 
mač anđelov je sijevo izmed cedra. 

I noć je divna, bez oblaka, vedra, 
a rosa sjajna po travi treperi 
i ptice poju, izvor traže zvijeri. 

Tad prvi čovjek srca prebijena 
svoj pogled baci, gdje mu bila žena, 
i reče njojzi glasom, koji lama: 

»Bez rajrkih draži nema žića nama, 
bez glazbe, mira i bez vrela mila, 
gdje zrcale se anđeoska krila, — 
a srce jadno puć će nam u grudi. 

Oj, natrag sada! Onaj kerub hudi 
na koncu konca mekši biti mora!« 

Ko vrba tužna, što se svija zgora, 
i Eva tako srca satrvena, 
od kosa dugih u plašt sakrivena, 
na muža gledi, koji ne zna sreće. 


Bez jedne riječi nježnu ruku meće 
na rame muža, pa sa njime skupa 
u eden kreće; grud im burno lupa, 
dok zemlju gaze, gdje se trnje koči. 

Mač anđeoski blješti im u oči 
kroz gusto granje, te se sjaji više 
od sjaja lune i od sjajne kiše, 
što zvijezde sjajne po nebu je prše. 

I bliže što su, sve to jače strše 
od metle Božje k njima traci sjajni. 

Već Adam s Evom dođe prag na bajni 
I na njem plaho, ko bez duše stoji, 
te gore glavu dići on se boji, 

A strava teška njega sada mori. 

Gle, silno biće sad se pred njim stvori, 
a ruho crno njemu noć je tamna, 
i svijetle vlasi zvijezda svjetlost plamna; 
ko sablast stoji, vrata prema raju 
dva krila tamna eno zatvaraju, 
ko zmajske glave sjene im se čine. 

Oj, milost svoju, daj nam, Gospodine! 
Bez rajskih čara žića nema više, 

u oči nam se njegve draži sliše, 
u uhu našem njegva jeka ori, 
i u snu, javi čežnja vijek nas mori, 
ko kletva teška čar nas njegov stiže, 
i svoje krase pred nas vazda diže, 
oj, ta nas čežnja glođe, pali, peče. 
Sad milost daj nam! Dosta suza teče, 
bez rajske slasti dosta nam je jada. 
Zbog rajskih čara mi smo evo sada 
već cio danak natrag išli jadni. 

Bez rajskih čara mi smo žedni, gladni, 
bez njih je bijedno naše žiće cijelo, 
hljeb vazda gorak, grožđe prekiselo. 
Ni nada spasa ne će nama sjati, 
jer njih ćemo se vazda spominjati« . . 

Oj, dosta cvila! Čemu takve riječi? 
Bog rane daje, ali ih i liječi!« 
iz ognja silnog glas se javi tada, 
a sličan bio buci vodopada. 

»Spas doći mora!« — 

Adam nato vrati: 

»A da li sad ga mogu ugledati? 

Što oko vidi, duša lakše shvati«. 

A kerub mahne. Svijetlo presta sjati, 
I rajska stabla ko strašila stoje, 


dok tama prima u naručje svoje 
i zemlju crnu i to plavo more. 

Tad sjen se javi jedan tamo gore: 
to lik je žene. Tiho stala ona 
pod plahtom mraka ispod nebosklona. 
Lik ljudski njen je, rupe mjesto oka, 
a plahtu bijelu ima oko boka. 

I Adam trne gledeć’ gole kosti, 
a strava teška stade njega bosti, 

No brzo njemu bolna grud se smiri 
pred bićem tajnim, komu kostur viri, 
a suze krupne njemu svlaže oči, 
u srcu crv mu presta sad da toči, 
te ruke pruža, jedva samo krikne: 

»Dj, reci, tko si? Tko će mi da vikne: 
— Nek nema jada! Dosta crne noći! — 
Oj, kad ćeš amo s vječnim mirom doći?« 

»Sad trpi samo, pa ćeš dočekati!« 
iz gusta mraka njemu netko vrati. 

I sjena tamna dalje nekud krene, 
a Adam s Evom smiren digne zjene 
i u svom bolu hvalu Bogu daje, 
što mjesto raja smrt im obećaje. 


IZ SLIKAREVIH USPOMENA. 


Od svih uspomena najžalosnija je smrt Horwena. 
Tako je umirao, kako je i živio: samotan, ostavljen i 
vrlo nesretan. Oba smo služili istoj gospodarici; um¬ 
jetnosti; svakomu drugomu više vrijedi služiti — od 
ovoga nema dohoda. Slava! Ne ide li s njom uporedo 
zarada, nema ništa gluplje i smješnije od slave. 

Horwen je slikao veoma dobre pejsaže i dok je 
slikao, nekakve je tamo novce istiskao od »kunsthend- 
lera«, otada ga je sušica povalila u krevet, lijepi dani 
su prestali: trpio je bijedu. I mi smo tako bili, ali smo 
jedva sami vegetirali. Svi smo bili mladi, učenici na 
Akademiji, daleko od kuće, od svojih, koji uostalom 
imaju mnogo prečih poslova nego se brinuti za sli¬ 
karske početnike. 

Cijela garderoba Horwena, njegov prekrasni, sivi 
havelok, u kojem je tako uživao, njegova igla s bise¬ 
rom, porte-bonheur od nekakve nećakinje — sve je 
otišlo. To znam najbolje, jer sam sam te stvari kra¬ 
marima prodavao ili u zalogu odnosio. 

Došao sam k Horwenu popodne prekrasnog ožuj¬ 
skog dana. Tek što sam vrata otvorio, digao se živo 
s postelje i rekao: 

— Znaš, ko je tu bio? 

— Ko? — zapitam opažajući odmah, da ima oso¬ 
bitu jaku vrućicu. 

— Bila je smrt. To je bilo oko jedanaest jutros, 
ležao sam zatvorenih očiju, iznenada me je prešla stu¬ 
den. Otvorio sam oči. Kosa mi se naježila na glavi. Za¬ 
misli, sjedjela je tu na krevetu. Sasvim je takova, kako 
je slikaju: kostur u dugoj kopreni. Sve je u meni za¬ 
mrlo od straha i užasa. Ispružila je ruku i uprla mi u 
prsa, ovdje. Mraz, potpuno ledeni mraz, probio me 
skroz na skroz .. . Zatim je svega nestalo . .. 


Poljski napisao K. TETMAJER. Preveo ISO BARBAR. 

— Halucinacija — upadnem mu u riječ hoteći ga 
umiriti. 

— Ne, to je smrt . . . Već je i kraj . . . 

Glava mu je klonula na jastuk. Bio je blijed kao 
platno. 

— Nema sumnje, da je to bila smrt — završi 
Horwen.. 

Neko smo vrijeme mučali, a onda je on počeo go¬ 
voriti: 

— Znaš, tamo kod nas na sjeveru, tamo je tako 
veliko, veliko jezero. Oko njega rastu jele i lijeske i 
grmlje. Nedaleko je od toga jezera bio naš dom. Slušaj, 
kako bih htio, da me tamo prevezete, privežete za 
dasku i spustite u vodu. Kod nas tamo, na sjeveru, 
nad vodama lijeću galebovi.. . Kako bih htio, da nada 
mnom lijećS .. . Zar je to nemoguće, da me tamo pre¬ 
vezete, na sjever, nad naše veliko jezero? . .. 

Govorio je nečuveno bolno; toliko je ljeta prošlo, a 
svake se riječi sjećam. 

I opet smo umukli časak; Horwen je malo podigao 
glavu, pogledao je po sebi i po krevetu i rekao, upravo 
je šapnuo s ogromnom tugom i potištenosti. 

— Kako je to blatno ... 

Doista njegova košulja, vanjkušnica na jastuku, 
plahta, sve to već jako davno nije bilo mijenjano. 

— Zašto ne zapovjediš sluškinji, da promijeni? — 
zapitao sam. 

Poigledao je na me sa smiješkom i začuđenjem: 

— Ti pitaš? Ta sam si mi pomogao rasprodati i 
založiti sve, što sam imao. Ništa nemam nego to, što 
vidiš... 

Grč mi je stisnuo grlo, a on je opet sagnuo glavu 
k prsima i mučao. Šutio je dosta dugo, onda je opet 
progovorio: 

— Ne, ne sve. Tamo u sandučiću imam još čistu 
plahtu, čistu vanjkušnjicu i čistu košulju. To sam si 
upravo za smrt spremio. Ipak ne mogu ležati kao naj¬ 
gori prosjak. Nisam još taki bijednik, kako bi to ko 


mislio: imam čist krevet i čisto pranje. Ima ih, koji 
ni toga nemaju, je li? ... . 

Dakle, moj dragi: slušaj: kada umrem, prostrite 
mi krevet nanovo i presvucite me, a zatim, ako možete, 
prevezite me tamo k nama na sjever, nad ono naše ve¬ 
liko jezero; privežite me za dasku ispustite me u vodu 
u čistoj košulji. .. Tamo kod nas, na sjeveru, liječi* 
galebovi; spustite me tamo u vodu . . . 


- MALA JELICA. 

BLAŽENKA MAYER. 


Bio je krasan svibanjski dan. Sunce je zlatilo vr¬ 
hunce Zagrebačke gore, štono je okružila bijeli i po¬ 
nosni Zagreb. Ptičice su veselo cvrkutale po kroš¬ 
njama drveća, a dašak lahora milovao je rascvale ruže, 
truneći nježne latice na svježu, zelenu i bujnu travu. 
Sve je bilo mlado, svježe, bezbrižno i veselo, sve je 
odisalo, životom. Srce ti je puno zanosa, milja i sreće. 
Kolike li krasote! Ono bujno drveće, plavo nebo, ša¬ 
reno cvijeće, ptičice, — sve je to činilo harmoničan 
pjev — tako vetičanstven, nedohvativ i tajan, da ti 
se čini, kao da se sva božanska slast slijeva u tvoju 
mladu i zanosnu dušu . .. 

Začarana tom krasotom svibanjskog dana — stu¬ 
pala sam uskom stazicom prema zabavištu. Do mene 
je dopirala vesela cika obijesne dječice, koja su se 
igrala u dvorištu zabavišta. Veselo čavrljanje malih 
stvorova odzvanjalo je ispod krošnjatog drveća, a 
slatka pjesmica izlazila je iz dubine nevinih dječjih 
srdaca . . . 

Godila mi ta pjesma, zadovoljavala mi srce, a ja 
pristupili kolu dječice. Motrila sam one mrke i tamne, 
svijetle i ztatne glavice, one očice, koje su bile uprte 
u mene. Oko mi zapelo o malu djevojčicu, koja je 
postrance stajala . . . 

Čini mi se, kao da sam ugledala biće iz carstva 
priča i sanja. Opaljene rumene obraziće okružili su 
dugi, zlatni i gusti uvojci, a tamno-smeđe, — neobično 
lijepe, reći bi sanjive oči — gledale su začuđeno u 
mene. Tamne, guste obrve svile su se nad tima krasnim 
očima — te činile veliki kontrast — prema zlatnim 
uvojcima, a ja kao gonjena nekom tajnom piloni pri¬ 
stupili k maloj. Na malim usnama zadrhtao posmjeh, 
a zjene se sjale bljeskom nevinosti. 

»Kako se zoveš?«, — upitam malu uzevši je u 
svoj naručaj. »Zovem se Jelica i bakina zlatna ri¬ 
bica« — odgovori mala brzo. »Kako te zove mamica?« 
Mamica je kod dragoga Boga, a i tatica« — doda mala 
tiše . . . 

Siroče — odjeknulo je mojom dušom — nema ni 
oca ni majke, i poljubih zlatno dijete. Ona je savila 
meke ručice oko moga vrata, a mala koraljna ustanca 
jedva se dirnuše moga lica. Od toga časa bila sam Je- 
ličina »zlatna tetića« . . . 

Kal$o se ugodno sjećam slatkih časova, što ih 
sprovedoh uz moju malu Jelicu. Nije prošao dan, da 
nijesam vidjela Jelicu . .. 

I kada me oni oko mene nijesu shvatili, već mi 
se ismjehivali radi moje povučene i ozbiljne naravi, i 
kada je bura bjesnila mojom dušom — pošla sam k Je- 
lici. Njezine mile oči, zvonak i nježan glasić privlačio 


je moju dušu. Uzela bih je onda na krilo i pričala joj 
priče iz tamne davnine, a ona bi naslonila svoju zla¬ 
tnu glavicu na moju grud — disala bi tiho kao mišić — 
samo da joj ne izmakne koja riječ . . . Tek onda, kada 
je ozvanjao njezin sladak smijeh, onda sam bila sretna 
i ne bi se bila promijenila u taj čas ni s kim na svi¬ 
jetu. Ovivši svoje meke ručice oko moga vrata — 
prošaptala bi tiho: »zlatna moja tetiće«, i to mi je bila 
nagrada za svaku moju priču . . . 

Nijesu dugo trajali ti sretni trenuci — sve je otišlo 
u nepovrat. Ona naglo oboli i za par dana ode — tamo 
gore nad zvijezdano nebo u bolji i ljepši svijet . . . 

Nijesam mogla vjerovati, da je mrtva. — »Ne, ne 
to ne može biti« — zavapila sam očajna, kada sam čula 
tu strašnu istinu . . . 

Otputih se do stana Jeličina. Otvorim vrata i 
uđem unutra . . . 

Bio je malen prostor. U sredini je crn odar, pre¬ 
krit prozirnim mrtvačkim velom. Pod velom sniva vje¬ 
čni san — zlatna moja Jelica . . . 

Bila sam sama u toj pustoj odaji. Sumrak se po¬ 
lagano spuštao, gotovo kao da je osjećao šutnju i pra¬ 
zninu oko sebe. Gledala sam dugo ono mramorno lice, 
zaklopljene oči, zlatne uvojke, koji su se sjali na drhta¬ 
vom svijetlu lojanica . . . 

»Jelice, moja ztatna« — jecala sam. »Jelice — zar 
ne čuješ svoje tetiće?« — Ona je ostala nijema, hladna 
i mramorna . . . 

Sva bol provalila mi je iz duše — zatisnula sam 
lice u mrtvački veo i dugo, dugo sam plakala. Došla 
sam do istine strašne, nesmiljene, koja je najjača — 
do smrti. Zar baš nju — moju radost i utjehu — baš 
nju je cjelunula ona svojim hladnim cjelovom . . . 

Svijeće su titrale . . . Činilo mi se, kao da mi se 
smije ona jača sila od života i kao da mi dovikuje: 
»Što su ljudi, tek štaba svjećica — dašak vjetra ka¬ 
dar je, da je ugasi. Slab cvijet na bijesnoj sili bure. 

Smrtna koprena pružila se nad tim tek procvalim 
cvijetkom, koji na odru nevino sniva. Osjećaj se budio 
u mojoj duši strašan i veličanstven, koji je govorio, da 
ima više biće . . . 

Kada je blagi lahor donio kroz prozor miris ras- 
cvalih ruža, — onda sam se prenula. Posljednji dugi 
cjelov tisnula sam na blijede usne svoje zlatne Je¬ 
lice . . . 

Kada su se sablasne noćne sjene šuljale zemljom 
i kada je lahor skladao žalobne akorde, — vratila sam 
se teška srca kući — ponesavši samo jednu ružicu — 
kao uspomenu na svoju — zlatnu Jelicu .... 

Osijek 26. XII. 1922. 

POVIJEST LJUDSTVA. 

S esperanta prevela NADA MAJERIĆ. 


Kada je umro stari kralj Perzije, njegov sin, mladi 
princ Zemir, zasjede na kraljevsko prijestolje. Poslije 
nekoliko dana sazove sve profesore i akademike ze¬ 
mlje i reče im: »Poštovana gospodo, moj mi otac če¬ 
sto govoraše, da bi kraljevi bolje vladali narodima, 
kad bi bolje poznavali povijest ljudi. Molim vas dakle, 
da mi sastavite opću povijest ljudi, da je mogu čitati 
i upoznati«. 

Profesori poslušaše i poslije petnaest godina po- 
vratiše se u palaču s pedeset deva, koje su nosile pet 
tisuća knjiga. Kralj je bio nezadovoljan, te im reče: 
»Gospodo, veoma vam hvalim za vaš veliki trud, ali 
ja imam ogromnoga posla upravljanjem zemlje i ne ću 
imati vremena, da čitam tolike knjige. Molim vas, da 
iznova počnete i sastavite mnogo kraću povijest.« 

Poslije deset godina profesori se povratiše s pet 
deva i pet stotina knjiga. Kralj je bio još nezadovo¬ 
ljan i reče: »Hvalim vam, gospodo, ali ja ne ću čitati 
vaše povijesti. Još je i ova predugačka. Ja sam već 
star pa se lako umaram. Molim vas, sastavite veoma 
kratki sadržaj vaše povijesti, da je mogu čitati prije 
svoje smrti, koja će moguće naskoro doći. Žurite se, 


gospodo, jer mi ne će preostati mnogo godina, da či¬ 
tam vaše djelo!« 

Tečajem kasnijih pet godina mnogi su već profe¬ 
sori umrli, a poslije šest godina ostao je samo stari 
predsjednik akademije. On je došao u palaču kraljevu 
s mladim magarcem, koji je nosio jednu veliku knjigu. 
U velikom dvorištu palače susreo je slugu, koji mu 
reče: »0, gospodine, kralj je bolestan već mnogo ne¬ 
djelja i danas je na umoru. Ako ga hoćete vidjeti, po¬ 
žurite se u njegovu sobu«. 

Stari akademik ostavi magarca i knjigu na dvo¬ 
rištu i uzađe u kraljevu sobu. Na postelji ležaše kralj 
posve blijed; tiho i polagano govoraše: »Dragi profe¬ 
sore — vi dolazite — prekasno. Ja umirem — a ne 
poznajem povijest — ljudi«. 

Profesor je bio veoma žalostan, ali reče: »Ne, 
Vaša kraljevska visosti, vi ćete upoznati povijest ljudi, 
jer ću vam je ja reći u tri riječi: 

»Rodiše se, trpljahu, umriješe«. 

Kaže se, da je kralj umro mirno, jer je bio zado¬ 
voljan, da je makar i kasno upoznao tu povijest. 


GUŠTERI. 

IZO LANOV. 


Naduti, zeleni s prugama od šara, 
do plota, niz cestu, žmirkajući leže; 
vrelo piju sunce, što kamen izgara 
i u zraku trepti, a oni ne bježe. 


Vole li, ii* mrze? jesu V kobi hude? 
ii’ je sve, što naša poplaši ih sjena? — 
Bezazleni gmazi! poznate li ljude, 
što ko i vi žmire u svijet oka snena? 


Što na žaru tuđe sunčaju se sreće, 
al' otrovom kipe kano guje ljute; 
i dok zri i cvjeta Jul s topline veće, 
njima srce puca od zavisti žute. 


NAŠA GORA. 

DRAGUTIN PMUT. 


Zapjevao slavulj mali 
U planine gorskom klancu, 

Biglisi se razlijevali 
Po klisura surih lancu. 

»Što mi pjevaš, moj slavulju, 

Tom kamenu tvrdom pustom, 

Što mi lutaš, moj metulju, 

Po šikarju tome gustom? 

A lepiru slobodnome 
Strgali bi krasna krila, 

Zato svakom poletnome 
Naša gora jeste mila. 

Ova gora divna plava 
Svom pupolju miris daje, 
Za njim lepir poletava 
Slavulj slaže uzdisaje.« 


Zašt' ne kitiš perivoje 
I mermerje velegrada, 

Zar ti duša, srce moje, 

U pustoši toj ne strada?« 

»Oholi bi mene ljudi 
Radi pjesme uhvatili, 

S obijesne bi svoje ćudi 
Vid očinji izvadili, 

SRETNI KRALJEVIĆ. 


Visoko nad gradom, na uzvišenoj koloni stajao je 
kip sretnog kraljevića. Bio je čitav ukrašen tankim 
zlatnim listićima, u očima dva široka safira, a na dršku 
mača blistao se veliki rubin. 

Sav mu se svijet divio. Jedan od starih gradskih 
zastupnika, koji se htio iskazati svojim ukusom, reče 
jednom: »Lijep je kao pjevač na vjetrenjači, samo što 
nije tako koristan«. Neka ćutljiva majka upita svog 
sinčića, koji je vječito za mjesecem plakao: »Zašto 
nijesi kao sretni kraljević — on nikada ni za čim ne 
plače?« 


Napisao OSKAR WILDE. Prevela ŠPREM-CUVAJ. 

— Gospodin neki nezadovoljan sam sa sobom pro¬ 
matrajući kip usklikne: »Veseo sam, da ima ipak netko 
na tom svijetu, koji je posve sretan«. — Djeca siro- 
tišta izlazeći iz katedrale u svojim širokim crvenim 
ogrtačima i bijelim pregačama uskliknuše: »Lijep je 
kao anđeo«. Profesor matematike doda na to: »Kako 
možete to ustvrditi, kad anđela nijeste nikada vidjeli'?« 
— Ah uskliknu djeca ponovo: »U našim snima vidjes¬ 
mo ih!« — I profesor matematike namršti se gledajući 
strogo; — bilo mu krivo, da nije mogao matematički 
dokazati, da su sni posve nedokučivi. 



M. Rašica: Čuvari blaga. 


Jedne noći letjela je nad gradom mala osamljena 
lasta. Sve njene sestrice odoše pred šest nedjelja u 
Egipat. Kako je bila malena i nejaka ostade, a k tome 
je zavoljela malenoga carića. U rano proljeće susreo 
ju je lijećući obalom; — svidjela mu se, on stane i pro¬ 
govori s njome. 

Mala lasta rado je dolazila na obalu, gdje joj se 
carić poklonio. A carić je prhao oko nje i doticao se 
krilašcima površine vode praveći srebrne kolobare. To 
je njegovo milovanje potrajalo čitavo ljeto. 

Njene sestrice i družice laste cvrkutale su među 
sobom: »Kako je smiješna ta sklonost«. I tada dođe 
hladna jesen, — one sve odletješe, a mala lasta osta 
— sama. 

Ljubav carića spram male laste također ohladi. On 
govoraše: »Nemam što s njom da razgovaram; ona je 
mala koketa, prijateljuje sa svakim vjetrićem. Ona je 
ostala, dakle voli domaći kućni život, — ja ljubim pri¬ 
rodnu promjenu, volim da putujem, dakle mora moja 
ženica da isto ljubi putovanja«. Konačno je upita: »Ho¬ 
ćeš li sa mnom u svijet?« Mala lasta kimnu glavom: 
»Ne, ja ili ostajem ovdje ili idem u svoju domovinu na 
vrh piramide. Zbogom«, zacvrkuta i odleti. Čitav dan 
letjela je amo i tamo, a večerom se vraćala u grad. 
»Gdje ću noćiti, gdje ću se toplo skloniti?« 

Tad opazi kip na visoku stupu. 


»Tamo ću se sklonuti«, zacvrkuta«, tamo je lijep 
vidik i dobar svijež uzduh«. — Tako je evo pod nogama 
sretnog kraljevića. 

»Ah ja imadem zlatni ležaj« govoraše sama sebi, 
i pripremi se da legne, složi glavicu među krilašca, kad 
li kaplja vode pade na nju. »Kako je to čudnovato«, 
usklikne, ni oblačića nema na nebu, zvijezdice su tako 
jasne i blistave, pa opet kiša. Zaista je klima u toj sje¬ 
vernoj Evropi strašna«. 

Evo druge kaplje. 

»Zar taj kip nije kadar da na se primi tih nekoliko 
kapljica kiše, zar mora na mene da pada?« — I od¬ 
luči potražiti zgodnije zaklonište pod kakvim kaminom. 

I prije nego je mogla krilašca raširiti, pade i treća 
kaplja, — ona pogleda gore — i što vidi? 

U očima sretnog kraljevića vidi suze, — i suze 
padahu niz njegovo zlatno lišće. To je lišće bilo tako 
lijepo u sjaju mjesečevu, — i lasti se sažali. 

»Tko si ti?« upita ona. 

»Ja sam sretni kraljević«. 

»Pa zašto onda plačeš?«, nastavi lasta dalje. 

»Dok sam bio živ kao i drugi stvorovi, imao sam 
toplo srce«, — odgovori kip, — »nijesam znao, što su 
suze; živio sam u palači Sans Souci, gdje je ulaz tuzi 
i nevolji bio zabranjen. Tada sam se igrao u velebnom 
perivoju sa svojim drugovima, večerom sam se zabav- 

ljao u Great-Hallu. Naokolo perivoja uzdizao se veliki 
zid, i nikad nijesam pitao, što se nalazi iza njega, — 
okolo mene sve bijaše krasno i velebno. Moji dvorjani 
nazivahu me sretnim kraljevićem, — a i bio sam uisti¬ 
nu sretan, ako se zabava može srećom nazivati. Tako 
sam živio, — a tako i umro. Sada, kad sam umro, po- 
staviše me ovdje tako visoko, da naokolo sebe vidim 
svu rugobu i nevolju svoga grada, pa makar mi je srce 
iz olova, moram da plačem«. 

— »Zar mu nije srce iz čistoga zlata?« upitala se 
lasta, no bila je odviše uljudna, a da to glasno izrekne. 

— »Mila lasto«, nastavi kip, — »leti, — leti iu onu 
malu uličicu na kraj grada, — u siromašnu kućicu. 

— Jedan od prozora je otvoren, kroz koji vidim 
sagnutu ženu pokraj stola. Njeno je lice blijedo i iz¬ 
mučeno, prsti puni žuljeva od dugotrajna svela. Ona 
strpljivo veze u tešku svilu kite cvijeća, koje će služiti 
najljepšoj i najmlađoj kraljičinoj dvorskoj gospođi za 
plesnu haljinu. U krevetu, koji se nalaza u kutu sobe, 
leži njen mali bolesni sinčić. On sav gori u vrućici i 
traži naranče, da ublaži svoju vatru. 

Majka je njegova sirota, nema ništa da mu dade 
osim hladne vode, — a on sveudilj plače, i ona s njime. 

Lasto, — lasto, — mila lasto, odnesi mu rubin, što 
se nalazi u dršku mog mača. Moje noge su učvršćene 
na podnožju, — ja ne mogu da se maknem«. 

Lasta odgovori: »Moram da letim u Egipat, kuda 
sve moje sestrice odoše, treba da pjevuckam lotosima, 
što plivaju po Nilu. Sestrice moje sve spavaju sada u 
grobnici velikog kralja. Kralj tamo leži umotan u žuto 
platno balzamiran mirisnom masti«. 

— Lasto, — lasto, — mala lasto, — ne ćeš li ostati 
samo jednu noć sa mnom, i biti mojim glasnikom? Dje- 
čarčić je tako žedan, a majka tako turobna« moljakaše 
kraljević. 

»Ja ne znam — odvrati lasta, a ja tako volim dje¬ 
čarce. Prošloga ljeta stajala sam na obali, sinčići sta¬ 
roga mlinara, divlji dječaci, bacali su uvijek kamenje 
na mene. Nijesu me nikad pogodili, jer mi laste brzo 
letimo. Divila sam se njihovim lijepim rumenim obra¬ 
zima i poštovala sam ih«. 

Sretni kraljević bio je tako turoban, te se zažali 
maloj lasta, koja mu reče: »sav si od zlata, kraljeviću 
moj, ostat ću s tobom jednu noć i biti tvoj glasnik!« 

»Hvala ti, mala lasto«, odvrati kraljević i uzdahnu. 

Tako lasta svojim oštrim kljunom izvadi rubin iz 
kraljevićeva mača, odleti daleko nad krovove kuća u 
grad. 

Prolazila je kraj visokoga tornja stolne crkve, gdje 
su se bijelili mramorni anđeli, prolazila je mimo kraljev¬ 
sku palaču i čula svirku i pjevanje. Krasna mlada dje¬ 
vojka izišla na balkon palače sa svojim prijateljem. 
»Kako su krasne zvijezdice i kako je velika ljubavna 
moć noći, rekne plemić djevojci! 

»Nadam se, da će moja haljina biti dovršena do 
velikoig dvorskog plesa; dala sam vesti kite cvijeća, 
ali te švelje tako su lijene i polagane«. 

Prolazila je obalom i vidjela male crvene svjetiljke 
po jarbolima lađa. Prolazila je Ghettom i vidjela starce 
— Židove gdje brbljajući važu novac u mjedenim zdje¬ 
lama. — Napokon dođe i do siromašne kućice i po¬ 
gleda unutra. Dječarac je grčevito kašljucao, a majka 
pala i zaspala na po sobe — od umora. I onai spusti 
rubin na stol kraj žene. Nekoliko puta proleti nad kre¬ 
vetom dječaka i ohladi mu čelo svojim krilima. »Ah,' 1 


kako mi je lijepo hladno«, — šaptaše dječak, »osjećam 
se bolje«, — i pade u dubok san. 

Lasta se vrati natrag sretnom kraljeviću, ispriča 
mu sve, što je vidjela i učinila. »Čudnovato, kako se 
sada ugodno toplo osjećam, a naokolo je tako zima, 
rekne na koncu«. 

»To je zato« —, odvrati kraljević, — »jer si učinila 
dobro djelo«. Lasta o tom razmišljajući, — zaspi, jer 
ju svako dublje mišljenje uspavljuje. 

Kad je dan osvanuo, probudi se lasta, odleti do 
obale, okupa se. Leteći preko mosta čuje nekog pro¬ 
fesora ornitologije, gdje govori sam sa sobom: »kako 
čudno, lastavica usred zime«. I pisao je o tome članak 
u lokalnim novinama. 

»Večeras ću otići u Egipat« rekne sebi mala lasta, 
leteći visoko nad gradom. Otpočinula je malo na nekom 
monumentalnom stupu i sjela na vrh crkvenog tornja. 
Kuda je prolazila, vrapci su za njom cvrkutali: »Kaki 
je to stranac zalutao u naše domove?« A kad se mje¬ 
sec visoko podigao, odleti lasta natraig sretnom kralje¬ 
viću i zacvrkuta: »Imadeš li što da isporučiš u Egipat?, 
upravo hoću da idem.« 

»Lasto, — lasto, — mala lasto, ostani sa mnom 
noć dulje, uskliknu kraljević. 

»Čekaju me u Egiptu. Sutra će sestrice moje od¬ 
letjeti do drugog katarakta. Tamo spava morski konj 
u dubokoj gustoj trstici, a na visokom granitnom pri¬ 
jestolju sjedi bog Memnon. Svake se noći igra sa zvi¬ 
jezdama, a kad opazi Veneru, krikne od veselja — i 
opet zašuti. O podne eto žutih lavova, kako silaze oba¬ 
lama da piju. Oči su im nalik zelenom dragulju, a ur¬ 
likanje im je jače od šuma katarakta. 

»Lasto, — lasto, — mala lasto, — tamo daleko u 
gradu vidim u maloj potkućnici — mladića. Duboko 
se nagnuo na stol pokriven ispisanim papirima, kraj 
njega vidim u čaši kitu blijedih ljubica. Kosa mu je 
smeđa i kovrčasta, usne crvene kao granata, oči ve¬ 
like — ali snene. U poslu jer da dovrši djelo za kaza¬ 
lišnog direktora, ali mu je zima — ne može više da 
piše. Ne ima vatre, da se grije, ni zalogaja, da pojede«. 

— »Da ostanem još ovu noć s tobom? Treba li da 
odnesem drugi rubin?« zapita lasta, koja je uistinu 
bila dobra srca. 

»Ah na žalost nemam drugog rubina, imadem samo 
oči, koje mi ostadoše. To su rijetki safiri donešeni iz 
Indije pred hiljadu godina. 

Iskopaj mi jedno i odnesi mu. On će ga prouaii 
zlataru i kupiti hrane i ogrijeva, — i njegove bijede 
je nestalo. 

»Dragi kraljeviću, ja ne mogu to uraditi« — reče, 
lasta i stane plakati. 

»Lasto, — lasto, — mala lasto, učini, što sam ti 
zapovjedio«. 

Lasta učini, kako joj bje zapovjeđeno, odleti do 
komorice siromašnog akademičara. Lako je bilo do 
njega doći, jer je bila jedina komorica pod šupljim kro¬ 
vom. Rukama podupro glavu i nije čuo lepeta krila. 
Kad je jglavu podigao, opazi samo svijetli safir na kiti 
ljubica. 

»Bože, počeše da me cijene, to je sigurno od ka¬ 
kova tajnog štovatelja moje umjetnosti. Sada mogu da 
završim svoje djelo«. — I bio je sretan. Slijedeći dan 
letjela je i opet mala lasta naokolo i sjela na jarbol 
lađe, koja je bila spremna da otplovi. Mornari, koji je 

opaziše, rviknu: Ne će biti sreće na putu, lastavica u 
to zimsko doba. Ona se poplaši i kliknu: »Idem noćas 
u Egipat«, — i opet odleti do podnožišta sretnoga kra¬ 
ljevića, da se odmori, i da se s njime oprosti. »Dođoh, 
da ti reknem zbogom«. »Lasto, lasto, mala lasto, još 
samo jednu noć ostaj samnom«, moljaše kraljević. 

»Ztima je«, odvrati lasta, »još malo i zapast će gusti 
snijeg«. U Egiptu je toplo na krasnim cvjetnim palma¬ 
ma, krokodili lijeno leže u mulju, a sestrice moje, jedne 
se poigravaju' na njihovim leđima, a druge grade gni¬ 
jezda na vrhu hrama Baalbek. Dragi kraljeviću, moram 
te ostaviti, ne ću te nikada zaboraviti, a kad se u pro¬ 


ljeće vratim, donijet ću ti krasnog nakita u zamjenu za 
dragulje, koje si poklonio. Rubin bit će crveniji od naj- 
krasnije crvene ruže, a safir bit će modar kao veliko 
jezero. 

Kraljević nastavi: »Eno tamo dolje u maloj uličici 
stoji mala djevojčica, prodavačica žigica, kojoj je či¬ 
tava zaliha pala u vodu. Otac će je tući i mučiti, što 
nije donijela novaca, — ona sirotica tako gorko plače. 
Jadnica nema niti obuće, — i gologlava je. Izvadi mi i 
drugo oko, podaj ga sirotici, — bit će spašena, — otac 
je ne će biti«. 



> 


M. Vanka: Portret gospođe. 


»Ostat ću kod tebe još ovu noć«, odvrati lasta 
turobno, »ali ne traži od mene, da ti i drugo oko izva¬ 
dim, bit ćeš potpuno slijep«. 

»Lasto, mala lasto, učini, kako ti rekoh«. 

Izvadi mu drugo oko mala lasta te odleti. Spustivši 
rubin u ruke djevojčice ču riječi: »0 kako je krasno 
crveno to staklo«. Djevojčica potrča do svoje kuće ve¬ 
selo klikćući. 

Vrativši se kraljeviću, rekne: — »Sad si posve sli¬ 
jep, ostat ću kod tebe zauvijek«. 

»Ne«, odvrati jadni kraljević, — sad treba da ideš 
u Egipat. 


»Ostat ću kod tebe«, reče, legne mu pod noge i 
zaspi. 

Slijedeće jutro sjedne mala lasta kraljeviću na 
rame i stade mu pričati, što je sve u stranim krajevima 
vidjela. 

Opisivala mu crvene ibise, kako stoje duž obala 
Nila, te hvataju male zlatne ribice, pričala mu o Sfingi, 
koja je stara kao svijet sam, živi u pustinji i znade sve; 
o karavanama, kako se polagano pomiču s natovarenim 
ćilimima, dragocjenim balsamima i slonovom kosti, — 
o kralju brdina, o mjesecu, o velikom zelenom pužu, 
koji spava u stablu visoke paome, o bazilisku, koji 

stanuje na velikim listovima lopoća te hvata krasno- 
bojne leptire. 

»Mila lasto«, rekne kraljević, — ti si mi pričala o 
tolikim čudnovatim stvarima, ali najčudnovatije od 
svega je ipak bijeda i patnja ljudska. Nema većeg mi¬ 
sterija od ljudske mizerije — nevolje. Preleti malo 
mojim gradom i reci tada, što si tamo vidjela. 

Proletjevši amo i tamo nad velikim gradom vidje 
lasta bogate raskošne gozbe iu sjajnim palačama, a jad¬ 
ni su prosjaci sjedjeli pred njihovim vratima. Proletjela 
je tamnim ulicama i vidjela blijedu od gladi satrvenu 
djecu po prljavim ležajima. Pod velikim lančanim mo¬ 
stom stislo se dvoje mališa na bolnu majku, da se bolje 
ugriju, i ču uzdisaj: »Kako smo gladni, majko«. — »Vi 
ne smijete ovdje ležati, zagrmi glas stražara.« — Usta¬ 
doše i nastaviše svoj neodređeni put uz mirno pada¬ 
nje kiše. 

Vrativši se natrag kraljeviću, sve mu ispriča, što 
je vidjala. 

»Pokriven sam zlatom, skidaj ga s mene, list po 
list i podijeli ga siromasima, jer živi ljudski stvorovi 
misle, da zlato donosi sreću.« 

List po list zlata skidaše lasta s kraljevića — i on 
ostade bez svakoga ukrasa. List po list čistoga zlata 
nosila je lasta i dijelila siromasima a bijednima. Lišća 
jadne dječice zarumeniše se, ču se smiješak i pcjđik: 
»Sada ćemo imati hljeba.« I pade snijeg i dođe smrzavi- 
ca. Ulice su bile nalik na čisto srebro, tako se sjajile, 
i blistale, na kućama su visjele ledene svijećnice, svijet 
se užurbao, da što prije stigne u toplu kućicu, dječaci 
umotani u topla krzna sklizahu se veselo po smrznu¬ 
tom jezeru. 

Mala lasta trpjela je sve više od velike studeni, ali 
ne htjede da ostavi kraljevića, kojega je tako zavoljela. 
Od vremena do vremena odljetjela bi do pekarova 
ognjišta, gdje bi se ugrijala i vratila se opet kralje¬ 
viću. 

No ne potraja dugo i nije mogla više da uzleti. 0- 
sjećala je sirotica, da joj valja poginuti. Posljednji put 
popne se kraljeviću na rame i cvrkutaše: »Zbogom, 
mili kraljeviću, dopusti mi, da ti poljubim ruke. 


»Veselim se da ideš svojim sestricama u Egipat, 
mila lasto, doista si dugo ostala uz mene, poljubi me 
usta, — volim te vrlo«, odvrati kraljević. »Ne idem u 
Egipat, nego u carstvo smrti, smrt je sestra slatkom 
snu,« razjasni mala lasta; poljubi u usta sretnog kralje¬ 
vića i sruši se mrtva njemu pod noge. 

U taj čas nješto čudnovato pukne u kipu kao da 
se nešto teško polupalo. Olovno srce rascijepalo se u 
dvije pole. Dogodilo se to od prevelike zime. 

Ranim jutrom slijedeći dan šetao je vrhovni na¬ 
čelnik u društvu svojih gradskih savjetnika. Prolazeći 
kraj stupa, pogleda kip. »Kako nam je ružan naš kra¬ 
ljević,« reče: 

»Uistinu je ružan«, odvratiše savjetnici, koji uvi¬ 
jek sve potvrđivahu, što bi vrhovni načelnik izjavio 

»Nema više rubina na dršku sablje, nestade nje¬ 
govih safirskih očiju i zlatnog mu ruha. Izgleda kao 
bijedni prosjak. 

»Jest, jest, kao prosjak,« potvrdiše savjetnici. 

»Pod nogama mu leži poginula lasta, — treba da 
izdamo proglas, da se zabranjuje umiranje ptica na tom 
mjestu«. Savjetnici ubilježiše proglas. 

I porušiše kip sretnog kraljevića. Stari sveučilišni 
profesor umjetnosti tumačio je: »Pošto sretni kraljević 
nije više lijep, ne može ni da bude koristan«. 

Baciše porušeni kip u talionicu, gdje je vrhovni 
načelnik sa savjetnicima vijećao, što će da bude s tim 
metalom, —• i zaključi, da se salije novi kip, — njegov. 
Nadziratelj talionice našavši razdvojeno olovno srce 
rekne radniku, to treba da se baci na smetište, jer se 
to ne će moći rastopiti. Baciše to jadno srce, gdje je 
počivala i poginuta lasta.- 

Bog zapovjedi jednomu od svojih anđela: »Donesi 
iz grada dvije najdragocjenije stvari.« I anđeo donese 
olovno srce kraljevićevo i poginulu lastu . . . 

»Pravo si izabrao,« kaže gospodin Bog, »u mom raju 
će lasta od sada pjevati, a kraljević će da slavi u mo¬ 
jim dvorima Milosrdje i Dobrotu srca. 


TARTARIN TARASKONAC. 

A. DAUDET. Prevodi dr. D. CEPULIĆ. 

(Nastavak.) 


Taraskanac stupaše još pola sata. I napokon se 
zaustavi . . . Bijaše već potpuna noć. Noć bez mjese¬ 
čine, puna zvijezda. Na putu već nigdje nikoga . . . 
Ali opet, reče junak u sebi, lavovi nijesu poštanslA 
kola i sigurno ne vole druma. Udari dakle poljem . . . 
Na svakom koraku naiilažaše na jarke, na trnje, na 
grmlje. Pa što zato? On stupaše vazda naprijed! . . . 
Najednom stane. »Tu ima lavova, ćutim ih nosom u 
zraku.« Tako reče naš čovjek i snažno ponjuši lijevo 
i desno. 

V. 

Pum, pum! , 

Bijaše neka velika divlja pustinja, sva obrasla 
čudnim biljem, onim istočnim biljkama, koje se čine 
kao kakve opake životinje. Pod slabim svijetlom zvi¬ 
jezda njihove se sjene protezahu po zemlji u svim 
smjerovima. Nadesno bijaše neka neodređena i teška 


gorska masa. Možda je to Atlas! . . . Na lijevo se va¬ 
ljalo podmuklo nevidljivo jedno more . . . Pravo leglo 
zvjeradi. 

S jednom puškom pred sobom, a s drugom u ruci 
Tartarin Taraskonac pokleknu na jedno koljeno i 
stane čekati. . . Čekao je sat, dva . . . Ništa! . .. Onda 
mu padne na um, da je u svojim knjigama našao, da 
veliki lovci na lavove nigda ne idu na lov sami. već 
da vode sobom malo jare, koje privežu u daljini od ne¬ 
koliko koračaja pred sobom, i da ga potežu za nogu 
vukući za jednu uzicu, o koju je vezano, sve zato, da 
bi drečalo. Budući da nije imao kozlića, Taraskonac 
dođe na misao, da ga pokuša imitirati, i udari u me- 
ketanje drhtavim glasom: Mee, mee! . . . 

Spočetka vrlo tiho, jer se u duši ipak, znate, malo 
bojao, da ga lav ne bi čuo . . . Pošto zatim opazi, da 
ništa ne dolazi, stade jače meketati: Mee, mee . . . 
Ali i opet ništa . . . Izgubivši strpljenje on stade me- 

ketati što je jače mogao i više puta uzastopce: Mee f 
mee, mee ... i to napokon tako jako, da je kozlić po¬ 
stao sličan volu . . . 

Najedamput se nešto crno i golemo u daljini od 
nekoliko koraka pojavi pred njim. On zamukne . .. 
Ono se nešto prigibalo, njuškalo je zemlju, skakalo 
je, valjalo se, udarilo bi u galop, vraćalo se, i naglo 
bi se zaustavilo ... To je lav; dabome, da je to lav!... 
Sad se evo lijepo vide njegove četiri kratke šape, 
njegov golemi vrat, njegova dva oka. što se blještahu 
u mraku . .. Nišani! . . . pucaj! pum, pum! . .. Svršeno 
je. Zatim skoči jedan skok unatrag i pograbi lovački 
nož u ruke. 

Strahovita vika bijaše odgovor na pucnjavu Ta- 
raskončevu. 

— Sad si dobio, što te ide! povika naš dragi Ta- 
raskonac. 

I skupivši se na svoje jake noge on se spremaše 
da dočeka živinu. Ali ova bijaše sita svog računa i 
pobježe urlajući u strjelovitom galopu . . . On se ipak 
ni ne ganu. On čekaše ženku . . . Kako to već njegove 
knjige kazivahu. . . . 

Nažalost ženka ne dođe. Dva je do tri sata čekao 
još Taraskonac, a zatim ga svlada umor. Zemlja bijaše 
vlažna, noć postajaše hladnom, a vjetar s mora štipaše. 

»Ne bi li zgodno bilo, da malo do dana prospa¬ 
vam?« upita se Tartarin. I da se zaštiti od reuma¬ 
tizma. on se posluži svojim šatorom... Ali gle vraga! 
Ovaj šator bijaše tako oštroumna sistema, da ga nije 
nikako uspio da otvori. 

Uzulud se mučio i znojio jednu uru. Prokleti se 
taj šator ne htjede otvoriti. .. Ima tako i kišobrana, 
kojima kad pada kiša kao iz kabla, dođe u glavu da 
se ovako slično s vama šale .. . Napokon Taraskonac 
izmoren borbom baci spravu na zemlju i legne na nju 
proklinjujući je, kako to već znade pravi Provan- 
salac. 

»Ta ta ra ta tarata! .. .« 

— Što je to? .. . upita se Tartarin trgnuvši se 
poslije od sna. 

Bijahu to trublje afričkih lovaca, koje su trubile 
jutarnji mirozov u kasarnama u Mustafi. .. Zapanjen 
utamanjivač lavova protare si oči... Ta on je držao, 
da je usred pustinje! ... A znate li, gdje je bio? . .. 
Na jednom prostoru zasijanom artičokima. koji je bio 
između jednog nasada karfijola i jednog nasada cikle. 

U njegovoj Sahari bilo je dakle povrća. .. Tik 
do njega, na lijepom zelenom brežuljku gornje Mu- 
stafe, prostirale se alžirske vile, čisto bijele, i blje- 
štale su u rosi novog dana. koji se rađao. Čovjek bi 
bio mislio, da je u okolici Marseille, sred vila i vilica. 

Građanska i vrtljarska fizionomija ovog uspava¬ 
nog predjela uvelike začudi ubogog čovjeka i strašno 
ga ozlojedi. 

— Ovaj narod je lud, reče u sebi, kad sadi arti¬ 
čoke u blizini lavova ... jer napokon, ja nijesam sve 
samo sanjao . . . Ovamo dolaze lavovi... Pa evo tome 
i dokaza . .. 

Dokaz tome bijahu tragovi krvi, koji ostadoše 
iza životinje, koja uteče. Idući pognut za ovim krva¬ 
vim tragom, hrabri je Taraskonac motreći oštro i 
s revolverom u ruci pretražio sve tlo i od artičoke 
do artičoke stigao napokon do jedne male njive ječ¬ 
mom zasijane. ... Na izgaženoj travi lokva krvi, i sred 
te lokve ležaše povaljen na jednu stranu i s velikom 
ranom na glavi jedan . . . No tko, pogodite! .. . 


— Pa lav. to se zna! .. . 

Ne! Ne lav već magarac, jedan od onih drobnih 
magaraca, koji su tako rasprostranjeni u Alžiru, i koje 
tamo zovu »b o u r r i q u o t«. 

VI. 

Dolazak ženke. — Strahovita bitka. 

Prvi osjećaj, što ga je Tartarin imao, kad je ugle¬ 
dao svoju nesrećnu žrtvu, bilo je čuvstvo ljutine. Pa 
ako se pravo uzme, velika je razlika između lava i 
magarca . .. Drugo čuvstvo, koje ga je obuzelo, bijaše 
samilost. Jadno malo magare bijaše tako lijepo, i iz¬ 
gledalo je tako dobroćudno. Koža njegovih slabina 
bijaše još topla i dizala se i spuštala poput kakvog 
vala. Tartarin kleknu i krajem svog alžirskog pojasa 
pokuša da zaustavi krv nesrećnoj životinji. I ovaj 
prizor, gdje taj velikan nastojaše oko ovog malog ma- 
garčića, bijaše nešto tako dirljivo, da nešto dirlji¬ 
vije ne možete zamisliti. 

Na gladak dodir pojasom magarčić, u kome je bila 
još mrvica života, otvori širom svoje veliko sivo oko. 
švignu dva do tri puta svojim dugim ušima, kao da 
hoće reći: »Hvala! . ..« Zatim se i posljedni put strese 
od glave do pete i više se ne mače. 

— Crnko, moj Crnko! začu se odjedared jedan 
tjeskobom prigušeni glas. 

U isti čas zašušta granje u obližnoj šumici . . . 
Tartarin je imao samo toliko vremena, da ustane i 
da se spremi vrebati. . . To bijaše ženka! 

I ona dođe strašna i bijesna u podobi jedne stare 
Alzačanke. s rupcem straga svezanim, naoružana ve¬ 
likim crvenim kišobranom i stade zazivati svog ma¬ 
garca, da su je čule sve četiri strane Mustafe. Za 
Tartarina bi svakako bilo bolje, da je imao posla 
s kakvom razjarenom lavicom nego s ovom opakom 
babom . . . Jer on je jadnik uzalud kušao da joj pro¬ 
tumači. kako se sve zbilo, i kako je njenog Crnka za¬ 
mijenio za lava ... Ali baba je držala, da joj se hoće 
narugati, i uze grmiti: »Tar Teifel . . .« pa udri s kišo¬ 
branom po junaku. Tartarin se pomalo smeten uze 
braniti, kako je najbolje znao, odbijati udarce svojom 
karabinkom, i znojaše se, puhaše, odskakivaše, 
urlaše: 

— Gospođo ... ali gospođo . .. 

Ne ćeš, dragoviću, ne! Gospođa bijaše gluha, i to 
se vidjelo po njenim snažnim udarcima. 

Na sreću stiže na bojno polje jedno treće lice. 
Bijaše to Alzačankin muž i sam Alzačanin i krčmar, 
i k tome dobar račundžija. Pošto on vidje, s kim 
imade posla i da je ubojica spreman da odmah plati, 
koliko je vrijedila njegova žrtva, on razoruža svoju 
ženu, i sporazumješe se. 

Tartarin isplati 200 franaka, a magare je vrijedilo 
najviše deset. Tolika mu je cijena bila na arapskim 
tržištima. Zatim ukopaše ubogog Crnka pod jednom 
smokvom, i Alzačanin udobrovoljen taraskonskim šku- 
dama, pozva našeg junaka, da dođe na mali zalogaj 
u njegovu krčmu, koja se nalazila nedaleko otale na 
samoj cesti. ^ 

— Amo dolaze, reče, alžirski lovci svake nedjelje, 
jer je ravnica puna divljači, te nema na dvije milje 
oko grada boljeg mjesta za lov na zečeve. 

— A lavovi? upitat će Tartarin. 

Alzačanin ga začuđeno pogleda: 

— Lavovi? / 

— Pa da . .. lavovi. .. viđaju li se katkada ovdje 
lavovi? nastavi ubogi čovjek s malo manje pouz¬ 
danja 

Krčmar prasnu u smijeh: 

— A hvala vam lijepa na lavovima . .. Što će 
nam lavovi? ... 

— Pa šta onda nema lavova u Alžiru? 

— Ja ih, vjere mi, nijesam vidio ... Pa ipak već 
20 godina stanujem u ovoj provinciji. Međutim sam 
čuo. čini mi se, da vele . .. Mislim, da novine . . . Ali 
to je tamo dolje, mnogo dalje na Jugu 

Uto stigoše do krčme. Bila je to jedna krčma, 
kakve se viđaju u predgrađima Vanvesu i Pantinu: 
na vratima je visjela jedna osušena grana, na zido¬ 
vima su bili naslikani biljarski štapovi, a nevini natpis 
glasio je: 

AU RENDEZ-VOUS DES LAPINS 

Ročištu divova! ... I Tartarin se sjeti, kako je 
Bravida, kapetan kod odjevnog odjeljenja u miru, o 
njemu govorio: »To je div!« »Čest un lapin!« 0 Bra- 
vido, kakva uspomena! 

VII. 

Povijest jednog omnibusa, jedne Maurke i jedne 
kite jasminova cvijeća. 

Ova bi prva avantira mogla ubiti volju u mnogog 
čovjeka. Ali ljudi Tartarinova kova ne dadu se shr¬ 
vati samo tako. 

— Lavovi su na Jugu. reče junak u sebi. Pa 
dobro! pođimo na Jug. 

I tek što je progutao posljednji zalogaj, ustade, 
zahvali domaćinu, poljubi babu ništa se ne ljuteći. 
proli još jednu suzu nad nesrećnim Crnkom, i vrati 
se brzo u Alžir s čvrstom namjerom, da spremi svoju 
prtljagu i još istoga dana ode na Jug. 

Na nesreću se glavna cesta za Mustafu nekako 
produljila od jučer, bila je takva žega, takva prašina! 
A šator bijaše tako težak! . .. Tartarin se nije osjećao 
dosta srčanim, da ode pješke u grad, i zato prvi omni- 
bus, koji je onuda prolazio, zaustavi, i pope se u nj. 

O! ubogi Tartarin Taraskonac! Koliko bio on 
bolje učinio za svoj glas, za svoju slavu, da nije uni- 
lazio u ova kobna kola i da je pješke nastavio svoj 
put, sve uz opasnost, da putem zagušen teškom atmo¬ 
sferom, teretom šatora i težinom svojih velikih dvo- 
cjevki pade . . . 

Kad se Tartarin pope, omnibus bijaše pun. U 
dnu kola sjedio je jedan kapelan alžirski s nosom u 
brevijaru i dugom crnom bradom. Prema njemu je sje¬ 
dio jedan mladi maurski trgovac, koji je pušio debele 
cigarete. Zatim jedan malteški mornar i četiri do pet 
Maurki zastrtih bijelim koprenama od platna tako, 
da su im se samo oči mogle vidjeti. Ove se gospođe 
vraćahu s Abd-el-Kaderova groblja, kamo su išle oba¬ 
viti svoju pobožnost, ali nije izgledalo, da ih je ovaj 
tužni pohod ožalostio. Čulo se. kako se smiju i brb¬ 
ljaju pod svojim koprenama, proždirući slastice. 

Tartarinu se učini, da ga mnogo motre. Napose 
jedna, ona, koja sjedaše njemu nasusret, bijaše uprla 
svoj pogled u njegov i nije ga s njega skidala za cije¬ 
log puta. Premda ova gospođa bijaše zakrabuljena, 
opet sve: živahnost ovog velikog crnog oka, šminkom 
produžena, dražesni i fini zglavak ruke, krcat zlat¬ 
nim grivnama, koje se od časa do časa mogle vidjeti 
među koprenama, njen glas, dražesni i gotovo djetinji 


pokreti glave, sve govoraše, da se tu krije nešto mlado, 
nešto lijepo, nešto božanstveno ... Siromah Tartarin ne 
znađaše kud da se djene. Nijemo ga milovanje otih lije¬ 
pih, istočnjačkih očiju smućivaše, uzbuđivaše, usmr- 
ćivaše; bijaše mu vruće, bijaše mu zima .. . 

Da ga konačno smrvi, umješa se tu i gospođina 
papuča. On osjeti, kako ova ljupka papučica trči i 
skakuće na njegovim golemim lovačkim čizmama kao 
kakvi crveni mišić . . . Što da čini? Da odgovori na 
ovaj pogled, na ovaj pritisak? Da, ali posljedice. Opa¬ 
sna je to stvar na Istoku, ljubavna intriga! ... I uz 
pomoć svoje romanske i južnjačke mašte već se 
vrijedni Taraskonac viđaše u rukama čuvara; odru- 
biše mu glavu, i još gore možda, ušiše ga u vreću i 
valja se možda s odsječenom glavom pokraj sebe. To 
ga malo rashlađivaše . .. Međutim papučica nastav¬ 
ljaše svoje lukavstvo, i oči se one na susret otvarahu 
širom prema njemu kao dva baršunašta crna cvijeta, 
koji kao da htjedoše reći: 

— Uberi nas! ... 

Omnibus se zaustavi. Bili su na Kazališnom trgu, 
na početku ulice Bab-Azun. Jedna za drugom, 
Maurke zapletene u svoje široke dimije i prikuplja¬ 
jući svoje koprene nekom divljom dražesti siđoše. 
Zadnja ustade susjeda Tartarinova, i kad se diže, 
njeno lice prođe tako blizu licu junakovu, da ga se 
dotače svojim dahom, koji bijaše mladost, mošus i slas¬ 
tica. 

Taraskonac ne odolje. Opit ljubavi i spreman na 
sve, on poleti za Maurkom. Na šum njegove kožne opre¬ 
me ona se okrenu, metnu prst na masku, kao da želi 
reći: »pst« i živo mu drugom rukom dobaci malu kitu 
jasminova cvijeća. Tartarin se prignru, da ga digne. No 
budući da naš junak bijaše nešto težak i sav natovaren 
oružjem, to je stvar potrebavala dulje vrijeme . . . Pošto 
ustade, s jasminovom kitom na srcu — Maurka bijaše 
već iščezla. 

VIII. 

Atlaski lavovi, snivajte mirno! 

Snivajte, lavovi atlaski! Snivajte mirno u dnu 
svojih skloništa, među divljim alojima i kaktusima!... 
Još nekokliko dana Tartarin vas Taskonac ne će sa- 
sijecati. U ovaj čas sva njegova ratna oprema — san¬ 
duci s oružjem, apoteka, šator, hranive konzerve — 
sve počiva u miru zapakovano u hotelu Evropi, u je¬ 
dnom kutu sobe broj 36. 

Snivajte spokojno, veliki riđi lavovi! Taraskonac 
traži sada svoju Maurku. Od onog događaja u omni- 
busu zlosretniku se čini, da neprestano osjeća na svo¬ 
joj nozi, na svojoj golemoj lovačkoj nozi, skakutanje 
malog crvenog mišića. I povjetarac s mora, dirajući 
mu usne, vječno miriše — ma što on radio — ljubav¬ 
nim mirisom slatkiša i anisa. 

Treba mu njegova Maugrabine! 

Ali to nije lak posao! Naći u jednom gradu od 
sto tisuća duša lice, kome znate samo dah, papuče i 
boju očiju — samo jedan smrtno zaljubljeni Tarasko¬ 
nac može da pokuša ovakovu pustolovinu. 

Najstrašnije je to, da si pod svojim velikim bije¬ 
lim maskama sve Maurke naliče. Zatim te gospođe 
nigda ne izlaze na ulicu, i kad ih želite vidjeti, mo¬ 
rate se popeti u gornji grad, arapski grad, grad tur- 

ski. A to vam je prava razbojnička špilja, taj gornji 
grad. 

Male crne uličice, vrlo tijesne, koje se strmo us¬ 
pinju između dva reda misterioznih kućica, kojih se 
krovovi sastaju i čine tunel. Niska vrata, mali pro- 
zorčići, nijemi, žalosni, s rešetkama. Zatim s desna i 
s lijeva gomila vrlo mračnih daščara, u kojima div¬ 


čovjek stupaše naprijed samo uz najveću opreznost, 
vrebajući okom i držeći ruku na revolverskom ko¬ 
kotu. Sasvim kao u Taraskonu, kad bi išao u klub. 
Svakog časa očekivaše, da ga napadne čitav čopor ja¬ 
njičara. Ali mu čežnja za gospođom ulijevaše divsku 
smjelost i snagu. 

Kroz punih osam dana neustrašivi Tartarin ne 
ostavljaše gornjeg grada. Sad ga bijaše vidjeti, gdje 


ljački Turci razbojničkih lica — bijelih očiju i sjajnih 
zubi — puše duge lule i govore međusobno tihim gla¬ 
som kao da se dogovaraju za naopaka poduzeća ... 

Kazati ,da je naš Tartarin bez uzbuđenja prolazio 
ovim strašnim igradom, značilo bi lagati. Naprotiv, on 
bijaše vrlo uzbuđen. I u ovim tamnim uličicama, kojih 
je širinu svu zapremao njegov debeli trbuh, vrijedni 


stoji pred maurskim kupalištima čekajući uru, u koju 
ove gospođe izlaze hrpimice, dršćući i mirišući po 
kupelji; čas se opet pojavljivaše pred vratima dža¬ 
mija znojeći se i naprežući, da svuče svoje teške 
čizme, prije nego uđe u svetište . . . 

Katkada bi u sumrak, pošto se vratio ojađen, što 
nije ni u kupalištima ni u džamiji ništa otkrio, Tara- 
skonac prolazio pred maurskim kućama i slušao jedno- 

ličnu pjesmu, prigušenu glazbu gitare, buku bubnja 
s praporcima, i sitni smijeh ženski, od kog bi mu za¬ 
kucalo srce. 

— Možda je ona tu! govorio bi u sebi. 

I tada se on, ako ulica bijaše pusta, približavaše 
jednoj od tih kuća, podizaše teški zvekir na niskim 
vratima, i plašljivo udaraše . . > Pjesma i smijeh 
trenom zamukoše. Za zidom čulo se tada samo ne¬ 
jasno šaputanje kao u kakovu uspavaonom kavezu. 


— Drži se sada! govoraše si junak . . . Sad će 
nešto da se zbude! 

I što se ponajviše zbilo, bijaše to, da je dobio na 
glavu velik lonac vode. kore od naranča ili od ber- 
berskih smokava . . . Nigda ništa ozbiljnije . . . 

Atlaski lavovi, snivajte mirno! 

(Nastavit će se.) 


HRVATSKO GLAGOLSKO PISMO. 

R STROHAL. 


Najstarije hrvatsko pismo bilo je tako zvano gla¬ 
golsko pismo. To su Hrvati primili u drugoj polovici 9. 
vijeka od slavenskih apostola braće Ćirila i Metoda, 
koji su naučali Isukrstovu vjeru u susjednoj Morav¬ 
skoj i Panoniji. To su pismo primili od braće Ćirila i 
Metoda i Bugari, a čini se i Srbi. Bugari su i Srbi već 
rano zamijenili glagolsko pismo ćirilskim, koje je na¬ 
stalo na dvoru bugarskoga cara Simeona, a Hrvati su 
ga zadržali i služili se njime sve do 19. vijeka. 

Hrvati su tečajem vremena mijenjali oblik glagol¬ 
skoga pisma, okrugli oblik u uglasti, povodeći se u 
tom za novijim gotskim (njemačkim) pismom. Najsta¬ 
riji hrv. sačuvani pisani spomenici iz 13. i 14. vijeka 
imadu već svi uglasti oblik, dok još na natpisu na baš¬ 
ćanskoj ploči (1120.) nije taj oblik posve proveden. 

Koncem 15. vijeka počinju Hrvati napuštati u 
svagdanjoj porabi tako zvano ustavno glagolsko pismo, 
kojim su bile doonda napisane sve njihove glagolske 
knjige, a uvoditi tako zvano brzopisno (kurzivno) 
glagolsko pismo, dok su u strogo crkvenim knjigama 
(misalima i brevijarima) zadržali i nadalje ustavno 
pismo. Kurzivnim pismom služili su se Hrvati u 
dnevnoj porabi cijeli 16., 17., 18. vijek i još početkom 
19. vijeka. Posljednji javni notar, koji je svoje knjige 
vodio glagolskim pismom, bio je Pavao Sormilić u 
Dubašnici na otoku Krku (od g. 1797.—1814.) Glagol¬ 
skim pismom služili su se Hrvati u Istri, Hrvatskoj, 
Slavoniji, Dalmaciji i Bosni, a Slovenci (u mnogo ma¬ 
njoj mjeri) u Kranjskoj, Štajerskoj, sjevernoj Istri, 
Goričkoj i Trstu. 

Pored glagolskoga pisma javlja se u 12. vijeku kod 
Hrvata i ćirilsko pismo, koje je Hrvatima došlo iz 
Bugarske preko Srbije, osobito u Bosni i Dalmaciji, 
gdje su počeli, povodeći se za kurzivnim glagolskim 
pismom, pisati i ćirilsko pismo kurzivno u 16. vijeku, 
dok su se Srbi, Bugari i Rusi služili i nadalje ustavnim 
ćirilskim pismom. Ovo bosansko ćirilsko kurzivno 
pismo prozvaše za razliku od ustavnoga ćirilskoga 
pisma »bosančicom«. Što više ovo ćirilsko kurzivno 
pismo nazivahu neki, a i danas nazivlju, glagolskim 
pismom. 

U 14. vijeku počeli su se Hrvati služiti i latinskim 
pismom, i to najprije u Dalmaciji, odakle se počelo 
latinsko pismo širiti polagano i u susjedne hrvatske 
provincije. Jači mah preote latinsko pismo u hrv. 
narodu istom u 16. vijeku, kad su hrv. protestanti 
štampali svoje knjige nesamo glagolskim i ćirilskim 
slovima, već i latinskima. 

I gotskim su se pismom Hrvati služili. Već neke 
knjige, kao Lekcionar Bernardina Splićanina (1495.) i 
Marulićeva Judita, bile su gotskim pismenima štam¬ 


pane koncem 15. i početkom 16. vijeka, a u 17. vijeku 
služili su se Hrvati u nekim krajevima (u Cvetkoviću 
kraj Jaske) gotskim pismenima i u svojim privatno 
pravnim spisima. 

Sada nastaje pitanje, da li je glagolski alfabet 
teško naučiti. Držim, da nije ništa teže no latinski, 
gotski, ćirilski i grčki. Pa ipak moraju latinski alfabet 
kod nas naučiti djeca već u prvom razredu pučke 
škole, ćirilski u drugom razredu pučke škole, gotski 
mogu djeca već u pučkoj školi, a sva, koja polaze 
srednju školu, u prvom razredu srednje škole, a grčki 
u trećem gimn. razredu. Glagolskom pismu bio je nami¬ 
jenjen sedmi razred srednje škole, dakle učenicima, 
koji su mnogo zreliji, koji su već nekoliko alfabeta 
naučili i u kojima je memorija najjača. Dakle posve je 
razumljivo, da će tim đacima biti upravo igračka na¬ 
učiti glagolski alfabet. 

Nema sumnje, da je odvratila od učenja hrvat¬ 
skoga narodnoga pisma glagolice naše mlađe filologe 
i činjenica, što su opazili, da srpski, bugarski i ruski 
filolozi, a za njima su se poveli i neki filolozi drugih 
narodnosti, transkribiraju glagolske spomenike ćirili¬ 
com. Onim srpskim, bugarskim i ruskim filolozima ne 
može takovu transkripciju nitko pametan zamjeriti, jer 
je ćirilsko pismo narodno srpsko, bugarsko i rusko 
pismo, kao što ne bi smio zamjeriti ni hrvatskom filo¬ 
logu, koji cijeni svoju starinu, da transkribira srpske, 
bugarske i ruske stare spomenike hrvatskim narodnim 
glagolskim pismom. 

Ja držim, da je poznavanje glagolskoga pisma od 
koristi ne samo hrvatskom đaku, jer je to pismo bilo 
tisućljetno narodno pismo njegovo, nego u novoj našoj 
državi i srpskomu i slovenačkomu upravo onako, kako 
je od koristi i hrvatskomu đaku poznavanje ćirilskoga 
pisma, i to s jednostavnoga razloga, da se međusobno 
bolje i po mogućnosti posvema upoznamo i da se na¬ 
učimo međusobno poštovati i ljubiti. Ignorirati nečiju 
historiju kulture njegove, rađa samo mržnju i nepo¬ 
vjerenje u onoga, koji je ignoriran, protiv onoga, koji 
to čini. A do toga ne smije biti stalo nijednomu pra¬ 
vomu patrioti naše nove države. 

Nastaje jošte pitanje, da li je uopće vrijedno mu¬ 
čiti se tim glagolskim pismom. Oni, koji ne poznaju 
hrvatske najstarije prosvjete, pa stoga misle, da je 
uopće ni nema ili da je minimalne vrijednosti, košto i 
oni, koji se nijesu nikada uvježbali u glagolskom pismu, 
drže, da nije vrijedno, ali koji ogleda ozbiljno moju 
»Čitanku iz starih bugarskih, hrvatskih, srpskih i slo- 
venačkih književnih djela u I. periodu« i moju »Hr¬ 
vatsku glagolsku knjigu« uvjeriti se mora, da se i 

pismom glagolskim. Ta umjetna literatura hrvatska 
uporedo stupa dakako u znatno manjoj mjeri s kul¬ 
turom i literaturom zapadnih kulturnih evropskih na¬ 
roda. Po toj je literaturi hrvatski narod postao glavni 
predstavnik kulture među južnim slavenskim naro¬ 
dima. Ta je literatura bila već tako jaka u Hrvata, da, 
kad su Turci došli i do Hrvata, osvajali hrvatske 
zemlje, rastjeravali hrvatski narod, nijesu mu mogli 
ugušiti pisane umjetne knjige, već je ona bujno pro¬ 


cvala na obalama Jadranskoga mora u Dalmaciji i u 
Hrvatskoj, koja nije potpala pod Turke. 

Držim, da su to jaki razlozi, s kojih je vrijedno 
ne samo svakom Hrvatu upoznati se s tom najsta¬ 
rijom knjigom njegovom i pismom glagolskim, kojim 
je ona napisana, nego i svakom inteligentnom Srbinu 
i Slovencu u našoj novoj državi košto je vrijedno Hr¬ 
vatu upoznati se s najstarijom knjigom srpskom i 
slovenačkom. 


ie kako vrijedno mučiti i tim glagolskim pismom. Iz 
tih će knjiga jasno razabrati, da je bila već koncem 
9. i početkom 10. vijeka uska kulturna veza među 
južnim slavenskim narodima Bugarima, Srbima i Hr¬ 
vatima, da su gotovo imali iste crkvene knjige i apo¬ 
krifne knjige i legende, pače i jezik su imali u tim 
njigama isti, samo što su ga udesili svaki prema 
svomu izgovoru. Hrvati su pored toga te knjige pre- 


udesili prema rimskom obredu i prema propisima 
rimske, crkve. Dok su Bugari i Srbi zatečeni rano tur¬ 
skom invazijom na Balkanu ostali u svojoj pisanoj 
knjizi kod toga jezika sve do konca 18. vijeka i dok 
je narod bugarski i srpski, ne osvrčući se na crkvene 
knjige, dao poleta svojoj pjesničkoj duši u bezbrojnim 
narodnim pjesmama, narod je hrvatski počeo rano 
(najkasnije u 14. vijeku) pisati i na narodnom jeziku 

MUZIKA U STARIH GRKA 

Dr. BOŽIDAR ŠIROLA 


L Priče o postanku muzike. 

Mnogim pričama o postanku muzike iskitili su 
stari Grci i ispričali pokoljenjima spominjanje o veli¬ 
kim muževima — izumiteljima pjesme i svirke; spomi¬ 
njanje o njihovim velikim otkrićima. Iz svega pričanja 
jasno se razabira, koliko je živo ostalo spominjanje 
utjecaja tuđih kulturnih nastojanja na njih, a najviše 
s maloazijske i sjevernoafričke obale. Utjecaj ili barem 
vezu s egipatskom muzičkom kulturom utvrdio je već 
Herodot. U drugoj knjizi svojih Povijesti pripovijeda 
on, da se putujući Egiptom vrlo začudio, kada je tamo 
čuo poznatu tužaljku za božanskim i kraljevskim si¬ 
nom, mladićem Linusom — Egipćani su ga zvali Ma- 
neros — koji je preminuo u cvijetu mladosti. Herodot 
je čuo tu popijevku ne samo u Grčkoj i Egiptu, već i 
kod Feničana, pa i na Cipru. Na mjesta, iz kojih su se 
pređi Grka doselili u Heladu, — i to na sjever Bal¬ 
kanskog poluotoka — upućuju i priče o sjedištu muza. 
Bio je to isprva Olimp u Tesaliji, kasnije Helikon u 
Beotiji. Iz Tesalije do Tracije prenesoše i kult Dioni- 
zov u Heladu. Praotac svirke na kitari O r f e j, po- 
rijetlom je iz Pierije na Olimpu; taj je bajoslovni umjet¬ 
nik pjevač bio učiteljem Muzeja, koji je imao sina 
Eumolpa, od toga je pak potekla atenska pjevačka 
obitelj E u m o 1 p i d a. I mitske ličnosti L i n o s a, 
Pamfosa, Filamona i Tamirisa upućuju na 
sjever Grčke, kao ishodište muzičke kulture. Priča 
o liri O r f e j e v o j, koju je more odnijelo i izbacilo 
na otok Lezbos, objašnjava kasnije prilike, kada su 
se već grčka plemena pomaknula na krajnji jug bal¬ 
kanskog poluotoka, kada već počinje djelovanje Ter- 
pandera, as njime i čitavog niza kitaraša i pjesnika, 
koji nisu više mitske ličnosti. 

Tako priče o početku svirke na kitari upućuju na 
sjever kao ishodište. Svirka na fruli — aulosu — pre¬ 
ma istom izvoru potječe s jugoistoka, unesoše je u 
Grčku iz Frigije. I prvi auleti, o kojima govore grčke 
priče, mitske su ličnosti. To su Hiagnis, sin mu 
Marsias i učenik ovoga Olimpos. Olimpos je 
baš kao i spomenuti kitaraš na domaku onoga doba, 
iz kojega imade već povjesnih podataka. 

II. Grčki instrumenti. 

Iz tih se priča ujedno razhira, da su stari Grci od¬ 
likovali posebice dva instrumenta kao najvažnija za 
razvitak svoje muzičke kulture. Jedan je od tih instru¬ 
menata lira, kitara, forminga, helis, kako je nazivahu 
prema veličini, broju žica i tehničkoj dotjeranosti, a 
u biti je bio isti način gradnje i način svirke. Liru i 
kitaru poznajemo danas dobro iz brojnih slika i opisa 
mnogih pisaca. Lira, koju su Grci naučili upotreblja¬ 
vati u Egipćana ili Asiraca, razvila se u ljepušno gra¬ 
đeni instrumenat, koji je sastojao iz trupine za rezo¬ 
nanciju, nalik na kućicu kornjače, iz koje se izvijala 
dva lijepo zavijena kraka ili stupa; od prečke, koja 
je vezivala oba kraka, odvijale se žice preko trupine 
instrumenta. Čini se, da se veća i zvučnija kitara, solo 
instrumenat virtuoza, podoban za koncerte, razliko¬ 
vala od lire samo po obliku svoje trupine, koja je bila 
plosna i četverouglasta, a na stranama se neposredno 
produživala u krakove. 


0 postanku ovoga instrumenta pričali su Egipćani 
i Grci istu priču: Hermes je prolazeći obalom Nila no¬ 
gom slučajno udario u kućicu poginule kornjače, u ko¬ 
joj je ostalo nešto žilja, što se osušilo, zbog toga udarca 
zadrhtale su žice i zaječile mekanim zvukom. 

Svirač bi udarajući u kitaru prislonio dno trupine 
o prsa tako, da je instrumenat bio napred nagnut. Liru 
su držali usipravno pod pazuhom ili među koljenima. 
U žice se udaralo posebnom trzaljkom zvanom plektron. 

Lira i kitara isprva su valjda bile jedan isti instru¬ 
menat. Kasnije doba zvali su velike vrsti toga instru¬ 
menta formingom, a manje h e 1 i s o m. Isprva je 
na instrumentu bilo malo žica (4), no već za Ter- 
p a n d e r a brojila je lira 7 žica. Iza Terpandera 
i P i t a g o r e brojila je lira 8 žica. Kasnije su zname¬ 
niti virtuozi na kitari Teofrast iz Pijerije, Ti- 
motejiiz Mileta i Jon od Hija dometnuli još po 
jednu žicu. Najveći broj žica na liri ostao je trajno 11. 

Osim toga žicanog instrumenta znali su Grci još 
i druge. Tako harfu; zvali su je po feničkom nazivu 
kinira ili prema obliku trigonon. Znali su i babilonsku 
sambiku, koju su Grci zvali psalterion. Na tim je in¬ 
strumentima bilo mnogo žica. Grci su poznavali i 
staroegipatsku lutnju nabla sa 2 žice, pa trožicanu pan¬ 
duru. Monohord (instrumenat s jednom žicom) nije bio 
pravi muzički instrumenat, već je služio većinom za 
muzičko i akustičko obučavanje; na njemu je bila pri- 
peta tek jedna žica, pod kojom se nalazio pomični ko¬ 
njić. Takav instrumenat u iste svrhe još se i danas upo¬ 
trebljava u obuci. 

Drugi jednako uvažavani, jednako mnogo upotreb¬ 
ljavani instrumenat grčki bio je a u 1 o s. Ne valja tu 
riječ — kako su novija istraživanja nedvoumno poka¬ 
zala — prevoditi jednostavno riječju »frula«. Sve do 
Howardovih istraživanja držali su aulos frulom 
ili kako bismo to mi nazvali sviralom, s kljunastim 
piskom i nekoliko glasnjača. Neki su (Fetiš) s obzi¬ 
rom na nesigurnost opisa te sviraljke, riječ »aulos« 
smatrali skupnim imenom čitavog roda sličnih sviraljki 
slično današnjem nazivu drvene sviraljke. No H o w a r d 
je ispitujući onih nekoliko instrumenata, što se čuvaju 
u muzejima u Napulju i Londonu, pokazao, da je aulos 
bila sviraljka nalik na obou, sopilo s piskom od dva 
jezičca, a nejasne rečenice grčkih pisaca protumačio las- 
no objašnjavajući riječ »sirinks«, koja inače znači u 
grčkom panovu sviraljku s mnogo cijevi, kao oznaku 
za vrtlinu, pomoću koje se moglo laglje jačim duva- 
njem izvoditi sitni gornji tonovi. Aulose su gradili u 
različitoj veličini, pa se njima služili, da prate pjeva¬ 
nje djevojaka, dječaka, korsko-pjevanje i pjevanje 
muškaračko. Na slikama starogrčkim redovno je aulet 
naslikan sa dva aulosa — diaulos — u ruci. Još nije 
razriješeno pitanje, da li je svirač svirao na obje svi¬ 
rale isti napjev ili je jednu sviraljku upotrebljavao na 
način naših dvojnica ili gajdi, da na njoj svira samo 
jedan ton. Možda se u slučaju, kada se diaulos sasto¬ 
jao iz dva razno ugođena aulosa, jednim manjim služio 
svirač, da nastavi opseg drugog krupnijeg instrumenta. 

Grci su osim već spomenute siringe — panove 
sviraljke — znali i za orgulje — hidraulos. Bio je to 
sasvim primitivan instrumenat; niz razno ugođenih 
frula bez vrtlina; sve su bile učvršćene na jednoj škri- 

nji, u koju se mijehom tjerao zrak, a stlačivao vode¬ 
nim tlakom; svirale su zaječale, kada je svirač otvorio 
primitivne zaklopce i pustio u njih struju uzduha. Ovaj 
je instrumenat izumio znameniti matematik i mehanik 
K t e s i b i j e iz Aleksandrije. Još su znali Grci i za 
limenu trublju zvanu salpinks. Služila im je kao 
instrument doglašivanja u ratu i svečanim igrama, pa 
kod bogoslužnih ophoda, konačno i u muzičkim natje¬ 
čajima u Olimpiji, pri čem se iskušavala zacijelo snaga 
daha. Herodoros iz Megaire oko 300 g. pr. K. po¬ 
bijedio je deset puta kod takova natjecanja, mogao 
je pače najednom silno zatrubiti u dvije salpinge. 

Kitara i aulos bili su od iskona i ostali su instru¬ 
mentima, kojima se oštro lučila dva odjelita elementa 
grčke muzičke kulture. Kitara je bila instrumenat Apo- 
lonov, -upotrebljavali je poimence kod kulta apolon- 
skog. Aulos su upotrebljavali kod službe dionizijske i 
drugih orgiastičkih kulta. Jedan se instrumenat nepre¬ 
stano takmio s drugim i ma da se prema mitskom pri¬ 
čanju može zaključiti, da su aulos počeli upotreblja¬ 
vati iza kitare, u prvo je doba muzičke povijesti grčke 
aulodija bolje i umjetnije izrađena od kitarodije. Za¬ 
cijelo to znači, da se udaranje u kitaru dugo još upo¬ 
trebljavalo samo kao pratnja pjevanju, dok se svirka 
na aulosu već razvila do samostalne instrumentalne 
muzike. 

III- Muzika prema životu. 

Posebnu vrijednost muzici u starih Grka podavalo 
je njihovo shvatanje svega života. Dok je muzika u 
drugih naroda staroga vijeka služila za veličanje bo¬ 
goslužja, dok su njome maloazijski vladari povećavali 
raskošje svojih dvorskih svečanosti, prvi su Grci mu¬ 
ziku shvatili slobodnom umjetnosti, pa su je ubrajali 
po vrednotama narodne kulture među najviše duševne 
tekovine. Muziku ipak ni jesu postavljali kao posebnu 
tvorevinu, ona je bila ravnopravni faktor u izobrazbi 
duha i srca narodnoga uz druga umijeća, bila je sa¬ 
stavni dio u razvitku helenske kulture, koja je težila 
za lijepom skladbom svega duševnoga i tjelesnoga ži¬ 
vota. 

I u starih Grka bila je muzika, u koliko je to bilo 
pjevanje himni u hramu i kod različitih vjerskih sve¬ 
čanosti, vezana uz vjerske obrede, uz religijski kult. 
No taj je kult bio nepresušnim izvorom umjetničkoga 
stvaranja. Bogovi su grčki u svojoj raskoši zašli među 
ljude, živjeli su u pučkoj predaji poput onih podoba 
neprolazne ljepote, što su ih stvarali ponajpače pjes¬ 
nici i kipari. Oni su sami stvarali umjetničke tvorevine, 
a pred svima bog muza Apolon, utjelovljeni ideal vedre 
Helade, uzor svim pjesnicima, pjevačima i muzičarima. 

Muzika je starim Grcima služila i za pratnju gim¬ 
nastičkih vježbi u palestri (gimnopedije), kod različi¬ 
tih svečanih skupnih plesnih igara (hiporeme), nastu¬ 
panja vojske (koračnice nazivahu embateria) i vježbi 
u oružju (pirihi). Ovu vrstu muzike osobito su gajili u 
Sparti, no domala se u Spartance ugledala i ostala ple¬ 
mena grčka. 

Prigodom velikih nacionalnih svečanih igara nije 
muzika bila samo vanjskom napravom u ophodima i 
svečanostima, već je i kod samih natjecanja imala svoj 
udio. Najstarije i najuglednije olimpijske igre, 
koje se obdržavahu u prvim danima mjeseca srpnja 
svake godine, počevši od godine 776. u Olimpiji na 
alfejskoj poljani u Elidi, gdje je u krasnom hramu oko 
450. postavljen F i d i j i n kip Zeusa — bile su već 


u 7. stoljeću pr. Kr. prava narodna svetkovina, u kojoj 
je sudjelovala sva Helada, a i kolonije. Isprva su igre 
trajale samo jedan dan. No od god. 472. trajala su na¬ 
tjecanja pet dana. U tim igrama nije bilo posebnih mu¬ 
zičkih natjecanja. No historik P a u z a n i j a navodi na 
dva mjesta, da se kod natjecanja u skakanju (pedema) 
sviralo na aulosu. Pravu svoju zadaću vršila je muzika 
u tim igrama kod epinikija, završnih svečanosti, slave 
pobjedničke. — Pitijske igre bile su isprva svake 
devete godine, a od god. 586. svake treće godine olim¬ 
pijskog četverogodišta u Delfima na podnožju Parnasa 
u Krizejskoj ravnici. Isprva su to bila samo muzička 
natjecanja na čast Apolonu. Vazda se prvoga dana na¬ 
tjecanja izvodio »nomos pitikos«, starinom i predajom 
časni napjev himne. Od 586. nije bilo samo natjecanja 
u aulodiji (pjevanje uz svirku aulosa), već se natjecahu 
i u samom sviranju u aulos. Zasluga je to bila uvaženog 
svirača Sakadasa, koji je prvi izvodio znameniti 
»nomos pithikos« predočivši samom svirkom na fruli 
boj Apolona sa zmajem. Nomos pitikos sastojao se iz 
pet ili šest dijelova, koji se razlikovahu po karakteru, 
po mjeri i t. d. 

O M i d a s u iz Agrigenta priča se, da je g. 488. 
pr. Kr. pobijedio u tim igrama, ma da mu se dogodila 
za vrijeme natjecanja neprilika, jer mu se slomio pi¬ 
sak na sviraljci, a on je nesmetano dalje nastavio svir¬ 
ku. — U istmijskim igrama uvrstiše natjecanja muzička 
tek u doba Rimljana. Male i velike dionizijske igre 
postadoše znamenite svojim umjetničkim i plesnim pri¬ 
kazivanjima, iz kojih se razvila prava tragedija i ko¬ 
medija. 

Nemejske igre pripustiše natjecanja muzičke tek 
oko god. 200 pr. Kr. Eleuzinske misterije postadoše 
pučkom svečanosti za Atiku, a muzička natjecanja 
uvedoše u doba Pindara. U samom tajnom obredu 
misterija zacijelo je važna zadaća zapala muziku. Tu 
su bili zaposleni kao reproduktivni umjetnici spome¬ 
nuti Eumolpidi, potomci Eumolposa. Prigodom mi¬ 
tničkih prikazivanja starih mita (to je bio i glavni pred¬ 
met svečanosti) sviralo se sigurno. Atenjani slavili su 
svake godine krajem srpnja panatenaje. Svake treće 
godine bile su velike panatenaje. Bilo je tu svečanih 
ophoda, u kojima se nosio peplos, ogrtač kipa Atene, 
u koji su atenske djevojke utkale bojeve titana, bilo 
je piriha, plesnih vježbi s oružjem, u kojima su sudje¬ 
lovali dječaci, mladići i muževi posebice. Rapsodi su 
bar od vremena Pizistratovaća (6. stoljeće) dola¬ 
zili natjecati se u kitarodiji, aulodiji, kitaristici i aule- 
tici, a nagrađivanje se pobjednika novcem i vijencima 
vršilo bar od vremena Periklova (445.). Osim toga 
slavili su i svetkovine žrtve, berbe, trgatve i razne 
druge prigode, u kojima se ozvanjale razne stare na¬ 
rodne popijevke. 

Osim ovih- još mnoge druge lokalne svetkovine 
davale su izdašno prilike za razvitak muzičke kulture. 

Muzika je starim Grcima — po izjavama Plato¬ 
na i Aristotela — bila ne samo potrebom do¬ 
broga uzgoja i obrazovanosti, već je služila i tome, da 
se sačuva i promiče zdrav državni život. Na toj za¬ 
sadi izgradiše grčki filozofi čitavu etičku teoriju mu¬ 
zike; ispitivali su snošaj zvuka i ritma prema Čo¬ 
vječjem životu i pridijelili svakom melodijskom i rit- 
mijskom pokretanju primjereni pokret duševni. Uči¬ 
nak muzike na čovjeka mogao je — po njihovu raz¬ 
laganju biti trovrsni: muzika može u slušaoca uzbuditi 

volju za djelatnošću, ona može takovu volju i ukloniti, 
ona može napokon svu voljnu snagu uništiti (dionizij- 
ska ekstaza). Zbog toga je (razumljivo, da je muzika 
bila važnim predmetom obučavanja mladeži; a lako je 
razumjeti i važnost, koju su joj (pripisivali liječnici sta¬ 
roga vijeka. 

IV. Muzičke forme. 

Najstariji oblici pjesništva i muzike grčke bile su 
himne, pjevane uz pratnju kitare na čast Apolonu. 0 
njima pričaju priče i miti. Povjesnih podataka imade 
tek iz 9. i 8. stoljeća pr. Kr. iz doba, iz kojega nam 
dopadoše pjesmotvori Homera i Hezioda. U Ho¬ 
mera nalaze se obavijesti o muziciranju još starijega 
doba trojanskog rata. Kakova je to bila muzika, važ¬ 
nost udaranja u kitaru, kojim su pratili pjevanje himni 
i epskih pjesama, može se iz navoda Homerovih tek 
naslućivati. Da su pjevači pjevali a da nijesu dekla- 
movali, razbira se iz činjenice, da je tek Arhiloh (oko 
650.) iznio deklamaciju stihova, pa da je tom novota¬ 
rijom polučio vanredan dojam. No isto je tako razum¬ 
ljivo, da veliki dijelovi epskih pjesama nijesu bili iz- 
zrađeni u posebne muzičke forme, jer takove forme 
pretpostavljaju dobu dugotrajnog umjetničkog razvi¬ 
janja, a toga još nije bilo. Bile su dakle kratke melo¬ 
dije, po kojima se stih za stihom jednolično pjevao; 
moguće je početak i završetak pjevanja bio bogatije 
izrađen melodijski, a u nizanju stihova osnovna melo¬ 
dija mijenjala se tek neznatno prema potrebi nagla- 
šivanja u tekstu. Taj način recitovanja — rekli bismo 
mi »junačkih pjesmi« — živi još i danas u našem na¬ 
rodu u guslarevu predavanju, a historijski je doka¬ 
zan u starofrancuskom pjesništvu u početku 13. stolj., 
pa u mnogoglasnom pjevanju frotola i strambota u 15. 
stoljeću. Već je Kuba upozorio u svom predavanju 
u Beču na internacijonalnom muzičkom kongresu prije 
desetak godina na važnost pojave guslara za tuma¬ 
čenje tih nejasnih pojava grčke muzičke kulture. 
Osim ovih pjesama epskih za doba Homera i He¬ 
zioda bila je živa u to doba, a i davno prije toga 
pučka popijevka (analogno našim ženskim pjesmama), 
bilo je popijevaka u slavu bogova, raznovrsnih rad¬ 
ničkih pjesama kod sijanja, kosidbe, meljave, veslanja, 
tkanja d t. d., kojima je isvrha bila da jednoličnom radu 
daju sređenost ritmijsku i time ožive rad i podržavaju 
budni interes skupnoga rada. Tužaljke (ailina) sasto¬ 
jale se iz samih jednako otegnutih zvukova, veselice 
(peani) izvijale se u živom gibanju tonova raznovrs¬ 
noga trajanja. 

No rano se u Grka razvila i forma kompozicije 
od nekoliko dijelova, koju su nazivali »nomos« (zakon? 
stavak?) U Plutarhovoj skici za povijest grčke 
muzike (iz 1.—2. stolj. pos. Kr.) nalazimo imena prvih 
kompozitora »nomosa«. To su u području kitarodijskog 
»nomosa« Terpander, a u području aulodijskog 
nomosa O 1 i m p o s. Živjeli su oba u isto vrijeme, 
naime u prvoj polovini 7. stolj. Kompozicije 0 1 i m- 
p o s a bile su dijelom čisto instrumentalne, dijelom 
se svirka na aulosu izmijenjivala s pjevanjem. Kompo¬ 
zicije T erpandera bile su popijevke uz udaranje 
u kitaru. 

Olimpos je komponirao primjerice: mnogoglavi 
nomos u čast Apolonu, nomos u čast Ateni, Aresu 
i t. d. 

Terpanderovd su nomosi beocijski, eolski, trohej- 
ski, četverostruki, ortijski i t. d. 


Malo iza njih živjeli su drugi kompozitori no¬ 
mosa: Klonas, Polimnestos, Krates, Ardalos, Mimner- 
mos i Sakadas, kojega sam spomenuo već kao pobjed¬ 
nika u pitijskim igrama. 

Nomos je redovno bio peterodjelna oblika. Prvi 
dio, zvan arha, bio je svečani uvod, isto tako svečani 
dio bio je i završetak, epilog. Po svoj se prilici no¬ 
mos razvio iz predavanja rapsoda, koji su običavali na 
početku i završetku svojega predavanja ispjevati po 
jednu himnu bogovima. 

Novu vrstu muzičku valja tražiti kasnije u tvor¬ 
bama liričara: Arhiloha, Alkmana i lezbijskih meličara. 

a r h i i o h o s je u svojim rugalicama uveo brzi 
tempo predavanja, približio se time gotovo govoru. 
On je izumio i cifrasto ukrašivanje pjevanja kitara- 
njem, jer je prije njega pjevač udarao u kitaru samo 
tonove svojega napjeva. 

A 1 k m a n i Tizias, kojega su zvali i S t e s i h o- 
r o s pjevali su nove pjesme za korske plesove. 

Nove forme pjevanja izmisliše m e 1 i j s k i liričari, 
pjesnici i pjesnikinje ljubavi i životne radosti: A1- 
k e j iz Mitilene, Safo, Erina, Mirtis i druge 
pjesnikinje, Anakreon iz Teosa (po kojemu se zove 
cijela skupina anakreontski pjesnici) i I b i k o s iz Re¬ 
gija. Ovo pjevanje u kratkim, jedrim strofama bujalo 
je u 6. stoljeću. 

Iz te se škole razvila kasnije najviša vrsta lirskog 
pjesništva, dorska korska lirika s umjetničkim veli¬ 
kim shemama strofa. Najvažniji reprezentant ovoga 
nastojanja je P i n d a r (rođ. 522. u Tebama, umro 448. 
u Argosu), koji je bio učenik lezbijske pjesnikinje Mir¬ 
tis. Uz Pindara istakoše se Simonides iz Keosa, 
Bakhilides iz Keosa i Timokreon s Rodosa. 
Najznatniji oblik korske lirike bilo je e p i n i k i o n, 
hvalospjev na čast pobjednicima u nacijonalnim igra¬ 
ma. Ove velike pjesmotvorine pjevali su prigodom 
završne pobjedničke svečanosti. Pjesnici ih stvoriše 
već prije, a sitne lične odnose tek su u zadnji čas uvr¬ 
štavali u njih. Bitna je razdioba Pindarove strofe tro¬ 
djelna: strofa, antistrofa i epoda. Svaki se dio sasto¬ 
jao iz čitavog niza stihova zamršene ritmike. 

Dok su sve ove vrsti epskog i lirskog pjesništva 
pjevali uz udaranje u kitaru, dotle se neodvisno od 
toga u obredu dionizijskom počelo upotrebljavati svir¬ 
ka na aulosu za pratnju pjevanju. Aulos taj »orgijasti- 
čki« instrumenat već se i zbog zvučnosti svoje laglje 
prilagodio pjevanju velikog broja pjevača od kitare, 
koje su zvukovi trzane žice ubrzo zamnijevali, Diti- 
rambe, korske plesove u dijonizijskom obredu, kom¬ 
ponirao je pjesnik i pjevač Ari on, na dvoru Peri- 
andera u Korintu oko g. 600. (na pol mitska ličnost) 
i to za zbor od 50 pjevača i jednoga svirača na aulosu, 
kor bi plesao oko Dionizovog žrtvenika. Priča se, da 
je bio ditiramba već u doba Arhilohovo. Veliku 
cijenu stekoše ditirambi, kada ih nastojanjem Laso- 
sa od Hermiona, god. 508. uvedoše u Ateni me¬ 
đu muzička natjecanja. Zna se i za ime prvog pobjednika 
u tim natjecanjima; bio je to Hipodikos s Halkide. 
Ditirambe su komponirali i Simonides, Pindar i 
Bakhilides. Kod izvođenja ditiramba za dionizij- 
skih obreda rano su počeli pjevači preodijevati u sa¬ 
tire. A kada su dali pjesnici priliku zborovođi diti¬ 
ramba, da sam recitira, postepeno se razvila iz njega 
drama. G. 536. Thespis je u Ateni uveo prvi put 
glumca u ditirambi. Već je 533. uveo Pizistrat 

tragičko natjecanje prigodom gradskih dionizijskih 
igara. Od 508. namirivali su se troškovi za izvedbu 
drama oporezovanjem imućnih obitelji. Kao prvi pjes¬ 
nici tragedija uz Thespisa istakoše se Hoirilos, 
Pratinas, Frinihos i klasici E s h i 1 o s, S o f o- 
kles i Euripiides. Znatni su im sljedbenici J o n i 
A g a t o n. Prva pjesnik komedije nije A t e n j a n i n 
već Sirakužanin Epiharmos, iza njega se 
istakao u Ateni Hionides, i klasični reprezentant 
komedije Aristofanes, iza njega bili su uvaža¬ 


i dijaloga osobito u doba iza S o f o k 1 a. Kor je sta¬ 
jao u središtu pozornice, pa je tu pjevao i plesao, u 
posebnom prostoru — zvanom orhestra — smjestili se 
instrumentisti, koji su svirali, dok je kor pjevao. Ko¬ 
rifej, koji je upravljao recitiranjem, orhestikom i in¬ 
strumentalnom pratnjom, stajao je na šupljem podiju 
i označivao ritam bučnim tapšanjem noge, koja je bila 
obuvena teškim željezom okovanim džonom. 

Bila su dva načina izvođenja: recitovanje i pje¬ 
vanje. Recitiranjem su se služili kod predavanja ep¬ 
skih pjesama, iu drami za dijalog; ono je u glavnom 


vani još Kratinas i Ferekrates. U tragičkim 
natjecanjima za velikih gradskih dionizijskih sveča¬ 
nosti u Ateni svaki se pjesnik natjecao ciklusom od tri 
suvisle tragedije (trilogijom) i jednom manje suvislom 
»satirskom igrom«. Postepeno se veza između poje¬ 
dinih tragedija razriješila. 

Muzika je u izvedbama tragedija, komedija i satir- 
skih igara imala znatan udio: pjevali su sve korove 
(u tragedijama i satirskim igrama bilo je 12—15, a u 
komediji do 24 korista), pjevao se velik dio monologa 


bilo nalik seccorecitativu u operi ili možda još bliže 
pjevanju naših guslara uz gusle. Melodija se nije mnogo 
pregibala, ritmika i metrika prilagođivala se trajanju 
slogova, retorskom akcentu i sintaktičkoj razdiobi re¬ 
čenica: bila je to sredina između pjevanja i govorenja. 
Pravi napjev imale su lirske pjesmice i korovi u dra¬ 
mi. I taj je napjev bio silabijski i on je bio po svom 
metrijskom i ritmijskom ustrojstvu ovisan o jeziku, o 
građi stihova, no u njemu je bila veća sloboda u po¬ 
kretanju tonova i u modulaciji. Stare tradicijom pe- 
svećene »nomose« znali su dobro upotrebiti pisci tra- 



J. Bužan: Na paši. 

gedija kod napjeve svojih korova. Možda je u tom 
i bio sav njihov kompozitorski rad. 

V. Muzički spomenici. 

Iz svih vijesti, u kojima ostade spomen o živoj 
muzičkoj kulturi Grka, malo se može kazati o muzič¬ 
koj sadržini te bogate kulture. Ono nekoliko spome¬ 
nika praktične muzike u Grka, što se sačuvaše vije- 
kovima, tek su odlomci, koji svjedoče o sasvim drugoj 
muzičkoj kulturi od naše, svjedoče i o tom, da je mu¬ 
zika ostala u sklopu svih muzičkih disciplina (pjes¬ 
ništvo i ples) bitno vezana. Do danas se sačuvalo samo 
šest spomenika. 

Najstarija je melodija prvih osmero stihova prve 
pitijske ode Pindarove (5. stolj. pr. Kr.). Našao je Ata- 
nazije Kircher navodno u knjižnici samostana 
sv. Spasitelja kraj Mesine, pa je pročitao i objelodanio 
u svojem omašnom djelu Musurgia universalis u Rimu 
1650. Vjerodostojnost ovog ulomka poriču učenjaci; ori¬ 
ginal se ne može naći. Najranije iz 2. vijeka po Kr. 
tri su himne Mesomedesa božanstvima Kaliopi, Apo¬ 
lonu i Nemezi. Objelodanio ih Vincenzo Galilei 
u svojem Dialogo della mušica antica e moderna u 
Firenci 1581. prema kopiji starog rukopisa koji se na¬ 
lazio u knjižnici kardinala Angiola u Rimu, no on 
ih nije znao gonetati. Ima još mala tužaljka zbog smrti 
nekog Seikilosa; nađena je uklesana na kamenitom 
stupu, što su ga god. 1883. iskopali u Tralesu u Maloj 
Aziji i dviije gotovo potpuno sačuvane himne iz drugog 
stoljeća pr. Kr., što su ih našli godine 1892. u riznici 
Delfiskoj. Iste godine otkriše i ulomak prvog stase- 
mona iz Euripidova »Oresta« i to je zasada jedini pri¬ 
mjerak literature pjevane grčke tragedije. Spomenem 
Ii još nekoliko malih instrumentalnih vježbi, nabrojio 
sam sve dosada poznate spomenike grčke muzike.* 

VL Razvitak muzičke reprodukcije. 

Stari Grci pjevali su jednoglasno, najviše što mo¬ 
žemo razabrati iz vijesti njihovih historičara je to, 
da su pjevali unisono u sitnoj i krupnoj oktavi (ženski 
i muški glasovi). Harmonije i višeglasja u našem 


smislu ili istodobno zvučanje raznih dionica, koje se 
melodijski neodvisno pregibaju, ostalo je njima nepoz¬ 
nato. Oko toga pitanja, da li su Grci znali višeglasje, 
bilo je mnogo rasprava, no pojam harmonije u Grka 
je bio sasvim drugi nego kod nas. Kod Grka je har¬ 
monija redala snošajeve tonova u melodiji, koji su sli¬ 
jedili jedan za drugim. Pratnja pjevanja ili zajednička 
svirka mnogih instrumenata mogla je također biti 
prema tome jednoglasna ili pođvostručena u oktavi. 
Pa i sama svirka instrumentalna po svojem ustrojstvu 
nije mogla biti različita od pjevanja. 

Iza najvećega cvata grčke muzike na skretu iz 4. 
u 3. vijek prije Krista počela se starinom utvrđena 
jednostavna melodijska linija prekaljivati ukrasima, 
pretrpavati virtuoznim finesama. Instrumentalna svir¬ 
ka postigla je sve veći zamašaj, kitaraši i auleti ski- 
tali se zajedno s tragedima i lakrdijašima krajinom i 
pomagali su kidanje stare tradicije. Ne smije se govo¬ 
riti pri tom o propadanju grčke muzike. Jer ako je 
štošta starinom ovjenčano izmicalo pred novim nasto¬ 
janjima, nije zato muzika kao umjetnost morala po- 
stradati. Isticanje instrumentalne svirke i umnažanje 
izražajnih sredstava u zadnjim stoljećima pr. K. ne 
smije se danas uzimati kao dokaz dekadanse; možda 
je to bilo sredstvom, da se muzika oslobodi tijesnih 
spona, koje su je uz ostale muzičke umjetnosti vezi¬ 
vale. Pri tom se dakako rasklimale i veze, kojima 
je muzika bila vezana u tijesni snošaj s religijskim 
kultom, s građanskim i državnim životom, prema uz¬ 
gajanju i obučavanju mladeži. 

U tom stanju posvemašnje stilske mijene, recimo 
propadanju, prenesoše grčku muzičku kulturu u Rim. 
Tu se ona podvrgnula hirovima mode carskih milje¬ 
nika. Izgubila je etičku svoju moć, što su joj je pri¬ 
znavali stari filozofi. Ma da je u Rimu muzika služila 
i najnižim ciljevima, ne može se odlučiti, da li je i u 
koliko je muzika kao umjetnost nazadovala. Tu je 
muzičku kulturu virtuoznoga sjaja, što se prodavala 
za skupe novce raskalašenim mogućnicima svjetske 
metropole nadglasalo za kratko doba asketsko jed¬ 
nostavno pjevanje onih, koji se isprva skrivahu u pod¬ 
zemlju, da u katakombama pjevaju slavu Boga čovjeka 
i naviještaju ljubav prema bližnjemu. 


IZ ŽIVOTA KUCKARA KUĆNOGA. 


Jeste li čuli štogod o neuzvanu gostu, koji se ušu¬ 
ljao u vašu kuću i koji se iz zahvalnosti, što ga pod¬ 
nosite u svojoj blizini, bavi rušenjem — vašega doma? 
Pa da je to sve! Briga njega za vašu udobnost i mir! 
Ne da vam spavati, a ne vidite ga, premda ga svuda 
tražite. Ne mari on za propise o smetanju noćnoga i 
kućnoga mira, kao da zna, da ga ne možete prijaviti 
policiji, a bome još manje otkazati mu stan i tužiti ga 
stanarinskom uredu, da ga silom baci iz vašega stana. 
Cesto nagoni čovjeku strah u kosti, ako je ušao u pra- 
znovjernikov stan. — No, on, jadnik, o svemu tome 
ništa ni ne sluti. I njime ravnaju vječni i nepromjen¬ 
ljivi zakoni prirode, pa kuda će i što će, nego da im 
se pokorava. Ne može ni on drukčije, nego da se brine 
za sebe i svoje potomstvo. Pa dok vas prožima strah, 
dok vi ne možete mirno spavati, dok vi očajavate, on 
živi punim životom: slavi svatove, gosti se, rađa potom- 


(Arobium pertinax L. i An. domesticum Frurcl). 

O. 

stvo. a to sve u vašoj najbližoj blizini, a da o tome ni 
ne slutite. 

Nije to nikakva neman, jer je dug do 5 mm. Zovu 
ga kucka r, drvotoč, drvotočac, svrdla r, 
burgijaš, pa već ta imena govore, da je zanatlija 
drvene struke. Pripadnik je velike, silne i šarene 
vojske, koja je osvojila cijelu suhu zemlju, vojske k u- 
kaca ili insekata. Tijelo je zaodio tvrdim oklo¬ 
pom, a leđa, gdje mu je najslabija strana, pokrio je 
korastim pokrivalima i time se stavio u četu tvrdo- 
krilaca ili koleoptera. To mu je eto rod i 
pleme! 

A što da kažem o njegovu životu i djelima? Pra¬ 
djedovi mu se rodiše u šumi, gdje morahu teškom mu¬ 
kom da traže slabunjava stabla i grane, pa da u njih 
stave jaja, iz kojih će izaći potomstvo; još i danas 
ima kuckara, koji se ne odrekoše načina života svojih 

djedova i koji ostadoše vjerni starim običajima- No 
jedan dio potomstva prenio je čovjek nehotice drve- 
tom, u kojem su živjeli, u svoje zgrade i namještaj, pa 
zašto da on seli natrag u šumu, kada može ovako 
da provodi udobniji i gospodskiiji život? Pa takvo bi 
selenje bilo većinom i nemoguće. Čemu dakle stavljati 
život na kocku, kada ne zna, hoće li stići cilju? I 
lijepo ostade i nastavi život u blizini čovjeka. A čo¬ 
vjek mu ne bi to nerado dopustio, jer ako napokon 
trpi u stanu krvopije, pljačkaše i dosadnike kao stje- 
nicu, uš, žohare, muhe i t. d., zašto ne bi to isto do¬ 



pustio i jadnom zalutalom beskućniku, kuckaru? Ja¬ 
dan li je taj gospodski život! Pravi je to tamničarski 
život, kako ćemo kasnije vidjeti, a i ono malo, što 
dišu u slobodi, vječita je strepnja i strah za život. 
Kuckar je tvrdoglavi kukavac, da mu je teško naći 
premca; pri najmanjem doticaju ili štropotu privuče 
noge i ticala uz tijelo i ne će da se makne: čovjek bi 
mislio, da je mrtav. To napokon čine i mnogi drugi 
kukci, ali kuckar ih daleko u tome nadmašuje. Dok 
drugi, ako ih mučite, nastoje da umaknu, kuckar ostaje 
nepomičan, pa mu možete noge i ticala potrgati, a 


M. Vanka: Portret gospođe. 


da se ni ne makne. Ali je zato pravi junačina u drvetu: 
tu je njegovo carstvo, odatle on zadaje strah prazno¬ 
vjernu čovjeku. No ne misli on tako zlo! On se upre 
čvrsto nogama i udara glavom u drvo svoga hodnika; 
udara kratko, odmjereno i jasno, ne bi li ga njegova 
drugarica, koju on tako zove, čula. A ona mu odne- 
kuda odgovara istim znakom. To se dozivanje čuje u 
tišini naročito noću, a naliči udaranju džepnoga sata. 
Praznovjerni narod smatra to nevidljivo, tajnovito i 
zagonetno kucanje znakom, da će netko u kući na¬ 
skoro umrijeti! 


U stvari, ipak imamo razloga, da budemo u strahu 
i brizi, kad čujemo kucanje kuckarevo, ne možda 
stoga, što bi bio glasnik smrti, već iz posve drugoga 
opravdanoga razloga. Kuckar naime proživi najveći 
dio svoga života kao ličinka (»crv«) u tamnici, na 
koju ga priroda osudila — u unutrašnjosti drveta. 
Kada se drvo izradi i posiječe, ostanu ličinke u njemu 
i tim istim drvetom, kada se preradi u grede, mos- 
nice, daske, letve, parkete, pokućstvo, statue i t. d., 
dođe u ljudske stanove. Hrani se drvetom, no dobro 
pazi, da ne dođe na površinu. Tek kada se pretvori 

u potpunog kukca, napravi malenu, okruglu rupu, 
kroz koju izleti napolje. Tu istu rupu upotrebljavaju 
i drugi potpuno razvijeni kuckari za izletanje, a to 
znači, da jedna rupa nikako nije znakom, da je u dr- 
vetu samo jedan kukac. Što se više vidi rupa, to je 
drvo naseljenije. Istim se rupama vraćaju ženke u 
drvo, da u njemu snesu svoja jaja; mlade se ličinke, 
koje se iz njih razviju, dadu odmah na posao. One 
buše u unutrašnjosti većinom paralelne hodnike, koji 
su međusobno povezani i napunjaju unutrašnjost sit¬ 
nom drvenom piljevinom, koju nazivamo c r v o to¬ 
či n o m. Tu crvotočinu isturuju ličinke napolje, a to 
je nesumnjivi znak, da u drvetu živi cio svijet. Vidi 
li se na drvetu mnogo rupica, tada možemo biti gotovo 
sigurni, da je sva unutrašnjost izbušena rasilnjena, i 
da se drvo drži samo stranama. A sada je pojmljivo, 
da se takovo drvo napokon i slabim pritiskom pre¬ 
kine i sruši. Već se ovakovo rušenje dogodilo bezbroj 
puta, a da na drvetu nije bilo ni traga trulosti, ali je 
zato iznutra bilo izjedeno i naprosto u prašinu pre¬ 
tvoreno. Eto, zato je kucanje u drvetu razlogom 
opravdanu strahu. Nevolja je i time veća, što ženke 
mogu da snesu jaja i na površinu posve čtava drveta; 
ličinke će se u nj ubušiti i početi svoj razorni rad. 

Možemo li se kako riješiti toga neugodnoga su¬ 
stanara? Valja naglasiti, da je najbolje, ako mu se 


NJEGOVANJE 


2ivo bilje i cvijeće u cvjetnim loncima valjano 
njegovano i ukusno smješteno, odsijeva i u manje lije¬ 
pu stanu posebnim čarom živosti i svježine. Uz po¬ 
nosne palme i fikuse, dracene, juke, kaktuse, i drugo 
egzotično bilje, mile su nam i oplemenjene vrsti do¬ 
maćeg našeg bilja i cvijeća: ciklame, potočnice, tra¬ 
tinčice, ljubice, hijacinte, narcise, tulipani, da i ne spo¬ 
minjemo cinerarije, maćuhice, fuksije, krizanteme, be- 
gonije pelargonije i mnogo drugo cvijeće, što u najbo¬ 
gatijem obilju varijacija boje i oblika ukrasuje stanove 
i bogataša i siromaha. 

Sobno cvijeće i bilje međutim treba i .valjano nje¬ 
govati, jer ono je samo onda lijepo, kad je posve zdrava 
izgleda. Ono bilje i cvijeće, koje je, bez valjane njege, 
zaturilo, zakržljalo, doimlje nas se tužno, i bolje da ga 
u sobi i nema. 

Za valjano njegovanje sobnog bilja nije dosta samo 
dobra volja, već' treba o uvjetima života toga bilja ne¬ 
što i znati. Pokušat ćemo, da o tome ukratko nešto 
kažemo. 

Kao što i sve ono bilje, koje u slobodnoj prirodi 
živi i raste, tako i naše sobno bilje treba u prvom redu 
dovoljno zraka, svijetla, vode i topline. Ne 
ima li svega toga u dovoljnoj mjeri, ne će nam ni 
sobno bilje uspijevati, a evo zašto: Z r a k i biljkama 
treba u prvom redu za disanje, baš kao i nama lju¬ 
dima i životinjama. Biljke doduše nemaju posebnih 
ustroja za disanje, pluća, ali one za to dišu zrak čita¬ 
vom površinom sviju svojih ustroja. Najživlje dišu cvje¬ 
tovi, pa onda lišće, no i stabljike dišu, a isto tako i 
korijenje. Za to i mora da bude zemlja uvijek dovoljno 
rahla, jer u odviše teškoj i zbitoj zemlji ne može do 
korijenja doprijeti dovoljno zraka, pa je spriječeno di¬ 
sanje korijena. 


spriječi ulaz u drvo i građu. Ako se već uvukao u 
unutrašnjost, onda je tamanjenje vrlo teško, a pod iz¬ 
vjesnim prilikama i bezuspješno. Ulaženje u drvo spre¬ 
čava se time, što se građevni materijal oliči katranom, 
karbolineumom, otrovnim rastvorima kao: modrom 
galicom, klornim cinkom, arseniačnim natronom i t. d. 
Nalazi li se već u pokućstvu, preporučava se uštrca- 
vanje ili ličenje benzinom, uzavrelim terpentinom ili 
pomenutim otrovnim rastvorima. Ako je pokućstvo 
vrlo skupocjeno ili ima umjetničku vrijednost, naj¬ 
bolje je tamaniti kuckara parama sumporougljika, ci- 
janovodikom i klorpikrinom; uništavanje tim plino¬ 
vima obavlja se u naročito tudešenim limenim velikim 
ormarima, u koje se smjeste pojedini dijelovi pokućstva 
i ormar zatvori poklopcem. 

A sada vam, mladi prijatelji, stavljam zadatak, da 
ga riješite: Nedavno se moglo čitati u jednom listu, da 
kuckar voli žir. Stoga da valja staviti u pokućstvo, u 
kojem ima kuckara, desetak komada svježega žira u 
tanjur ili na staklenu ploču, pa da će kuckari ući u žir, 
a onda ih je lako uništiti. Budući da je ovo vrlo jedno¬ 
stavno i jeftino sredstvo u stručnjačkim krugovima 
posve nepoznato i neoprobano, pokušajte vi, koji ste 
sretni, da vam se kuckao: uvukao u pokućstvo tim 
sredstvom, a uspjeh javite »Omladini«! 


SOBNOG BILJA 

S. P. 

No i biljka iz zraka prima i jedan vrlo važan dio 
svoje hrane. Ne može doduše niti biljka da živi od sa¬ 
mog zraka, ali kad ne bi u zraku bilo plinovite uglji¬ 
čne kiseline, koju biljka sa zrakom upija kao 
upravo najvažniju svoju hranu, ništa ioj ne bi vrijedilo 
niti najveće obilje onih hraniva, koja biljka (kao što je 
svima dobro poznato), korijenjem iz zemlje upija. Malo 
je te uglične kiseline u zraku (oko 3—5 litara na 
10.000 litara zraka.) Da je ima u zraku više, škodila 
bi ona nama i životinjama. Ova mala količina ne škodi 
nam, a biljkama je od neizmjerne koristi. Biljke naime 
od te uglične kiseline iz zraka te od vode, koju ko¬ 
rijenjem upijaju iz zemlje, stvaraju najvredniju svoju 
sastavinu, škrob, od kojeg biljke velikim dijelom i sa¬ 
stoje. 

Ovo stvaranje škroba vrši se u lišću i ostalim ze¬ 
lenim dijelovima biljke i to samo onda, kad na te ze¬ 
lene dijelove dopire dovoljno svijetla. U mraku, dakle 
i u noći ne stvara se u biljci škrob. Eto, zašto je biljci 
prijeko potrebno i svijetlo! 

No ne hrani se biljka samo iz zraka. Ona korije¬ 
njem upija razna hraniva i iz zemlje. Ali sva 
ta hraniva može biljka, da tako kažemo, probaviti 
samo onda, kad već ima u sebi škroba. Hraniva iz 
zemlje spajaju se u biljci sa škrobom u razne njene 
sastojine, među kojima nam je kao najvažnija poznata 
bjelančevina. Bjelančevina i slične biljne sastojine 
stvaraju se u biljci ne samo danju, nego i noću, dakle 
i u tmini. 

Treba da spomenemo još i to, da biljke upijaju 
zrak kroz sićušne rupice, pući. One su tako sićušne, 
da ih samo jakim sitnozorom (mikroskopom) možemo 
vidjeti, a na lišću ih ima upravo neizmjerna množina. 
Ove puči mogu se koječim, kao na pr. prašinom, zače- 

piti, a upijanje zraka je time poremećeno ili možda 
i spriječeno. Treba dakle i sobne biljke češće oprezno 
oprašiti ili još bolje vodom oprati, što se najbolje 
dade učiniti tako, da se biljke vodom štrcaju pomoću 
kakove sprave, koja vodu raspršti u kapljice poput 
najsitnije kiše. Listove fikusa, palmi i sličnog bilja mo¬ 
žemo upravo oprati pomoću fine spužvice ili meke 
vunene krpice, koja se mora u čistoj vodi valjano iza- 
pirati, pa nipošto ne smije da bude ni najmanje masna, 
niti bilo od čega prljava. 

Poznato je, da ne valja cvijeće držati u spavaćim 
sobama noću. Nije to samo zbog prejakog mirisa, već 


je tomu i drugi, važniji razlog. Noću bilje ne samo da 
ne troši ugličnu kiselinu iz zraka, nego je upravo 
umnaža u zraku. Bilje i danju i noću diše, pri čemu 
troši — kao što i mi i životinje — kisik iz zraka. Valja 
međutim znati, da biline ipak ne dišu tako žestoko 
kao životinje. — No danju biljke troše i ugličnu kise¬ 
linu iz zraka. Ugljična kiselina sastoji od ugljika i ki¬ 
sika. Iz nje biljke potroše za stvaranje škroba samo 
ugljik, a kisik izdišu natrag u zrak. Noću naprotiv 
biljke ne mogu upotrebiti ugljičnu kiselinu, već samo 
kisik iz zraka. I ovim disanjem stvara se, spajanjem 
udisanog kisika i onog ugljika, što ga ima u svim bilj- 



J. Bužan: Zarada. 


nim čestima, ugljična kiselina, koju biljka izdiše u 
zrak. Za to u zatvorenim prostorijama, gdje ima mnogo 
biljki, na osvitku dana imade uviiek više ugljične kise¬ 
line, a manje kisika, nego li na svršetku dana. Budući 
da nama ugljična kiselina škodi, ne preporuča se dr¬ 
žati sobno bilje i cvijeće u spavaćim soboma. 

Već smo napomenuli, da je biljkama prijeko po¬ 
trebno i svijetlo. Mnoge vrsti sobnog bilja, naročito 
onog, koje cvate živo obojenim cvijećem, slabo ili ni¬ 
kako uspijeva, ako se nalazi uz prozore prema sje¬ 
veru, gdje ga izravno sunčano svijetlo nikad ne osvjet¬ 
ljuje. Ovakovo sobno bilje i cvijeće moramo za lije¬ 


pih, mirnih sunčanih dana iznijeti na dvorište, vrt ili 
barem na balkon odnosno prozor druge koje sobe, 
gdje će ga ma i kroz par sati milovati blagi sunčani 
traci. 

Sve naše sobno bilje, osim onog, koje brojimo u 
bližu rodbinu bršljana i mahovina, treba manje ili 
više sunčanog svijetla. Bršljan i mahovine i ne pod¬ 
nose odviše sunčanog svijetla, pa najbolje uspijevaju 
uz prozore k sjeveru okrenute. Sobno bilje, osobito 
ono, koje kod nas ne cvate ili tek neznatne cvjetove 
razvija, ne podnosi jarkog sunčanog svijetla, jer ono 
se i u naravnom svome prebivalištu, u slobodnoj pri- 

rodi, zaklanja u laku sjenu visokog drveća. Među ta¬ 
kovo sobno bilje brojimo nekoje palmašice, dracene, 
fikuse i drugo razno bilje, koje radi samog lišća go¬ 
jimo. Ono će uspijevati i uz prozore okrenute k istoku 
ili zapadu, gdje je suncu samo kroz nekoliko sati 
izloženo. 

Jednogodišnje sobno cvijeće, kao i ono sobno 
bilje, koje svake godine obilno cvate, treba obilje sun¬ 
čanog svijetla. Ono najbolje uspijeva uz prozore, okre¬ 
nete k jugu, pa ga treba što više izlagati izravnom 
sunčanom osvjetljenju. Pri tome neka su lonci omo¬ 
tani papirom ili obloženi vlažnom mahovinom, da se 
od sunca odviše ne ogrijevaju, što bi moglo nepovoljno 
djelovati na korijenje, a i zemlja se odviše isušuje. 
S istoga razloga neka se cvjetni lonci ne izlažu niti 
odviše jakoj promaji. 

Potrebitu toplinu dobiva bilje sunčanim zra¬ 
kama. Sobno bilje dobiva osim toga nužnu toplinu i 
iz same topline sobnog zraka. Neka je stoga toplo ta 
sobnog zraka oko 15—18°C. Bilje nam doduše ne će 
stradati niti u znatno nižoj toploti, no trajno ipak ne 
bi mu prijala odviše niska toplota. — Bilje, koje za¬ 
htijeva još višu sobnu toplotu, gojit ćemo samo onda 
i u onim prostorijama, gdje takovu toplotu možemo 
stalno podržavati. 

Voda je svemu bilju bezuvjetno potrebita. Bez 
dovoljno vode bilje omlohavi, a u potpunom pomanj¬ 
kanju vode ubrzo se i sasuši. Ne ima li u zemlji do¬ 
voljno vode, ne može ni korijenje bilja da iz zemlje 
crpi hraniva. Biljke naime iz zemlje upijaju samo ona 
hraniva, koja se mogu u vodi rastopiti. 

Sobno cvijeće obskrbljujemo vodom na taj način, 
da mu zemlju vodom zalijevamo ili pak da i same 
biljke spomenutim već načinom vodom poprskamo. 
Za zalijevanje i polijevanje sobnog bilja najbolja je 
voda kišnica ili tekućica. Imamo li samo zdenčanicu 


ili vodovodnu vodu, tad ćemo barem kroz nekoliko 
sati ostaviti u otvorenoj kakovoj posudi, da se ustoji, 
pa tek onda upotrijebiti za zalijevanje. 

Tlo ili zemlja treba da u sebi sadrži dovoljno 
biljnih hraniva. Najbolje da je zemlja za sobno bilje 
sastavljena od ilovače, crnice i pijeska. Ilovača sadr¬ 
žaje u sebi kalijskih i vapnenih hraniva, crnica (koja 
nije druge već istrula bilinska i životinjska tvar) svo¬ 
jom rastvorbom proizvodi dušična i fosforna hraniva, 
a uza to i povisuje toplotu zemlje. Primjesa pijeska 
čini zemlju srahlijom, uslijed čega prodire dovoljno 
zraka do korijenja, a i do crničnih čestica, koje se 
onda brže rastvaraju. 

Ovakovo tlo za sobno bilje ne ćemo uvijek moći 
gotovo naći, pa si ga možemo sami miješanjem na¬ 
praviti. — Razne vrsti sobnog bilja zahtijevaju razli¬ 
čite smjese tla. Predaleko bi nas odvelo, da za sada 
o tome potanje govorimo. 

Svaki cvjetni lonac ili uopće posuda, u kojoj go¬ 
jimo sobno cvijeće, mora imati na dnu po koju rupicu. 
Prije nego u lonce mećemo zemlju metnut ćemo nad 
spomenute rupice nekoliko kamenčića, krhotina sta¬ 
kla ili porcelana, još bolje nekoliko komadića drve¬ 
nog ugljena, da spriječimo začepljenje rupica zemljom. 

Spomenemo li još, da zemlja mora sadržavati do¬ 
voljno biljnih hraniva, tad ćemo lako razumjeti, zašto 
će i sobnom našem bilju očito koristiti, ako mu zemlju 
barem dva do triput tijekom ljeta zalijevamo sa razri¬ 
jeđenom gnojnicom. 

Tko hoće da s uspjehom goji razno sobno bilje, 
treba da barem ovoliko znade o uvjetima života i na¬ 
pretka njegova. 

Od zgode do zgode progovorit ćemo i pobliže o 
njezi pojedinih vrsti sobnog bilja. 

Organizacija đačkih izleta na Plitvička Jezera. Odje¬ 
ljenje za prosvjetu i vjere pokrajinske uprave za Hrvatsku 
i Slavoniju u Zagrebu naredilo mi je svojim dopisom od 12. 
siječnja o. g., da iznesem konkretne zahtjeve za ono, što bi 
imale pojedine škole i pojedinci učenici plaćati za sve ono, 
što sam stavio u izgled u svome podnesku od 6. Vili. 1922., 
ako mi se povjeri organizacija školskih izleta na Plitvička 
Jezera. 

Budući da je to pitanje za naše đaštvo od općega in¬ 
teresa, nakanio sam našoj mladeži ovdje iznijeti razloge, 
koji su me potakli, da uopće mislim o organizaciji tih izleta 
u većem stilu. 

Onamo su polazili već prošle godine mali i veliki, žen¬ 
ski i muški naši učenici, a i nastavnici — pojedinačno i u 
skupinama od pučkih škola do sveučilišta i boravili kraće ili 
dulje vrijeme u mome Đačkom Domu. Interes a prema to¬ 
me i prepiska, (odgovaranje na razne upite) bio je takav ve¬ 
lik, da je već za to trebalo urediti cijelu poslovnicu, a to je 
već zahtijevalo velikih žrtava. 

Samo dakle stvaranje preduvjeta za dolazak i boravak 
prijavljenih putnika već je u vezi s velikim troškovima, da 
se i ne govori o onim slučajevima, gdje su te sve pripreme 
bile bezuspješne, jer najavljeni izletnici jednostavno nijesu 
došli. Ti su dakle bili upravo na štetu za Đački Dom. 

Pojedini izletnici ili poradi siromaštva ili opet poradi 
pogodnosti, koje imadu kao članovi stanovitih društava, 
plaćaju vrlo malo, što opet uvelike tereti Đački Dom. 

Obavezno mogu se pružati pogodnosti boravku u Đa¬ 
čkom Domu pojedinim školama ili zavodima, a tih se spo¬ 
menuto naređenje i tiče. Takova su bila dva izleta prošle 
godine: jedan iz Pakraca s učenicima učiteljske škole, a 
drugi iz Petrovaradina s učenicima više pučke škole. 

Da Đački Dom ne samo ne strada, već i da može na¬ 
predovati i stajati uvijek na službu školskoj mladeži, treba 
na neki način riješiti i pitanje. opskrbe za one prve sku¬ 
pine, kod kojih Dom doista trpi štete. 

Trebalo bi da država pritekne u pomoć novčanom pot¬ 
porom, da se Djački Dom na Plitvičkim Jezerima potpuno 
i do kraja izradi, da se nabavi uređaj, pokućstvo i sve osta¬ 
lo, što je potrebno za vođenje tako velikoga gospodarstva. 
Osim toga treba novčana potreba godišnje prema prilikama 
za opskrbu i podvorbu siromašnih izletnika, pa za sportaš- 
ke uređaje i sprave. Sjećam se ovdje takova izletišta u 
Mansdorfu kod Leipciga (u vrtu Schwarzenbergova spome¬ 
nika), gdje su postavljene mnogobrojne sprave za sve po¬ 
znate igre, zabave i omladinsku razbibrigu i to ne samo za 
ručne vježbe, već je i za sve druge športove i vježbe. 

Prema svemu istaknutome imale bi pojedine škole do¬ 
tično učenici da plaćaju u Đačkom Domu na Plitvičkim Je¬ 
zerima za sve ono, što mi se može dati, 25 posto manje, ne¬ 
go su mjesne dnevne cijene u tamošnjem hotelu. Te se ci¬ 
jene oblasno određuju prema tržnim cijenama od vremena 
do vremena. Radi nestalnosti valute kao i radi nestalnosti 
tržnih cijena živežnih namirnica ne može se čovjek una¬ 
prijed na stalne cijene ili konkretne zahtjeve obvezati. 


Pri tome se ne smije zaboraviti, da manja djeca trebaju 
više paske, brige i pouke, a veća djeca imaju opet veće po¬ 
trebe i zahtjeve. Djevojčice trebaju više nježnosti, obzira, 
osjećaja i razumijevanja nego dječaci. 

Prema svemu tome jasno se vidi, da Đački Dom na 
Plitvičkim Jezerima mora biti zbiljni mladenački hram 
znanja i razumijevanja, koji se ne smije i ne može 
zamjenjivati s kakvim običnim putničkim prenoćištem, krč¬ 
mom ili hotelom, gdje omladina može biti svaki čas izvrg¬ 
nuta najopasnijim prilikama i neprilikama u higijenskom i 
moralnom pogledu. 

Đački Dom je taj svoj posao do sada i vršio, pa za¬ 
to ima bezbroj priznanja od onih, koji su ondje boravili. To 
su sve dokazi, da Đački Dom i njegova uprava shvaća 
svoju dužnost, pa da je prema tome treba i podupirati. 

Taj Dom, ako se uredi onako, kako treba da bude, bit 
će za našu mladež od neprocjenjive vrijednosti. On će biti 
odmaralište i oporavilište, za našu žensku i mušku mladež, 
u kojem će uvijek naći susretljivost, sklonost, razumijevanje, 
a to će uz ljepotu prirode samoga kraja učiniti, da će bora¬ 
vak ondje biti za svu našu mladež tako ugodan kao u nji¬ 
hovoj vlastitoj kući. 

Sve upute o boravku u Đačkom Domu šaljem svakome 
najspremnije. Prof. Drag. Franić. 

Strossmayerov dan. Dne 4. veljače proslavljen je u našoj 
domovini 107. rođendan biskupa J. J. Strossmayera. Tom je 
prilikom u hrvatskom kazalištu u Zagrebu priređena sve¬ 
čana matineja, na kojoj je Lujo Vojnović govorio o životu 
i radu biskupovu. U isto je vrijeme i Prosvjetni savez pri¬ 
redio svečanu akademiju, na kojoj je uime Matice Hrvat¬ 
ske govorio prof. Lukas, a uime Društva hrvatskih književ¬ 
nika prof. dr. Ježić. Po svim su srednjim školama održana 
na taj dan predavanja o velikom dobrotvoru i geniju hrvat¬ 
skoga naroda. Na taj ćemo se način barem donekle odužiti 
neumrlome vladiki, koji je zborom i tvorom bio pravi »na¬ 
rodni biskup«, kako se sam nazivao. 

Nikola Kopernik. 19. veljače navršilo se 450 godina od 
rođenja velikoga sina Poljske Nikole Kopernika, za kojega 
danas znade sav svijet. Kopernik je dokazao, da se zemlja 
okreće oko sunca i time postavio sve dotadašnje naziranje 
o svijetu na posve novu bazu oslobodivši sav svijet od ve¬ 
like zablude, u kojoj bi bez njega možda još vijekove i vije- 
kove bludio i tumarao. Kopernik je sav svoj život poklonio 
izučavanju prirode i njenih zakona nastojeći, da svaki njen 
pojav dokuči i protumači. — Rezultate toga svojega rada 
skupio je Kopernik u djelu, koje je izišlo na svijet g. 1540., 
a na kojem je radio, kako sam veli, 36 godina. Natpis je 
djelu: »Nicolai Copernici Torunensis: De revolutionibus or- 
bium coelestium libri VI.« 

Četiristopedesetgodišnjica Kopernikova slavi se osobito 
svečano u Poljskoj, a ta je slava zapravo slava svega svijeta, 
a napose svih Slavena. 

KAZALIŠTE I GLAZBA. 


Hrvatsko kazalište. Naše je zagrebačko kazalište iz¬ 
nijelo dne 30. prosinca prošle godine dramu domaćega au¬ 
tora g. Bože Lovrića pod napisom Sin. Bio je to opet jedan 
neuspjeli pokušaj našega kazališta s domaćom stvari. Iako 
se mora pohvaliti nastojanje naše kazališne uprave, da iz¬ 
nosi domaće komade i tako podupire književnike i pomaže 
procvatu književnosti, treba u tome poslu postupati kritič¬ 
nije i s onoliko razumijevanja, koje možemo tražiti od upra¬ 
ve, u kojoj sjede po općem mnijenju sami stručnjaci. Publika 
i kritika primili su djelo tako, da se ono nakon premijere 
više nije iznosilo. Time je kazališna uprava opet uzalud 
mučila glumce i trošila za priredbu komada, koji nije imao 
snage, da se održi. — U toj je drami bilo nemotiviranosti, 
banalnosti, neobrađenih karaktera i drugih nedostataka. 

Dne 2. siječnja proslavilo je zagrebačko kazalište pe- 
desetpetugodišnjicu umjetničkoga djelovanja gospođe M. 
Strozzi s Vojnovićevom Dubrovačkom trilogijom. Umjetnica 
je bila pozdravljena od publike i svojih štovatelja. Uime 
vlade pozdravio je svečaricu g. dr. Stjepan Bosanac, povje¬ 
renik za prosvjetu i vjere, a uime uprave kazališta g. J. 
Benešić. Svečarica je bila do suza ganuta. Nema sumnje, 
da gospođa Strozzi ide u red najzasluženijih članova naše 
Talije, pa je ova proslava bila potpuno na mjestu. 

Dne 7. siječnja davala se predstava glumačke škole. 
Prikazivala se komedija od Čehova: Galeb. Mladi glumci 
nijesu ovaj put zadovoljili. Muškarci su potpuno zatajili, a 
gospođice tek od časti dobre. Izbor komada za učenike 
glumačke škole nije također bio sretan, a čini se, da se nije 


ni dosta vježbalo. Nadamo se, da ćemo opet skoro vidjeti 
naše mlade umjetnike, ali u boljoj formi. Ovaj se put nije 
moglo vidjeti, koliko je u pojedinca glumačkoga talenta. 

Dne 23. siječnja iznijela nam je kazališna uprava na 
našoj pozornici dramu Gerharda Hauptmanna: »Rozu Bernd« 
s gđom A. Kernic u glavnoj ulozi. Djelo je preveo g. dr. 
Gavella. Prikazivalo se izvrsno, naročito treba istaknuti, da 
je gluma gđe Kernic bila na savršenoj umjetničkoj visini. 

Među novitetima treba još spomenuti Gundulićevu Du¬ 
bravku s glazbom g. A. Dobronića u novoj režiji g. Gavelle, 
po čemu je to veliko djelo Gundulićevo opet pomlađeno i 
svježe izneseno pred našu publiku. 

Dne 10. veljače proslavljen je 25-godišnji jubilej Ive 
Raića, pa se tom prilikom prikazivala drama »Prolaznik« 
Bogdana Katerwe, pod kojim se imenom krije poljski pisac 
Szczepan Jelenski. Gosp. I. Raić ima neprolaznih zasluga 
za razvoj naše dramske umjetnosti u posljednjim godinama, 
uživa simpatije i priznanje općinstva, koje mu je to kod 
njegova jubileja i pokazalo. 

Pitanje đačkih predstava nije još uvijek onako, kako 
bi se željelo. Učenici se tuže, da im se poklanja malo paž¬ 
nje. Đačke predstave pune su djece, koja prave nemir i 
buku. Đaci jedva dolaze do karata, a i te su skupe. Ne bi li 
se dao provesti onaj sistem isključivo đačkih predstava, 
kako je to prije rata bilo. Karte su se prodavale u školama, 
a davali su se samo birani komadi. Možda će novi povjere¬ 
nik za prosvjetu i vjere u tome pitanju što učiniti. N. 


ŠPORT I SOKOLSTVO. 


Zimski šport. Hokej na ledu. 

Od zimskih sportova vrlo je zanimljiv i hokej na ledu, 
koji se žalibože u našim krajevima još vrlo malo goji. A to 
zato, jer u posljednjim godinama nemamo zapravo ni zime 
ni pravoga leda. Uglavnome igra se hokej na ledu kao i 
ljeti na livadi, no ipak imade neke male razlike, osim što 
treba veću vještinu u sklizanju. 

Hokej na ledu se danas igra najviše u Kanadi, makar 
da mu i tamo nije domovina, jer je niknuo već u 17. sto¬ 
ljeću u Nizozemskoj, odakle se raširio po Engleskoj, Nje¬ 
mačkoj i Skandinaviji. Stara pravila nam nisu poznata od 
hokeja na ledu, makar da imade sačuvanih i starih slika 
s tom igrom. Moderni hokej na ledu igra se slično nogo¬ 
metu, te mu je i skoro ista svrha. Dvije stranke od 7-11 
igrača stave se jedna naprotiv druge, a svaka imade svoja 
vrata kao i kod nogometa. Hokej na ledu igraju igrači i 
igračice zajedno, no računa se kod toga, da su svi vrsni 
klizači. Igra se teškom gumenom loptom, ili komadom drv¬ 
ca, koje se tjera po igralištu preko golova s posebnim za¬ 
vrnutim dugim batinama, kao i kod hokeja na livadi. Igra¬ 
lište je ograđena pačetvorina, koja je 50 m. široka a 50 m. 
duga. Granice se moraju točno označiti vrpcama na ledu, 


jednako kao i srednja linija. Vrata su 3.6 m. široka, a 2.13 
m. visoka, a naokolo gola povuče se polukrug od 13.5 m., 
što se zove kazneni prostor. Lopta, koja je teška 160 gra¬ 
ma, udara se s lijeva na desno. Batina se kod udaranja ne 
smije previsoko dizati, a sklizači moraju se čuvati, da ne 
dođu preblizu onome, koji udara loptu. Svaka stranka na¬ 
stoji da protjera loptu kroz neprijateljski goal, a koja je 
stranka za određeno vrijeme polučila što više golova, ona 
je pobijedila. Gdje je manji prostor, igra samo sedam igrača, 
a gdje je više prostora, mogu igrati i jedanaest igrača. Tako 
se igra na jezerima u Švicarskoj, Skandinaviji, Kanadi i t. d. 
Ondje se uzimaju igrališta u veličini od 120 : 60 m. Postava 
se razdijeli u navalu, halvese, obranu i vratara. Sklizaljke 
se rabe za tu igru bez oštrih šiljaka, već su sprijeda na 
kratko obrezane i tupe, da se igrači međusobno ne sukobe. 
Posljednjih 30—40 godina se ova igra jako rasprostranila 
po cijeloj Europi i sjevernoj Americi. Imao sam prilike da 
upoznam ovu igru još prije 30 godina u Stockholmu i Pra¬ 
gu, te sam je u sredini devedesetih godina uveo i u Zagrebu 
na sklizalištu I. Hrvatskog sklizalačkog društva iza zgrade 
Hrvatskog Sokola. Prvi su se igrali učitelji, koji su pola¬ 
zili gimnastički tečaj u Zagrebu, te se održalo i nekoliko 

takovih javnih utakmica. Izatoga su tu igru naučili i članovi 
Sklizalačkog društva, te se igralo svake sezone, kada je to 
bilo samo moguće. Posljednje godine se prestalo vježbati, 
jer nismo imali nikakovih zimskih sezona. Ove zime vjež¬ 
bali su opet hokej na ledu dvije momčadi u Zagrebu, i to 
momčad Zagrebačkog društva i Haška, a vježbalo se na 


gornjem jezeru u Maksimiru. Određena je bila jedna javna 
utakmica, no do toga više nije došlo, jer je nastalo toplije 
vrijeme. Moramo se dakle strpiti i čekati na čestitu sezo¬ 
nu, da se uzmogne napokon opet jednom prikazati i u Za¬ 
grebu ta tako zanimljiva i vesela zimska sportska igra. 

Dr. Fr. B. 


AMATERSTVO. 


FILATELIJA. 

O sabiranju maraka. 

Početnici bi morali da upamte ovu kratku uputu za 
sabiranje maraka, koje se neka i drže, ako hoće da postanu 
vremenom ozbiljni filateliste. 

Za zbirku ili album imadu se sabirati samo čiste i cijele 
marke, jer su sve druge bez ikakve vrijednosti. Ako se sa¬ 
biru marke s poštanskim žigovima preštampane ili t. zv. 
rabljene, neka svaki izabere od više primjeraka onaj pri¬ 
mjerak, koji je najmanje žigosan i sa što čitljivijim žigom. 

Marke se ne smiju s listova skidati rukom ili nožem, 
već se moraju izrezati tako, da su potpuno cijele. Ne smije 
im manjkati ni jedan zupčić. Ovako izrezane marke poslije 
neka se stave u toplu vodu i skinu s papira. Iza toga ih 
treba staviti između dva lista bugačice, gdje će se osušiti. 
Osušene marke valja staviti u knjige i prešati, da se ne sa¬ 
vijaju. Kad je na taj način marka sasvim gotova, stavlja se 
u album ili u knjigu duplikata. Album se može kupiti gotov 
ili načiniti od bijelog papira kao kakova teka. Marke neka 
se ne lijepe na obje strane listova albuma, već samo na 
jednu, da se ne taru jedna o drugu. Zato treba kod izbora 
kupovanja albuma paziti uvijek na to, da albumi budu 
štampani samo na jednoj strani, jer su uvijek bolji od onih, 
koji su naštampani na obje strane. 

Kad se marke kupuju, mora se paziti, od koga se ku¬ 
puju, da se ne prevariš u računu. Zato se kupuju samo one 
marke, koje su zajamčeno originali, dalje moraju biti ne¬ 
oštećene te što ljepši primjerci. Kad se kupuje, treba pa¬ 
ziti, da se dođe do što boljih komada, a ne da bude u al¬ 
bumu što više a manje vrijednih komada. Osobito ne treba 
izdavati novac za dublete, dok se mogu kupiti nove marke, 
koje još nemamo u albumu. 

Na svakom zavodu neka se osnuju posebni omladinski 
odjeli, gdje se mogu mijenjati marke. Takav omladinski fi- 
latelistički odjel postoji i u Zagrebu s dopuštenjem vladi¬ 
nim kao omladinski filatelistički odjel Hrvatskog filateli- 
stičkoga društva u Zagrebu i to za sve zagrebačke srednje 
škole, te se sastaje svake nedjelje poslije mise u jednom 
razredu II. gimnazije. Omladinski filatelistički odjel imade 
svog pročelnika i tajnika te blagajnika, te se dosta često 
igraju i filatelističke tombole, i lutrije, na kojima se đaci 
ugodno zabavljaju, a mnogi dobiva i kao zgoditke lijepe 
marke, koje nema još u svojoj zbirci. Osim toga se i proda- 
vaju marke, te mnogi proda svoje dublete, da si uzmogne 
nabaviti one marke, koje još nema. Od strane H. F. D. nad¬ 
zire i dolazi na ove sastanke posebni odbornik društva, 
koji vodi brigu nad cijelim poslovanjem omladinskog od¬ 
bora. Kada se lijepe marke u albume, imadu se rabiti samo 


posebne fine lijepke, a ne smiju se marke zalijepiti u al¬ 
bum, kako to neki čine. Jer treba marku često ogledati i 
s druge strane, te je treba i nalijepljenu uzeti u ruku, da 
se vidi, od kakova je papira, i da li nema vodeni znak ili 
kakav znak ili obilježje i s druge strane. Nitko se ne smije 
ograničiti na sabiranje samo rabljenih maraka, jer su neke 
rabljene važnije od drugih nerabljenih. Da se to uzmogne 
prosuditi, treba gledati u kataloge maraka od Senfa ili 
Michela. Neke su marke vrednije nerabljene, a te su uvi¬ 
jek i ljepše, te se sada vrlo mnogo sabiru. Neke su opet 
marke vrednije rabljene, na pr. ako su samo izdane u je¬ 
dan dan ili ako imadu kakav specijalan žig. Tako su na pr. 
hrvatske jubilarne marke vrednije, ako su preštampane 
žigom spomen-dana 29. listopada g. 1918. Neki sabiru rje¬ 
đe marke i žigosane i nežigosane, na pr. SHS., jer su te 
žigosane dosta rijetke, osobito neke skuplje vrijednote. 
Svakako treba sabirati po jednom direktnom sistemu i taj 
sistem što točnije provoditi, da bude album što jednoličniji, 
a ne pobrkan. 

Pojedini đaci filateliste ili i cijeli đački odjeli neka 
se preplate na organ zagrebačkog H. F. D. Filatelistu, gdje 
će naći dovoljno upute za sabiranje i za novosti maraka, 
koje danomice izilaze. U Filatelisti imade i poučnih vijesti 
i članaka te raznih adresa za sabiranje. Ako nađeš zgodnu 
adresu, a ti pokupi svoje bolje dublete i ulijepi ih u posebni 
izborni svježić za mijenjanje maraka, te ih označi sa cije¬ 
nom za izmjenu. Ako imadeš od koje vrsti dosta, možeš ih 
dati i jeftinije, nego stoje po katalogu, da što više učiniš 
prometa. Izborni svežčići šalju se samo preporučeno na 
pojedine adrese, da se ne izgube. Pošiljci priloži ujedno 
pismo sa željom, šta želiš, da ti se pošalje u zamjenu. 

Mnogi sabiru marke cijelog svijeta, to su t. zv. univer¬ 
zalni sabirači, dok drugi sada većinom sabiru samo Europu. 
Kako je već mnogo i naših maraka izišlo, ograničuju se mno¬ 
gi kod nas samo na sabiranje Balkana ili i samo Jugoslavije. 

Neki sabirači sabiru samo ratne marke, drugi samo s 
pretiscima ili opet same četverce ili blokove, neki opet sa¬ 
mo do neke stanovite godine, na pr. do god. 1914,, kada je 
buknuo veliki svjetski rat. Jedni sabiru opet samo od jedne 
stanovite godine dalje itd. Prema tome si mora svaki sabi¬ 
rač prema svojim prilikama i mogućnostima odrediti jedan 
izraziti cilj i po tome sabirati. Sve druge marke, koje nisu 
u njegovu programu, može također sabirati, no samo du¬ 
blete, pa će ih onda prvom prilikom zamijeniti. 

»Filatelista« je stručni časopis, koji izilazi već petu go¬ 
dinu u Zagrebu, a stoji na godinu 60 dinara. Pretplata šalje 
se na upravu Filateliste: Zagreb, Duga ulica br. 5. Časopis 
je mjesečnik, a donosi i ilustracije. Dr. B. 

ŠAH. 


ŠAH. 

8. Neodlučan završetak igre. 

Svaka partija ne svršava punom pobjedom jedne strane, 
t. j. matom. Često se događa da igra ostane neodlučna ili, 
kako se to zove šahovskim stručnim izrazom »remis«, 
Remis nastaje, ako nijedna strana nema dovoljno sila, da 
može izvojevati mat. Takav je slučaj ako na pr. oba igrača 
ostanu samo s kraljem ili ako pri koncu stoji kralj proti 
kralju i jednom lovcu ili skakaču. Ni kralj s pješakom, koji 
napreduje proti samom kralju na suprotni kraj šahovnice, 
ne vodi u svakoj zgodi do rješenja, jer može da nastane 
takav položaj, te protivnički kralj nije šahom prinužden da 
vuče, a nema mogućnosti da stupi na bilo koje polje i da 
pri tom ne bude u šahu. Ovakav položaj kralja naziva se 
»p at«. I u slučaju pata igra se danas smatra neodlučnom, 
dok se negda računala u korist igrača, koji je došao u pat. 

Evo nekoliko veoma običnih položaja pata: bijeli: a7, 
Ka8— crni: Kc8; bijeli je u patu, pošto crni kralj ne da bi¬ 
jelome da iziđe iz kuta. Jednako je pat u položaju: bijeli 
d7, Kdo — crni: Kd8 ili: bijeli: Kal — crni: Kc3, Dc2. U 
daljnjem prikazu bit će još zgode da predočimo nekoliko 
vanredno zanimljivih slučajeva pata. 

Neodlučna ostaje igra i onda, ako jedna strana učini 
tri puta uzastopce iste hodove i vazda istim redom. Ti su 
hodovi obično popraćeni šahom, pa se takav neodlučan kraj 
igre naziva »vječiti š a h«. Mogućnost vječitog šaha isko- 
rišćuje se onda, ako bi što drugo vodilo gubitku igre. Evo 
primjer vječitog šaha: bijeli: g2, h2, Del, Khl; crni: a2, 
g7, Lb7, Dc2, Kh8. Bijeli na redu može da spasi igru samo 
ovako: 

1. Del— e8-|- Kh8—h7 

2. De8—h5—j— Kh7—g7 

3. Dh5—e8-|- i tako vječito. 

9. Rochada. 

Kako smo prije spomenuli, može u igri da se učini oso¬ 
bit hod, tako zvana »rochada«. Ova se sastoji u tom, 
da se u isti mah vuče kraljem i topom. Rochirati se može 
ili na kraljevo ili na damino krilo. Rochadu na kraljevu krilu 
zovemo kratkom i označujemo sa 0—0, a onu na krilu 
dame dugom (0—0—0). Rochada može da se učini samo 
onda, ako između kralja i topa ne stoji nikakav drugi ka¬ 
men, a izvodi se tako, da se kralj pomakne za dva polja 
desno ili lijevo, a top se prebaci preko kralja na polje tik 
do njega. Nakon kratke rochade stoji kralj na gl, odnosno 
g8, a top na £1, odnosno f8—; u slučaju duge rochade na¬ 
lazi se kralj na cl odnosno c8, a top na dl odnosno d8. 
Uslijed rochade dolazi kralj u dobro zaštićen položaj, a top 
dobiva mogućnost kretanja, koju nema u svom ishodišnom 
položaju. Zbog toga dvojakog značenja ušla je rochada tako 
u običaj, da se bez nje gotovo i ne odigrava partija. Nastoji 
se, što više, u najkraće vrijeme rochirati, da protivnik ne 
uzmogne spriječiti rochadu. Rochada je nemoguća u ova 
četiri slučaja: 1. stoji li među kraljem i topom koji drugi 
kamen. 2. ako se kralj ili top već jednom maknuo sa svoga 
ishodišnog polja, pa makar se opet onamo povratio. 3. kad 
je kralju naviješten šah. (Obrani li se šah pokrivanjem, te 
se kralj ne mora maknuti, može se nakon toga rochirati. 
Rochada se smije učiniti, ako je top ugrožen). 4, ako bi kralj 
uslijed rochade stupio u šah ili prešao preko nekog polja, 
koje je ugroženo protivničkim kamenom. (Top smije pri 
rochadi da pređe preko ugrožena polja). 


11. Nekoliko tipičnih obrazaca mata. 

Za vježbu početnicima u šahovskom mišljenju i zaklju¬ 
čivanju predočit ćemo, u obliku zadaća, nekoliko tipičnih 
položaja mata. Naši odgonetači neka nastoje da nađu rje¬ 
šenja tih zadaća, a našavši ih, neka dobro uoče figuru, koju 
sastavljaju oni kameni, što sudjeluju kod mata, uzevši u 
obzir još i njihovo kretanje. 

Na taj način zapamtit će razne položaje mata, pa će 
moći da ih sebi predoče i bez šahovnice, u mislima. Uz to 
se zorno upoznavaju svojstva pojedinih kamena i stiče se 
sve jasniji i sigurniji pogled na položaj. A to je od 
velike važnosti za dobro vođenje igre. 

Zadaće: 1. Bijeli vuče i daje tim hodom mat: a) Bijeli: 
Ka6, Dd4 — Crni: Kb8; b) Bijeli: Ka6, Df7 — Crni: Kb8; 
c) Bijeli: Kc3, Dh2 — Crni: b6, Kc5; d) Bijeli: Kd6, Ld5, 
Da2 — Crni: Kd4; e) Bijeli Dd5, Kel, Se6 — Crni e4, Ke3; 
f) Bijeli: Da6, Kb4, Sf7 — Crni: Kd5. 

2. a) Bijeli: Kc6, Tg2 — Crni: Kc8; b) Bijeli: Tal, Kd5, 
Th8 — Crni: Kb5; c) Gdje bi bijeli uz Tg2 mogao drugim 
topom dati mat, kad bi crni imao Kcl ? d) Pored Sg3, Kh3 
postavi top tako, da možeš njime dati mat, ako je protiv¬ 
nikov kralj na gl! e) S kojeg polja i gdje bi top uz Sb3 
mogao dati mat kralju, koji se nalazi na al ? f) Imajući e2, 
f2, Kf6 i top, daj topom mat kralju, koji stoji na f4! (Gdje?) 

3. a) Daj lovcem uz Dc4 mat kralju, koji je na a5! 
(Gdje?) b) Gdje može biti bijeli lovac, da uz Th5 dade mat, 
ako crni ima f6, g7, Kg6 ? c) Postavi svoga kralja i lovca 
tako, da protivnik bude mat pri položaju h2, Khl! d) Učini 
isto s kraljem i dva lovca, ako je protivnikov kralj jednom 
n bilo kojem uglu, a drugi put na nekom polju uz rub ša¬ 
hovnice! e) Postavi K, S i L tako, da protivnikov kralj bude 
mat jednom u crnom, a drugi put u bijelom uglu. 

Neka se porazgledaju ovi obrasci mata, postignuti 1. 
sa skakačem, 2. s pješakdm: 1. a) Bijeli: a2, b2, Kal, Tbl — 
Crni: Sb2; b) Bijeli: h2, Khl — Crni: Kfl, Sf2; c) Bijeli: 
Ka8 — Crni Ka6, Sc7, Sd7; d) Bijeli: f2, g2, h2, Tfl, Kgl — 
Crni: Se2 i Sg3; f) Bijeli: e2, Kc6, Sd6 i Se6 — Crni: e3, 
e5 i Ke4. 

2. a) Bijeli: b7, c6, La5, Ka8 — Crni: Kc8; b) Bijeli: 
g7, Kf7 — Crni: h7, Kh8; c) Bijeli: a5, b5, Kb4, Td7 — 
Crni: Kb6; d) Bijeli: f5, g4, Le3, Kh3 — Crni: Kh5; e) Bi¬ 
jeli: b3, Dd5 — Crni: a3, b4, Ka4; f) Bijeli: f5, g4, Tg6 — 
Crni: h4, Kh5. 

Kako se često mat postizava lijepim i duhovitim kom¬ 
binacijama, pokazuje ovih nekoliko primjera: 

1. Bijeli: Df3, Kf4, Th5 — Crni: Kg6; u ovom polo¬ 
žaju stavlja dama hodom na b7 crnoga kralja u bezishodan 
položaj. Tuče li Kg6^h5; bude mat sa Db7—h7, ide li 
Kg6—f6, daje mat Th5—h6; 2. Bijeli: Dc8, Se6, Sg4, Khl — 
Crni: De7, Kf7, Sh7, Sh8; jedino polje, na koje može da 
stupi crni kralj, je g6. Uspije li kralju da stupi na to polje, 
otvaraju mu se mnogi putovi. Ali to sprječava dama ovim 
uistinu veoma domišljatim hodom: Dc8—g8-j-; crni nema 
drugog hoda nego: i sada slijedi sa Sg4—h6 mat; 

3. Bijeli: Tcl, Kc4, Sd2, Dg2 — Crni: a2, a4, Kb2; crni 
kralj bi mogao da tuče Tcl, a zatim se otkrivaju razne mo¬ 
gućnosti. Bijeli to spriječava žrtvom: Tcl—al. Štogod crni 
uradio, u drugom je hodu mat: na Kb2^al slijedi Dg g7; 
ide li Kb2—c2 treba skakač da otkrije dami liniju, i ona 
daje šah-mat; pođe li Kb2—a3 daje mat Sd2—bi; 4. Bi¬ 
jeli: Te6, Th3, Kh4 — Crni: Kg2. Crni kralj ima dosta mo¬ 
gućnosti kretanja, ali mu to ograničuje bijeli hodom 1. 

Th3—hl. Kamogod ide crni, bit će u trećem hodu mat. Na 
.... 1. Kg2 X hl slijedi 2. Kh4—G3, i crni nema izbora 
već mora da igra.... 2. Khl—gl i dobiva u trećem hodu 
mat (Gdje?). Neka se nađu ostale mogućnosti ili kako se 
obično kaže varijante! 5. Lijep je mat u ovom polo¬ 
žaju: Bijeli: De4, Sf8, Lg2, Khl — Crni g7, h6, Dc3, Sf6, 
Kh8. Bijeli zagradu je crnoga kralja ovako: 1. De4—h7_L 
Sf6 X h7. 2. Sf8—g6_|_Kh8—g8. 3. Lg2—d5 mat. 

Iz tih se primjera vidi, da je najvažnije ograničiti kralju 
mogućnost kretanja. Za to su potrebita barem dva kamena. 
Ni najsilnija figura sama ne može dati mat. U partiji često 
se događa, da jedan igrač ostane s kraljem i još kojim ka¬ 
menom, s kojim je moguće učiniti mat, dok protivniku osta¬ 
ne samo kralj. Kako se u takvim slučajevima daje mat naj¬ 
kraćim putem, neka pokažu ove upute: 


a) Dama proti kralju. 

Mat se postizava za najdulje devet hodova. Radi se o 
tom, da se satjera kralja na rub šahovnice. Početnik neka 
pazi pri tom, da ne natjera kralja u pat. Za primjer uzet 
ćemo za bijeloga najnezgodniji položaj: Bijeli: Dgl, Kh8 — 
Crni: Kd5. Postupak je ovaj: 


1. Dgl—g4 

Kd5—e5 

2. Kh8—g7 

Ke5—d5 

3. Kg7—f6 

Kd5—c5 

4. Kf6—e6 

Kc5—c6 

5. Dg4—c4_j_ 

Kc6—b6 

6. Ke6—d6 

Kb6—a5 

7. Dc4—b3 


Ovdje bi Kd6—c7 vodilo 

u pat. 

7. 

Ka5—a6 

8. Kd6—c6 

Ka6—a7 

9. Db3—b7 ili b5 mat. 



Neka početnik vježba mat sa damom iz raznih položaja. 


b) Top proti kralju. 

Mat se postizava otprilike isto tako kao s damom. 
Treba i opet kralja dovesti na rub šahovnice, a kralj mora 
proti kralju zauzimati položaj »opozicije« t. }. da budu 
u istom vodoravnom ili okomitom redu jedan drugom su¬ 
čelice razdijeljeni samo jednim poljem. Uzmimo i opet naj¬ 
nezgodniji položaj: Bijeli: Kal, Tbl — Crni: Kd4. Postu¬ 
pak je ovaj: 

L Kal—b2 Kd5—d4 

2. Kb2—c2 Kd4—e4 

Crni kralj nastoji da se zadrži što je najdulje moguće 
u sredini šahovnice; kad bi stupio na c4, bio bi hodom 
Tbl—dl ograničen samo na tri linije. 

3. Kc2—c3 Ke4—e5 

4. Kc3—c4 Ke5—e4 

5. Tbl—el_f Ke4—f5 

Na 5..,.. Ke4—f4 slijedilo bi 6. Kc4—d5, Kf4—f3; 
7. Tel—e4, Kf3—f2; 8. Kd5—d4, Kf2—f3; 9. Kd4—d3, 
Kf3—f2; 10. Te4—e3, Kf2—fl i crni bi bio potisnut na rub 
šahovnice, gdje brzo nastaje jedan od položaja, prikaza¬ 
nih u tipičnim obrascima mata. Zato je bolji gore označeni 
hod. Slijedi: 

6. Kc4—d4 Kf5—f4 

7. Tel—e5 Kf4—f3 

I ovdje su moguće još dvije varijante, koje iznosimo 
niže dolje (vidi A i B): 

8. Te5—e4 Kf3—f2 

Poći na g3 ne bi bilo dobro, pošto bi bijeli mogao to 
ovako da iskoristi: 9. Kd4—e4, Kg3—g2; 10. Te4—g4—|_ f 
Kg2—h3 (najbolje); 11. Ke3—f3, Kh3—h2; 12. Tg4—h4_f_, 
Kh2—gl; 13. Th4—h8 (ovo je tzv. zastajan hod: bijeli 
čeka da crni sam ode — neprinužden šahom — na ono 


polje, gdje će biti mat. Ovaj slučaj dolazi često kod mata 
topom), Kgl—fl; 14. Th8—hl mat. 


9. Te4—e3 


Kf2—g2 

10. Kd4—e4 


Kg2—f2 

11. Ke4—f4 


Kf2—g2 

12. Te3—e2_J_ 


Kg2—fl najbolje ! 

13. Kf4—f3 


Kfl-gl 

14. Kf3—g3 


Kgl—fl 

15. Te2—e8 


Kfl-gl 

16. Te8—TI mat. 
Jednako bi bio mat u 

16. hodu 

nakon 9.. Kf2—fl. 

(Kako?) 

7. 

A. 

Kf4-g3 

8. Kd4—e3 


Kg3—g4 najbolje 

9. Te5—d5 


Kg4-g3 

10. Ta5—g5_|_ 


Kg3—h4 

11. Kf3—f4 


Kh4—h3 

12. Kf4—f3 


Kh3—h2 

Na 12. Kh3 h4 

došlo bi 

13. Tg5—b5 i mat u 

slijedećem hodu. 

13. Tg5—h5_|_ 


Kh2—gl 

14. Th5—h8 


Kgl—fl 

15. Th8—hl mat. 

7. 

B. 

Kf4—g4 

8. Kd4—e3 


Kg4—g3 


9. Te5—g5_[— i dalje kao u varijanti A. 


c) Dva lovca proti kralju. 


Jednim lovcem samim ne može se dati mat. Ali ni sa 
dva lovca nije mat lak. Postignuti se može samo u jednom 
od četiri ugla, pa treba kralja onamo potisnuti i pri tom 
dobro paziti, da ne dodje u pat. U položaju: Bijeli: Ld8, 
Kf7, Lh7 — Crni: Kd5 izveo bi se mat ovako: 

1. Ld8—f6 Kd5—d6 (vidi A) 

2. Lh7—e4 Kd6—d7 

3. Lf6—e5 Kd7—c8 

4. Kf7—e6 nikako ne Ke7 pošto bi bilo pat. 


4. 

5. Le4—b7 

6. Le5—c7 

7. Ke6—f6 


Kc8—d8 
Kd8—e8 
Ke8—f8 
Kf8—g8 


Na 7.. Kf8—e8 slijedilo bi 8. Lb7—c6-j-, 

Ke8—f8. 9. Lc7—d6—[_, Kf8—g8; 10. Kf6—g6, Kg8—h8; 
11. Ld6—a3, Kh8—g8; 12. Lc6—d5-f, Kg8—h8; 13. LaS—b2 
mat. 


8. Lc7—f4 

Kg8—f8 

9. Lb7—c6 

Kf8—g8 

10. Kf6—g6 

Kg8—f8 

11. Lf4—d6—j— 

Kf8—g8 

12. Lc6—d5_|_ 

13. Ld6—e5 mat. 

Kg8—h8 

Da je u 8. hodu crni 

otišao na h7 slijedilo bi 9. Kf6—f7, 

r —h8; 10. Lf4—cl, Kh8—h7; 11. Lb7—b4_|_, Kh7—h8; 
Lcl—b2 mat. 

A. 

1. 

Kd5—c4 

2. Kf7—e6 

Kc4—c5 

3. Lh7—e4 

Kc5—c4 

4. Ke6—d6 

Kc4—b5 

5. Le4—d3_|_ 

Kb5—b4 

6. Kd6—d5 

Kb4—b3 

7. Kd5—c5 

Kb3—a4 

8. Ld3—c2-|- i 
teško izvesti. 

kad je kralj na rubu, onda mat 

NOVE KNJIGE. 


Milan Begović, Svadbeni let. Drama u tri čina. Zagreb 
1922. Ime je g. Begovića vezano o historiju naše drame — 
napose u tehničkom pogledu —, pa nijesmo ni časa sumnjali, 
da će nam ova njegova najnovija drama dati savršeno djelo 
te struke. Moramo međutim odmah reći, da ta drama Bego- 
vićeva nije ispunila svih naših očekivanja. — Kako se po 
svemu čini, i Begović je poput drugih novih i domaćih i 
stranih dramskih auktora postavio težište svoje drame na 
scenski i vanjski tehnički efekat, pa je zato drama, kad se 
ovako čita — suviše prazna. — Glavni junak drame Pierre, 
konstruktor i suvlasnik tvornice aeroplana, odgaja sebi dje- 
vojče, mladu Blanche, kćerku svoje nekadašnje odabranice, 
koja se udala za drugoga i rano umrla, u nadi, da će mu ta 
mlada djevojčica, kad se vrati iz internata, u kojem boravi, 
osladiti razoreni život i povratiti mladost, i ako se već lijep 
niz godina nanizao na njegovim leđima. Svatko, tko čita 
dramu, odmah zna, da do toga ne će doći. — I doista mala 
Blanche se vraća i već kod prvoga susreta pada u naručaj 
smjelom pilotu Mariu, koji uopće ima sreću kod žena. Do¬ 
lazi do smiješne scene između Pierra i Maria, pa taj spor 
ima da riješi sama Blanche, koja se odlučuje za Mana. 
Pierre se laća posljednjega sredstva. Kod jednoga lijeta, kad 
Pierre leti s Blanchom, Pierre izvadi iz stroja neki vijak i 
oboje se ljubavnika u sedmoj minuti, kako je bilo i namje¬ 
šteno, stropošta dolje. 

Blanche, oko koje se sva radnja zapravo vrti, tako je 
neozbiljna, da ne možemo vjerovati, zašto je ozbiljni 
i stariji već Pierre vezao svoju sudbinu o ovako možda i 
glupu djevojčicu, koja u sebi ne krije ništa, što bi moglo 
usrećiti Pierra. Ona je zaljubljena u Maria, i sva sentimen¬ 
talna i pljačljiva naklapanja konstruktora aeroplana nijesu 
kadra, da je od njega odvrate. Karakteristika ostalih lica 
jednostavna je i jasna. Mehaničar Mark zaljubljen je u Beatu, 
sekretaricu u tvorničkoj direkciji, koja je također zaljubljena 
u Maria, a ona ga još uvijek ljubi. Nikola je vjeran Pierrov 
sluga, koji već drugi put razara život svoga gospodara, jer 
mu javlja, da je zatekao njegovu odabranicu u naručju dru¬ 
goga. 

Jezik je vrlo biran i dikcija lijepa i sočna. Dramu će pri¬ 
kazivati zagrebačko kazalište, pa će ona — kako je već re¬ 
čeno — uz izdašnu pomoć režije bez sumnje postići i uspjeh, 
a to je napokon glavno. Jedno je sigurno, da su vrline gospo¬ 
dina Begovića kao dramskoga pisca i stručnjaka daleko 
iznad ove njegove drame. 

Andersenove odabrane priče i pripovijesti. Izdanje knji¬ 
žare M. Breyera, Zagreb. Preveo dr. M. Ogrizovič. Ta knjiga 
pripovijesti danskoga pisca Hansa Christiana Andersena sa¬ 
držaje četrnaest njegovih priča, koji su pravo biserje svjet¬ 
ske književnosti. Ilustracije za tu knjigu izradio je prof. 
Ljubo Babić, a prevodilac je napisao i Predgovor, u kojem 
govori o životu i radu autorovu. Treba osobito istaći vrlo 
biran jezik i upravo savršeni majstorski prijevod tih priča. 
U njima je zbilja sačuvana ona veličanstvena i pjesnička 
dikcija originala, pa je ta knjiga u hrvatskom prijevodu za 
nas prava dobit. 

Vlad. Nazor. Legenda o sv. Hristoforu. Poznati pjesnik 
i pripovjedač VI. Nazor počinje spomenutom knjigom svoje 
»Nove priče«. Sve vrline Nazorove kao pjesnika i pripo¬ 
vjedača zrcale se u toj maloj pripovijesti, u kojoj govori 
o jakome Reprobusu, koji je na svojim plećima nosio Hrista, 
pa mu otud i ime Hristofor. U njoj se isprepliče fantazija 
piščeva s pjesničkom njegovom invencijom i s realnošću, 
a sve zajedno daje ugodno i> lako štivo, koje će našoj mla¬ 
deži dobro doći, a njoj je knjiga i namijenjena. 


Ivana Gundulića »Dubravka« s predgovorom i komen¬ 
tarom dr. Davida Bogdanovića. To popularno djelo našega 
dubrovačkoga klasika izišlo je u nakladi knjižare Kugli u 
posve novu obliku. Pred tekstom nalazi se opširan pred¬ 
govor o svemu, što treba da zna onaj, tko hoće da razumije 
Dubravku. Tu se govori o životu i radu Gundulićevu, o po¬ 
stanku Dubravke, o uređenju državnom i političkom u Du¬ 
brovniku, o jeziku starih dubrovačkih pisaca, a na kraju je 
dodan opširan stvarni tumač manje poznatih riječi. Tako 
opremljena knjiga još će više poslužiti popularizaciji toga 
Gundulićeva djela, jer će ga uz toliku svestranu pomoć moći 
čitati svaki laik. Priređivač je vrlo iscrpivo i savjesno 
s mnogo razumijevanja priredio to izdanje baš u času, kad 
se Dubravka daje i u kazalištu u novome ruhu. 

+ 

»Vijenac« list za zabavu i pouku. Izlazi svakoga utorka. 
Donosi uz obilan sadržaj lijepe ilustracije naših domaćih 
umjetnika, osim toga u Listku pregled književni, glazbeni i 
umjetnički. Vijenac stoji mjesečno K 60, a naručuje se od 
Uprave Vijenca, Zagreb, Medulićeva 30. 

Hrvatski Planinar. Hrvatsko planinarsko društvo je 
jedno od najstarijih hrvatskih kulturnih društava, te je ute¬ 
meljeno godine 1874. kao i zagrebački* Hrvatski Sokol. Do 
rata izdavalo je društvo svoj posebni časopis »Hrvatski pla¬ 
ninar«, koji je onda morao prestati. Od prošle godine se 
međutim opet počelo nastavljati s izdavanjem Hrvatskog 
Planinara, od kojeg je dosada već izašlo deset svezaka. 
Time su naši planinari opet dobili svoj stručni list, u kojem 
mogu iznositi svoje članke i opažanja o ljepotama naše pri¬ 
rode, o geografiji, botanici i fauni, u koliko to sve stoji 
u savezu s planinarstvom. Glavni je urednik poznati hrvat¬ 
ski planinar dr. Josip Poljak, a uz bok mu je određen 
posebni odbor samih stručnjaka, pa se doista možemo po¬ 
nositi dosadanjim brojevima H. P. Uz hrvatske planine opi¬ 
suju se i slovenski planinski krajevi, te bosanski i dalma¬ 
tinski bregovi, uz koje nalazimo i prekrasne upravo foto- 
grafične snimke. Časopis okitiše svojim divot fotografijama 
poznati naši fotografi amateri i vrsni planinari: Dr. Poljak, 
dr. Krajač, Paulić, Šenk, Stijasni, Cvetišić i mnogi drugi. 
U dosadanjim brojevima nalazimo samo birano štivo naših 
poznatih pisaca planinara, a imade i članaka na slovenskom 
jeziku, makar da i Slovenci imadu svoj posebni slovenski 
planinarski časopis. Izdavanje H. P. je potpuno osigurano, 
jer je stvorena posebna nakladna Zadruga, koja je to po¬ 
duzeće dovoljno financirala. Časopis dobivaju svi članovi 
uz cijenu od 40 dinara, a sigurno će ga dobiti i đaci uz 
popust, ako se u tom pogledu obrate na društveni odbor 
u Zagrebu. List izilazi mjesečno na 16 stranica s više oma¬ 
njih i dvije velike umjetničke ilustracije. Hrvatsko planinar¬ 
sko društvo je centrala za hrvatsko planinarstvo, a imade 
i nekoliko svojih podružnica u cijeloj zemlji, koje također 
nastoje revno oko upoznavanja turističkih ljepota naše do¬ 
movine. U H. P. nalazimo i članaka o turistici u inozem¬ 
stvu, napose u slavenskim zemljama, te se na taj način 
može lijepo pratiti i razvoj turistike u stranim državama, 
od kojih možemo mnogo naučiti. 

Hrvatski Planinar se naručuje u upravi Hrvatskog pla¬ 
ninarskog društva, Zagreb, Akademički trg. Našoj srednjo¬ 
školskoj omladini preporučamo što toplije, da se zaintere¬ 
sira i za planinarstvo u našoj lijepoj domovini, pa da se 
u što većem broju pretplati na taj jedini naš društveni struč¬ 
ni časopis. Dr. B. 

ZAGONETKE. 

I. Narodne pitalice. 

Pribrao prof. Nikola Ž i c, Požega. 

1. Govedo željezno a rep lanen. Što je to? 

2. Jedan lije, drugi pije, treći raste. 

3. Krilima maše, odletjeti ne može. 

II. čudna dioba. 

Anđelko pl. K n e z i ć, Zagreb. 

Tri su dječaka, jedna košarica i u njoj tri jabuke. Kako 
će podijeliti te jabuke, da svaki dobije jednu jabuku, a da 
ipak jedna ostane u košarici? 


III. Rebus, 

di 

vi 


vi 


di 


vi 


o o o 

di 

č č č č 

vi 

i i i i 

di 

j j j 

vi 

di 


IV. Slovčanka. 


Ivo K 1 a r i ć, Split. 
Sa »s« ja mudro gdješto velim, 
Bez »s« pak svašta pravo dijelim, 
I to svakom baš pošteno, 

Kao da je izmjereno. 


Labirint. 



U ovom je labirintu sakrivena mudra rečenica. Slogovi 
su joj razbacani među druge pa ih treba idući labirintom od 
vrata do kraja pokupiti i kupeći ih čitati. 

Svaki slog, preko kojega se prijeđe, treba uzeti 
(čitati), a mimoići se mogu samo oni slogovi, koji se nalaze 
u vratima, ako se ide mimo njih dalje hodnikom. 


Odgonetke zagonetaka iz br. 3. i 4.: 

I. Narodne pitalice: 1. Ogledalo. — 2. Kvočka i pilići. — 
3. Mlin. — 4. Snijeg i sunce. — 5. Puž. — 

II. Zagonetni spas: Sužanj je postavio jednu dasku na 

kraj druge u obliku 1 onda držeći je pri kraju položio 

poprečnu dasku lagano njezinim krajevima na dva zida, što 
čine ugao, (SI. 1.) (duljina dasaka za to dostaje); zatim je 
dasku, kojom je drugu položio na zid, postavio jednim kra¬ 
jem na zid tamnice a drugim na poprečnu dasku i tako se 
spasao. 

~7 

(SI. 1. 

III. Rodbinska zagonetka: Svaka je žena udata za oca 
druge, pa su im oni tako očevi, muževi i očevi djece! 

IV. Rebus: Tko više ima više mu se hoće. — 

Odgonetači zagonetaka iz br. 3. 4.: 

Radaković Stjepan, Zagreb: I. (3, 4, 5) — Alić B., Split: 

I. (3, 5), II., IV. — Stojanović Matija: I. (3, 4) — Šepec 
Viktor, Zagreb: I. (1, 3, 4, 5), II. — Weisz Šandor, Osijek: 
I. (4), II. — Knezić pl. Anđelko, Zagreb: I. (4, 5), II. — Ko- 
goj Josip, Zagreb: I. (1, 3, 4, 5), II. — Vidović Božidar, Za¬ 
greb: I. (1), III. — Klimek Slavko, Zagreb: I. (4, 5) — Jelić 
Živko, Split: I. (3, 5), III. — Reich Ivo, Zagreb: I. (5) — De- 
letiš F. Ivan, Sarajevo: I. (4), III. — Velimirović Staniša, Sa¬ 
rajevo: I. (4, 5), II. — Sattler Jelka, Ivanić-grad: I. (4) — 
Alinčić Vaso, Zagreb: I. (1, 3, 4, 5), II., III. — Siko Izrael, 
Sarajevo: I. (4, 5) — Dorner Emanuel, Brod: I. (4). 



B. P. Ogulin. Premda bih vrlo rado udovoljio Vašoj 
želji, pa Vam popravio pjesmu, nije mi to moguće. Stihovi 
su Vam vrlo loši i hrapavi, pa se bojim, da ne bih ni ja uspio 
da je popravim i dotjeram dotle, da je možemo štampati. 
Pazite na ritam i srok, pa ćete je možda sami lakše dotje¬ 
rati. 

Ivan K., Split. Vi morate još vježbati, jer Vaša pjesma 
nije još za štampu. 

Mara. Pored svega svojega nastojanja, da nešto od Vaše 
pošiljke upotrijebim, nije mi uspjelo. Jezik Vam je doista 
slab, kako i sami priznajete. U svakoj pjesmi ima po koja 
lijepa slika, ali joj poklanjate sami odviše pažnje, pa je 
razvučete, umjesto da je onako bacite, pa bi i dojam bio 
bolji. Pošaljite još štogod. Možda će se dati nešto izabrati. 

Primorac. U Vašim pjesmama ima mnogo nedostataka. U 
prvom je redu već građa, koju odabirete, banalna i ne- 

pjesnička. Srok Vam je nepravilan, a i metar nije doslje¬ 
dan. Ne može nažalost ništa u list. 

Z. J., Zagreb. U pjesmi »Pokojnom braci« prve dvije 
strofe teku glatko, a dalje nife dotjerano, pa zato je do¬ 
spjelo u koš. 

Ilija Čanković. Vaš »prvi rukopis« došao je onamo, kamo 
obično dolaze prvi rukopisi. 

M. Jurić. Ima nekoliko mjesta u Vašoj pjesmi, kojih 
nikako ne mogu pročitati. Pošaljite još jednom čitljivo. 

Tugomil. Vi ste sami predvidjeli, da će Vaše pjesme 
dospjeti u koš. — A evo Vam ipak jedne strofe: 

»Te gledam gdje mi raku kopaju 
U grob me živa turaju 
A ja još uvijek gledam 
I uvjeke još tražim 

Izgubljeni moj ideal (Opaska: ne mislim naime 

kakovu pucu.) 

A1 njega nema —- 

umro je, 
umro je, 
zauvijek.« 

Smrtnik. Ni Vaša pjesma nije za štampu. Metar je loš, 
rima nevaljala, jezik iznakažen i nategnut. Silom ne ćete 
postati pjesnik. 


B. S. Ni Vaša »Serenada« nije za štampu. 

Ivan B., Petrinja. Vaša je pjesma posve loša i dospjela 
je u koš. 

P. B., Ogulin. Vaše su sve pjesme dospjele u koš. 

Samovski. Vaš dopis o Ferijalnom savezu nijesam ovaj 
put uvrstio, jer nije stvaran. Popust na željeznicama za čla¬ 
nove ferijal. saveza dobro je poznat učenicima, a nedostatke 
te pogodnosti nema smisla braniti. Pošaljite nešto stvarnije! 

L. Brajić. Još nije za štampu. Ali ako budete i dalje 
slijedili svoga velikoga učitelja Branka Radičevića (jer u 
poslanoj ste se pjesmi za njim povodili), mogli biste postati 
pjesnik. 

X y Brod. Prije svega želimo znati, s kime imamo posla. 
Javite zato svoju adresu. 

Mara, Zagreb. Jezik Vam je loš. Nastojte dotjerati ga, 
a bit će dobro, da se zabavite i teoretski) i praktički (čita¬ 
jući dobre pjesnike), s tehnikom pjesništva, pa ćete Vaše 
mnogo lijepe misli pjesničkije izreći. — Javite se skoro 
opet. 

Pobjedoslov. Svoje pjesme izvolite poslati uredništvu 
kojega dječjega lista. One su i svojom sadržinom i oblikom 
više za djecu nego za odrasliju mladež. 













STENOGRAFSKA BIBLIOTEKA 

UREDNICI I IZDAVAČI: 

D"- V. KESTERČANEKi M. KOVAČEVIĆ 

Cijena 2. knjizi s poštarinom Din. 4 25 — 
Naručuje se kod 

prol. Dr- KESTERČANEKA 

SARAJEVO, Trgovačka akademija. 

Tražite prospekte! 


Upravo je izašla 

Hrvafsho čitanka za 
n. razred srednjih škola 

u novom izdanju. 

Naručuje se kod: 

Društva Hrvatskih srednjoškol¬ 
skih profesora 

Zagreb, Medulićeva ulica broj 33. 


Najljepši dar dobroj djeci za 
Božić je knjiga sa slikama 

Petrica 

Kerempuh 

Naručuje se kod 

Društva hrvat, sredn. profesora 

Medulićeva ul. 33 Zagreb Medulićeva ul. 33 
Cijena K 20, tvrdo vezano K 30'— 


PRVA HRVATSKA ŠTEDIONICA 


OSNOVANA GOD. 1846. 


OSNOVANA GOD. 1846. 


U ZAGREBU 

Dionička glav.: K 60,000.000. Pričuve: K 130,000.000 

PODRUŽNICE : Beograd, Bjelovar, Brod n. S., Crikvenica, Čako vac, Daruvar, Delnice, Djakovo, 
Gjurgjevac, Ilok, Karlovac, Kraljevica, Križevci, Nova Gradiška, Mitrovica, Ogulin, Osijek, 
Požega, Rijeka, Senj, Sisak, Sv. Ivan Zelina, Subotica, Varaždin, Vel. Gorica, Vinkovci, Viro¬ 
vitica, Vukovar, Zemun. ISPOSTAVE: Osijek D. Gr., Sušak, Vinica. MJENJAČNICA: Zagreb. 


DpiIMO uloške na knjižice i na tekući račun, 
r lIlIlO Eskomptira mjenice i devize. 


Prima 


na inkaso tu- i inozemne mjenice. 


4 1 /2°/o-tne založnice i 4 1 /2 ( Vo-tne komu- 
IZCBCIjC nalne obveznice, koje imadu oprost 
od poreza, pupilarnu sigurnost i jamčevnu sposobnost. 


Kupuje i prodaje 


valute i devize 


ItridlP čekove i kreditna pisma te obavlja 
IZOđJC isplate na temelju akreditiva na sva 
tu- i inozemna mjesta. 

Podijeljuje hipotekarne zajmove na 


kuće i na nekretnine. 


burzovne naloge savjesno i ku- 


Posreduje 


kod predoznaka iz Amerike 
u tuzemstvu. 




















Veliki izbor 

Engleskih tkanina 
te Engleskog platna 

preporuča 

TmiPi 

Zagreb 

Ilica broj 35. 

Telefon broj 20-49 

Solidna podvorba 


Umjetničko nakladni zavod 

J. Čaklović, Zagreb 

Telefon br. 12-74. - - - Gundulićeva ni. 1. 

Naklada umjetničkih dopisnica, 
knjiga i slika. — Vlastita konfek¬ 
cija listovnog papira. — Izdanje 
knjižnice „Jugoslavenska biblio- 
teka“ „Umjetničke monografije" 

„Naša domovina". 

Tražite prospekte i cjenike« 


Naklada i trgovina umjetničkih slika 

Petar Nikolić, Zagreb 

Ilica 36. I. kat. 

Preporuča svoje bogato skladište narodno hi- 
storičkih umjetničkih slika. Jedini zavod sa slikama 
izradjenih od naših prvih umjetnika. 

Prekrasni i ukusni okviri četverouglasti, okrugli 
i ovalni sviju veličina. 

Izašla nova naša slika „Kosovska djevojka" od 
Uroša Predića. — Veliki izbor madona i ikona na 
skladištu. 

Prikladni darovi za svaku prigodu. 

Najveći stoga i najjeftiniji zavod te vrste. 

Tražite prospekte. Tražite prospekte. 


TTp| ¥ KNJIŽARA KRALJEVSKOG SVEUČILIŠTA JUG0- 
O 1* JVUllLl SLAVENSKE AKADEMIJE, ZAGREB, ILICA 30. 


PREPORUČAMO IZ NAŠE NAKLADE: 

UZORNA DJELA IZ KNJIŽEVNOSTI 


Knjiga I. SMRT SMAIL - AGE ČENGIĆA. Pjesan 
Ivana Mažuranića. — Uvod i bilješke napisao dr. 
David Bogdanović. — Cijena K 32'—. 

Knjiga II. LUČA MIKROKOZMA. Spjevao Petar II. 
Potrović-Njegoš, valdika crnogorski. Izdanje priredio 
dr. David Bogdanović. — Cijena K 28'— 

Knjiga III. Demeter Dimitrija, TEUTA. Tragedija u 
5 čina. — Izdanje priredio dr. David Bogdanović. 
Cijena K 40'— 


Knjiga IV. SRPSKI PRIPOVJEDAČI I. — Šćepan 
Mitrov Ljubiša. — Milan D. Miličević. — Milorad 
P. Šapčanin. — Pajo Marković-Adamov. — Priredio 
dr. David Bogdanović. — Cijena K 30'— 

Knjiga V. SRPSKI PRIPOVJEDAČI II. — Milovan 
Đ. Glišić. — Laza K. Lazarević. — Janko M. Vese- 
linović. — Priredio dr. David Bogdanović. — Cijena 


K 36 — 

Dr. David Bogdanović: PREGLED KNJIŽEVNOSTI HRVATSKE I SRPSKE 


Knjiga I.: Hrvatska i srpska tradicionalna književnost. 

— Stara književnost hrvatska i srpska. — Književnost 
hrvatska od XV. vijeka do Gaja (1830.). — Književnost 
srpska od XVIII. vijeka do Vuka St. Karadžića (1814.). 

— Cijena broširano K 75'— 

Knjiga druge, dio I.: Ilirski pokret. — Vuk St. Kara- 


džić i njegovi suvremenici. — Hrv. književ. za apsolu¬ 
tizma. — Cij. broširano K 100'— 

Knjiga druga, dio II. : Srpski romantizam.—Novo 
ustavno doba u Hrvatskoj. — Srpski realisti, — 
Hrvatska književnost poslije Šenoe. — Cijena bro¬ 
širano K 75'—. 


ZATRAŽITE ILUSTR.NAKL. POPIS: 
ŠALJEMO IH BADAVA I FRANKO. 


a) Zabavnih, b) znanstvenih, c) školskih knjiga, 
d) muzikalija, e) papirničkog i kancelarijskog materijala. 


Knjige razašiljemo uz unapred poslani novac ili uz pouzeće. Zatražite pokusni broj ilustrovanog 
časopisa „DOMA i SVIJETA" (uređuje Dr. M. Ogrizović i Iso Velikanović), koji ćemo Vam poslati badava na ogled. 
Obratite se kod svake Vaše potrebe na knjigama najprije na nas, jer samo najveća i najstarija knjižara u 
čitavoj Jugoslaviji. 
















